ARTUR GOROVEI 
+ 
DATINILE NOASTRE LA NASTERE SI LA NUNTA 


E 


Colecţia Științe sociale 


Redactor: Antoaneta Olteanu 


© Editura Paideia, 2002 
Str. Tudor Arghezi nr. 15, sector 2 
701341 Bucureşti, România 
tel.: (00401) 211.58.04; 212.03.47 
fax : (00401) 212.03.48 
e-mail: paideia@fx.ro 
www.paideia.ro 


Descrierea CIP a Bibliotecii Nationale 
GOROVEI, ARTUR 

Datinile nostre la naștere si la nuntă / Artur Gorovei. - 
București : Paideia, 2002 

152 p. ; 20 cm. 

ISBN 973-596-101-6 


392(498) 


ARTUR GOROVEI 


DATINILE NOASTRE 
LA NAȘTERE ȘI LA NUNTĂ 


PAIDEIA 


CUVÂNT ÎNAINTE 


Ideea republicării acestor două studii ale lui Artur Gorovei — Datinile noastre 
la naştere, Datinile noastre la nuntă — a fost mai veche, deoarece am considerat că, 
fie şi în această formă mult simplificată în care sunt descrise două dintre cele trei 
mai importante obiceiuri românești (Gorovei intenționa să consacre un volum 
asemănător si înmormântării, dar studiul nu a mai văzut lumina tiparului), materialul 
reprezintă un fel de compendiu, un rezumat — util uneori — al acestor tradiţii. 

Marcată putemic, așa cum recunoaște, de monumentala trilogie a lui Simion 
Florea Marian (primul dintre studiile lui Gorovei a apărut în 1909, iar aldoilea în 1910), 
întreprinderea autorului nu este lipsită, totuși, de accente de originalitate, așa cum se 
întâmplă adesea în studiile pionierilor etnologiei românești. Cea mai reprezentativă 
trăsătură în acest sens o constituie racordarea la fenomenul contemporan, la care 
autorul face adesea trimiteri, scoțând în evidență bogatia si originalitatea vechilor tradiţii. 

Editarea acestor volume s-a facut cu ajutorul unor studenți inimosi de la 
Facultatea de Limbi si Literaturi Străine, secția de etnologie, cu care, la seminarul 
consacrat editării textelor folclorice, am încercat să exemplificăm în ce fel trebuie 
„prelucrate“ materialele propuse spre reeditare și care este contribuția editorului la 
această întreprindere. Dintre numeroșii voluntari s-au conturat patru „editori“ 
consecventi: Oana Stanciu, Mirela Vasile, Marilena Ginguety-Andrei si Adrian 
Stoicescu, fiecare ducând la bun sfârșit, cu obstinatie, partea aleasă spre redactare. 
Nota asupra ediției — varianta finală — îi aparține lui Adrian Stoicescu. 

Astfel putem spune că ediția de față este de două ori deosebită: pentru că, 
deschizând calea studiilor de popularizare, se bucură de o deschidere mai amplă a 
cercului de cititori (încă o dată repetăm, fără însă a pierde din importanta pe care 
studiul o are pentru specialiști) si, în al doilea rând, pentru că promovează contribuția 
unor etnologi în devenire, cu reale aptitudini pentru această profesie frumoasă. 


Antoaneta Olteanu 


NOTĂ ASUPRA EDIŢIEI 


Dat fiind că de la scrierea și editarea lucrării de faţă s-a scurs un 
interval de timp considerabil, a fost necesară operarea unor modificări la 
textul de bază în vederea alinierii acestuia la normele ortografice, ortoepice 
şi de punctuație în vigoare. Modificările făcute asupra textului în prezenta 
ediţie tin atât de nivelul fonetic, cât si de cel morfologic şi sintactic, 
îndreptările greselilor de punctuație derivând din ultimele două. 

Astfel, vom reda în continuare modificările realizate, cu exemplele 
de rigoare, forma preferată fiind cea redată între paranteze rotunde. 

La nivel ortografic: 


vocala finală u dispare: pițigoiu (pitigoi), mălaiu (mălai), 
obiceiu (obicei), mănunchiu (mănunchi), usturoiu (usturoi), 
traiu (trai), ceriu (cer), voiu (voi) etc.; 

consoana s se transformă în z, pe de o parte în cazul prefixului 
des- (dez-), ca în: desnoda (deznoda), deslega (dezlega), 
deslipeste (dezlipeste), desbracă (dezbracă), pe de alta, în cazul 
cuvintelor nederivate, ca: sdrente (zdrente), ovăs (ovăz), asvâri 
(azvârl), posnase (poznase), răsboi (război), cismă (cizmă), smeu 
(zmeu), Sburător (Zburător) etc.; 

se adaugă i final în cazul-lui iards, devenit iarăși; 

e este înlocuit prin i în dumenicd (duminică); 

grupul consonantic pt trece în bt în cazul adverbului de loc 
dedesubt; 

în cazul cuvântului folklorul s-a redat k din grafia etimologică 
prin c, forma preferată de normă fiind folclorul, 

forma învitările a fost înlocuită cu învitările; 

e se diftonghează ie în situaţiile: muerea (muierea), femee (femeie), 
eşi (ieşi), aevea (aievea), eri (ieri), eşit (ieşit), burueni (buruieni), 
epure (iepure), trebue (trebuie), boer (boier), tămâe (tămâie) etc.; 

diftongul ea se reduce la e: seapte (sapte) etc.; 

diftongul ia se transformă în ea: cumpdniau (cumpăneau), ceia 
(ceea), de aceia (de aceea), dumniata (dumneata), peardă 
(piardă), atuncia (atuncea), dumniavoastră (dumneavoastră), 
femeeu (femeia), ghiatd (gheaţă) etc. 

în cazul unor adverbe, prepoziţii, pronume nehotărâte si 
conjunctii compuse, norma impune grafia contopită. Textul 
conserva aceste forme în grafia vremii; transformările noastre 
sunt după cum urmează: compuse scrise despărţit de vreme 
(devreme), de cât (decât), vre o (vreo), nici odată (niciodată), 
din prejur (dimprejur), în spre (înspre), în deosebi (îndeosebi), 
de asupra (deasupra), bine înțeles (bineînţeles), din potrivă 
(dimpotrivă), ori ce (orice), în cât (incât), de oarece (deoarece), 
numai decât (numaidecat), de sigur (desigur), ori si unde 
(oriunde), compuse scrise ca ortograme de-asupra (deasupra), 
une-ori (uneori), oare-care (oarecare), câte-odată (câteodată), 
ast-fel (astfel) si, nu în ultimul rând, compuse scrise cu apostrof: 
par'că (parca), vr’un (vreun) etc.; 

se regăsește si situaţia inversă, cuvinte scrise contopit, pentru 
care norma precizează ortografii necontopite: dela (de la), 
însfârşit (în sfârșit), pentrucă(pentru că), ceeace (ceeace), odată 
cu (o dată cu), dupd-ce (după ce) etc.; 

în cazul ortogramelor s-a preferat grafia cu cratimă celei cu apostrof: 
mă'nsor (mă-nsor), c'au (c-au), s'ar cuveni (s-ar cuveni) etc.; 

s-a recurs la ortografierea cu minuscule în interiorul enuntului 
în cazul substantivelor comune care desemnau zilele săptămânii 
şi numele de popoare, precum și a pronumelor de politeţe: 
Duminică (duminică), Romanii (romanii), Vlahii (vlahii), 
Dumneavoastră (dumneavoastră) etc.; 

s-a ortografiat cu majuscule numele Stefan cel mare si sfânt 
(Stefan cel Mare si Sfânt); 

in cazul numeralului ordinal al doilea din contextul Bogdan 
s-a ortografiat conform normei, Bogdan al II-lea; 


La nivel morfologic: 


în cazul substantivelor comune s-au transcris formele actuale 
de plural, după cum urmează: vacele (vacile), lature (laturi), 


La 
acordul 

iar, în cazul pluralului substantivului ortodox, forma ortodocşi 
și nu ortodoxi; 

în cazul formelor de genitiv-dativ a substantivelor feminine s-a 
transcris forma cu afix de genitiv-dativ atașat formei de plural 
noptei (nopţii), femeei (femeii) etc.; 

au fost acordate corect formele articolului genitival (posesiv) 
după cum urmează: numele...a tânărului (nume ...al tânărului); 
în cazul pronumelor si adjectivelor pronominale demonstrative 
de identitate s-atranscris forma care prezintă i final: acelaş (același), 
aceeas (aceeași), făcându-se totodată, acolo unde era cazul, acordul 
cu substantivul determinat: aceiaşi latură (aceeași latură); 

în cazul verbului s-au corectat formele de prezent ale verbelor 
de conjugarea a III-a (-e): spue (spună), pue (pună), rdinde 
(rămână) etc.; 

s-au transformat de asemenea acele forme de prezent ale verbelor 
de conjugarea I care făceau prezentul cu sufixul -ez: însemnează 
(înseamnă) etc. 

nivelul sintaxei, cele mai multe modificări au fost legate de 
subiectului cu predicatul, după cum urmează: 

subiectul la numărul singular era acordat cu un predicat 
exprimat printr-un verb la plural: ceea ce se numesc (ceea ce se 
numește), sau un subiect la plural era acordat printr-un predicat 
cu verbul la singular: voinicii iese din slujbă (voinicii ies din 
slujbă), apoi intră cu toții când iese în curte (apoi intră cu toţii 
când ies în curte), ajunge mirele si mireasa (ajung mirele si 
mireasa), i se aduce desagii (i se aduc desagii) etc.; 

s-a eliminat virgula dintre subiect și predicat, precum si în cazul 
coordonărilor copulative. 


Alte greşeli de punctuație au fost corectate tacit. 


Adrian Stoicescu 


DATINILE NOASTRE LA NAȘTERE 


Mulţi spun că neamul nostru românesc este împărțit în două clase, 
dacă nu dușmane, dar măcar cu totul străine una de cealaltă, asa de străine, 
ca şi cum ar fi două popoare deosebite: lumea de la ţară și cea de la orașe. 

Multi spun aceste vorbe numai pentru că le-au auzit de la alții; dar 
prea puţini sunt convinși că ceea ce spun este așa. Lumea e făcută mai 
mult din oameni cărora le vine la îndemână să primească de-a gata orice 
opinii, oricât de îndrăznețe, şi să se facă propovăduitorii unor teorii pe 
care le-au bătut ieri, cu toată inversunarea, și pe care le susțin astăzi, 
pentru că sunt la modă. 

Realitatea este aceasta: între lumea din sate si cea din oraşe nu-i 
nimic comun. Aceste două popoare gândesc deosebit, trăiesc fiecare alt 
fel de viata și are fiecare alt fel de aspirații. 

Pentru cei cari cunosc viaţa poporului nostru, aceasta este o axiomă, 
iar studiul datinilor noastre este singurul izvor din care se poate căpăta 
această convingere. 

După o zicere banală, trei evenimente mari se întâmplă în viata 
fiecărui om: nașterea, nunta și moartea. 

De nașterea lui, omul nu-i vinovat întru nimic, şi nici nu ştie când 
se naște; despre moarte nu stim dacă ştie, asa că naşterea şi moartea sunt 
evenimente care privesc, drept vorbind, pe alţii, nu pe acel cu pricina, 
pentru care, într-adevăr, acestea sunt nişte „taine“. Mulţi sunt iarăși care 
nu cunosc evenimentul mijlociu, adică nunta, încât vorba cu 
„evenimentele mari“ este o „vorbă mare“, pe care oricine o cunoaște, 
toţi o spunem foarte grav, în ocazii solemne, dar puţini ne dăm seama 
că-i o vorbă de clacă. 

Cu toate acestea, de naştere, de nuntă și de moarte sunt legate 
atâtea obiceiuri în viaţa satelor, obiceiuri necunoscute celor de la târguri, 
încât, cunoscându-le, ne putem da seama cam de unde purcede deosebirea 
de care pomenim cu toții. 

Cunoscând obiceiurile acestea, vom pătrunde taina: vom vedea ce 
gândește, ce crede si cum trăiește poporul noastru si atunci, amintindu-ne 
ce legi i-am făurit, ce viaţă artificială și protivnică i-am croit și l-am silit 
s-o ducă, vom rămâne pe gânduri, cuprinși de mirare că în sate și oraşe 
este numai deosebire, iar nu și dușmănie de moarte. 

În trei cărticele deosebite vom descrie datinele noastre la naștere, 
la nuntă şi la înmormântare. 

Materialul acesta este foarte bogat şi cadrul restrâns al volumelor 
din această colectiune nu ne va îngădui să vorbim pe larg precum, s-ar 
cuveni, despre nişte lucruri așa de însemnate. Cu toate acestea, vom 
căuta să alegem, din mulțimea faptelor, pe acele mai caracteristice, 
rămânând ca acei cari ar prinde dragoste de folclorul nostru să se 
adâncească în studiul lucrărilor speciale, dintre care cele mai de seamă 
sunt acele ale regretatului Sim. FI. Marian, de care ne-am călăuzit în 
această lucrare, reproducând, de multe ori, bucăţi întregi, cari ar fi pierdut 
din valoare dacă le-am fi trunchiat. 

Bineînţeles că nu în toate satele noastre obiceiurile sunt la fel. 
Ba vor fi şi locuri de acele în care, din pricina sărăciei, nu se mai practică 
nici unul [sic !] din datinile de care vom vorbi. Este însă în afară de orice 
îndoială că în vremurile vechi aceste datine, reconstituite din rămășițele 
aflate astăzi în toate părţile locuite de români, erau generale. Si avem 
dreptul să credem că ele erau urmate cu sfințenie nu numai de țărănime, 
ci si de clasa boierească, pentru că, într-o vreme, nu era mai nici o 
deosebire, în privinţa datinelor, între aceste două clase, între care, cu cât 
se scurge vremea, cu atât se adânceşte și prăpastia care le desparte. 

Prăpastia aceasta ne este dat nouă, celor de astăzi, cari simţim şi 
cugetăm românește, să o facem să dispară. 

Dar, pentru a nu cădea în greşala tuturor reformatorilor noștri, cari 
au lucrat pe nimeritele şi din pricina cărora am ajuns în halul de astăzi, 
se impune să cunoaștem vechile noastre credinti, pentru a sti ce fel de 
instituţii se cuvin poporului nostru, dacă voim să ajungem, vreodată, 
idealul pe care multi îl urmăresc: un neam mare si fericit. 

* * 


În orașul X — si prin X se înţelege oricare oraş din România, fără 
deosebire — la biserica sfântului cutare, se celebrează, cu mult alai, căsătoria 
domnisoarei A. cu domnul B. Tinerii sunt felicitati, cu căldură, de rude si 
de prieteni, care petrec apoi cu lăutari, cu mâncare si cu băutură. Lumea se 
împrăștie veselă, iar pentru tineri, care au fost şi ei veseli până atuncea, 
începe un trai de griji și de chin: frica de a avea copii. 

Dintr-o mie de fete care se mărită, cu greu s-ar găsi una care să 
dorească a avea un copil. Ivirea fiinţelor acestora pe lume este un prilej 
de supărări, de nopţi nedormite, de blăstămuri şi adeseori de încărcarea 
sufletului cu crime, din care unele rămân pe veci necunoscute. 

Din această pricină s-a născut, în oraşe, o meserie specială, foarte 
rentabilă, adică nimicitorii vieţii pruncilor. Moase foarte iscusite şi mai 
cu seamă doctori foarte mult căutaţi trimet în fiecare zi în lumea îngerilor 
sumedenie de fiinti nevinovate, ale căror ochi nici n-au apucat a vedea 
lumina zilei. 

Altfel se petrec lucrurile în lumea satelor. 

Aici insurateilor nu li-i groază de copii, ci, dimpotrivă, este o rușine, 
este o nenorocire pentru casa în care femeia-i stearpă. Bărbatul își mustră 
nevasta care-i stârpitură, pentru că el se tine de zicătoarea bătrânească: 
„mulțimea copiilor, bucuria românului.“ lar nevasta, care știe să cânte 
„Dorul Româncei“: 


De-ar vrea bunul Dumnezeu 
Să-mi asculte dorul meu ! 
De-aș avea un copilas, 
Dragul mamei ingeras ! 


nu ştie ce-ar mai face când simte că dorul nu i se poate îndeplini. 

Si, ca să aibă un copil, se sfătuiește cu toată lumea şi fiecare o învață 
fel de fel de leacuri. Mă-sa, ori soacră-sa, o îndeamnă să aibă credinţă în 
Dumnezeu, de la care toate purced in lume, şi o învață cum să-l roage. 
Plăteşte sărindare, acatiste și leturghii, tine posturile, face lumânări lungi 
câtu-i și ea de naltă şi le aprinde la icoana Maicei Domnului, ba colindă 
pan’ şi mânăstirile şi bisericele unde sunt icoane făcătoare de minuni. 

Dacă posturile şi rugăciunile nu-i ajută, atunci urmează sfaturile 
femeilor mai în vârstă, care-i spun cum să fiarbă trandafir ori liliac alb în 
vin si să bea zama amestecată cu miere curată de la albine; ori să fiarbă 
în rachiu nouă fire de usturoi, să le lese nouă zile la căldură și a zecea zi 
să înceapă a bea cu socoteală, ca să-i ajungă băutura nouă zile. Babele 
mai iscusite îi şoptesc în taină cum să beie sămânţa de iepure, ori să se 
scalde în apă fiartă cu feluri de buruieni și flori mirositoare, precum 
crăpusnicul, hemeiul şi romăniţa. 

Dacănici cu acestea nu iese la vreuncapăt, atunci încep vrăjile. Femeia 
începe să devie vicleană. Cumpără pe pălimarul bisericei, care pune sub 
sfânta masă din altar o cordică pe care i-o da ea și o lasă să steie acolo până 
când slujeşte preotul douăsprezece leturghii, în care o pomeneşte si pe 
dânsa, şi apoi se încinge cu acea cordică şi o poartă până ce purcede grea. 

La urmă, când și-a perdut orice nădejde, aleargă la descântătoare, 
ca să-i decânte. 

Şi ce este un descântec ? 

Poporul crede în existenţa unei puteri supranaturale, pricinuitoare 
a tot răul de pe pământ, după cum Dumnezeu este izvorul binelui. Această 
putere îşi închipuieşte el că o posedă Diavolul, care, pentru a neliniști 
pe oameni, pentru a li amări traiul, se amestecă în toate actele vieţii şi-i 
contrazice. 

Din pricina Diavolului cred unele femei că nu pot naște copii, 
pentru ca li-ar fi dând anumite boale. 

Boala cea mai cunoscută, din pricina căreia se crede că unele femei 
sunt sterpe, este mdtriciul, cunoscută la românii din Ardeal si sub numele 
de zgârc sau cârcel. 

Dar dacă Diavolul are atâta putere, Dumnezeu nu l-a lăsat să-şi facă 
de cap, căci a dat oamenilor leacuri, prin care să nimicească puterea 
Diavolului, şi babele descântătoare știu descântece cu care alungă pe 
Necuratul din trupul femeii şi, astfel dispărând originea răului, în curând 
i se împlineşte dorul. 

Din curiozitate vom arăta cum se descântă de mdtrice, pentru a se 
vedea cât de primitivă şi de simplă este credinţa în descântece. 

Într-o luni dimineaţa, până a nu răsări soarele, femeia presupusă 
bolnavă de mătrice se duce la babă, care, suflând asupra unui pahar cu 
rachiu sau cu vin, sau chiar cu bors proaspăt, zice următoarele cuvinte: 

Stăi mătriciu ! 

Nu hui, 

Nu pocni, 

Prin oase nu te porni ! 
Matriciu prin sete, 
Matriciu prin foame, 
Matriciu prin deochi, 
Matriciu prin osteneală, 
Matriciu prin spaimă, 
Matriciu prin neodihnă, 
Matriciu de 99 de feluri, 
Matriciu de 99 de soiuri, 
leşi de unde esti: 

Din piept, 

De sub piept, 

Din inimă, 

De sub inima, 

Din sele, 

De sub sele, 

Din brate, 

Din toate încheieturile 

Si din toate ciolanele ! 

Că tu de nu-i ieşi, 

Cu 99 de coase te-oi cosi, 
Din trup şi din toate oasele 
Te-oi porni. 

Cu 99 de seceri te-oi secera, 
Din trup si din toate încheieturile 
Te-oi lua 

Şi-n Marea Neagră te-oi mâna, 
Si acolo te-oi aşeza, 
Acolo-i sta, 

Acolo-i bea, 

Acolo-i mânca 

Si pe X. În pace fi lăsa. 

X. să rămâlie curată 

Și luminată 

Ca Dumnezeu când a făcut-o, 
Ca maică-sa când a născut-o, 
Ca argintul strecurat, 

Cum e Dumnezeu lăsat, 

Ca soarele pe senin, 

În vecii vecilor, amin ! 


Rachiul acesta, astfel descântat, se dă femeii să-l guste, de trei ori, 
pe nemâncate. 

Lucrul e foarte simplu şi poporul e asa de naiv să creadă că puternicul 
Diavol se teme de amenințările unei babe și îşi părăsește victima, care 
numai prin aceasta se însănătoșește. 

Dar, dacă nu ar fi naivitate, nu ar putea fi nici credinţă în descântece ! 


* 
* * 


În sfârşit, a dat Dumnezeu bucurie în casa creștinului, a binecuvântat 
pântecele nevestei, care în curând va naşte un copil. 

Oare ce va fi: băiat ori fată ? 

Cine poate să-i spuie ? Babele, care ştiu şi toaca în cer, asta nu pot 
s-o spuie. Femeia însărcinată ar putea să ghicească. Dacă poartă mai 
greu, va fi băiat, şi va fi fată dacă poartă mai ușor. În Ardeal au un semn: 
când isprăveşte de ţesut pânza, femeia trimete pe un copil cu ochii 
închiși, călare pe fusteii războiului, să iasă în uliţa satului si acolo să 
deschidă ochii. Dacă va vedea întâi bărbat, femeia va naște băiat, de va 
vedea femeie, va naște fată. 

Orice ar fi să nască, pe dânsa o ingrijeste un singur lucru: să nu 
piardă şi să nască copilul viu. Frica aceasta si necunostinta regulelor de 
higienă, preum si neputinta de a urma aceste regule, când ar putea să le 
cunoască oricât de bine, au îmbogăţit mintea sătencelor noastre cu o 
mulţime de superstiții, de credinti zădarnice, de care se tin cu sfinţenie, 
şi astfel fiecare manifestare a vieţii este legată de o regulă, de o lege care 
trebuie urmată fără șovăire. 

Uneledintre aceste superstiții au oarecare legătură cu multe precepte 
de higienă, ceea ce înlesnește explicarea lor firească; altele însă nu au 

nici o explicare logică şi origina lor se pierde în niște timpuri si în nişte 
practice astăzi încă necunoscute. 

Dacă unei femei însărcinate nu-i este îngăduit să desculte pe cineva, 
căci nu va putea naşte până ce acela pe care l-a descultat nu-i va da apa 
din opincă sau din cizmă, explicaţia acestei superstiții are un fond de 
higienă: femeia însărcinată nu trebuie să facă sfortari si a trage cizmele 
unui bărbat de multe ori poate fi o cauză de avort. Cum s-ar putea 
explica însă altă superstiție: să nu dea nimănui apă, căci nu va putea 
naşte până ce acela nu-i va da să bea din pumni! 

Oricum s-ar explica superstiţiile, si rămâie chiar în veci neexplicate, 
ele fac parte din viata intimă a neamului nostru și este bine să le 
cunoaştem, căci numai prin cunoaşterea lor ne putem explica unele acte 
care ar părea că nu au nici o noimă. 

Cum am spus, fiecare clipă din viaţa unei femei însărcinate este în 
legătură cu o superstiție, de care nu trebuie să se îndepărteze, pentru a 
nu i se întâmpla ceva rău copilului care trebuie să se nască. 

Când se găteşte, dimineaţa, femeia însărcinată: să nu-și innoade 
cozile, că face copilul cu limba împiedicată; să nu-și puie floare la brâu, 
că face copilul cu semn; de va culege surcele-n poală, copilul va avea 
pete pe trup; să nu dea cu piciorul în câne, ca să nu-i fie copilului cânos 
la inimă, ori păros ca dulăii. 

Mâncarea este lucru gingas, care dă mult de lucru femeilor 
îngreunate. Să nu mănânce poame îngemănate, căci va face copii gemeni. 
Din măr început să nu mănânce, că va face copilul cu semn, ca și când ar 
fi muşcat de câne, iar poame crude dacă ar mânca, poate naște fără timp. 
Să nu mănânce duminica păstăi, că-i va fi copilul tâmp si va face fapte 
rele; va avea copilul limba prinsă, de va mânca femeia grea carne netăiată 
din frigare; va avea copilul bube numite focuri şi va zăcea de boala 
numită aripi, de va mânca ea borș umplut în zi de sec, ori aripi de paseri. 

Cu toate acestea, femeia însărcinată trebuie să mănânce orice, când 
i-a veni poftă şi mai cu osebire când ar vede pe alţii mâncând, pentru că 
altfel ar putea să peardă. De aceea nu-i bine să intre în casa unde mănâncă 
cineva, iar de intră, gazdele o îndeamnă să guste din tot ce-i pe masă, 
pentru că-i mare păcat să nu dai de mâncare şi de băutură unei femei care 
pofteste. Şi românii din Bucovina cred că păcatu-i cu atât mai mare, cu 
cât femeia-i mai pofticioasă. 

Se povestește despre multe nenorociri întâmplate femeilor care au 
poftit ceva si n-au putut să capete îndată. Pentru a înlătura asemenea 
nenorociri, de multe ori bărbaţii sunt nevoiţi să fure unele lucruri pe 
care nu le-ar putea dobândi altfel. De pildă, o ţărancă zăreşte în livada 
proprietarului niște fructe frumoase și pofteste. Bărbatu-său se dă in 
vânt ca să-i poată împlini pofta. Să intre el în curtea boierului și să-i 
ceară un măr pentru nevastă !... Atunci îl fură. Judecătorul sever, care 
știe pe de rost articolele din lege, dar nu cunoaște viata poporului, îl va 
considera pe acest făptaş ca un pungaș de rând și-l va condamna pentru 
o faptă socotită infamantă în lumea oraşelor, pe când cei din sate îl vor 
aplauda şi-l vor da ca pildă omului brav, iubitor de nevastă şi de copii. 

Două popoare deosebite, cu două mentalități deosebite ! 

Viitoarea mamă dorest ca [sic !] copilul ei să fie ca Făt-Frumos din 
basme. De aceea de multe trebuie să se ferească. De va vedea un foc, să 
nu se mire și să nu puie mâna pe obraz, căci copilul va avea pe faţă pete 
roșii, la mort să nu se uite, ca să nu-i fie copilul galben ca mortul, şi nici 
să nu priveascăun om schiop sau orb, sau cu altă meteahnă, ca să nu-i fie 
copilul ca acela. Iar dacă, fără voia ei, ar vedea oameni de aceştia urâcioşi, 
să zică: „nu văd unu, ci văd doi“ şi nu se va întâmpla nimic. 

Dar frica cea mai mare o au femeile însărcinate de duhurile necurate, 
din care cel mai groaznic este Samca, numit în Muntenia Avestita, aripa 
Satanei, iar în Bucovina Spurcata. 

Pe când Fecioara Mariaera însărcinată cu Domnul nostru Iisus Hristos, 
Samca a încercat s-o smintească și pe dânsa, adică s-o înspăimânte și s-o 
chinuiască, precum face și astăzi. Dar Arhanghelul Mihail a întâlnit-o în 
cale și a luat-o la bătaie cu un bici de foc, până ce duhul cel necurat i-a 
făgăduit că nu se va mai apropia niciodată de casa ori de persoana la care 
se vor afla scrise numirile ei. Şi Samca are nouăsprezece şi chiar douăzeci 
și patru de numiri și se arată femeilor îngreunate și pruncilor sub forma 
tuturor animalelor, numai sub formă de oaie, vițel si porumbel nu se arată, 
pentru că acestea închipuiesc nevinovăția si curăţenia. 

Pentru că Samca nu se apropie de casa și de persoana la care se 
găsesc numirile ei, în multe case sunt scrise pe părete aceste numiri şi 
multe femei însărcinate şi copii poartă asupra lor o cărticică manuscrisă, 
numită Rugăciunea Sf. Arhanghel Mihail, pe care trebuie s-o scrie numai 
un om bătrân, căruia Samca n-are ce-i face. 

Prin unele parti ale Transilvaniei, românii cred cred că ar fi un duh 
necurat, numit Baba Coaja, care omoară copiii cei nebotezati si ascunde 
sufletele lor într-un soc, unde petrec până ce le putrezește trupul, din 
care pricină românii nu prea strică socul. 

În Muntenia, poporul crede în alt duh necurat, Zburdtorul, un fel 
de zmeu, care intră noaptea pe coș în casele oamenilor, sub formă de 
serpe cu pară de foc, si chinuieste pe femei, care din pricina asta zac de 
boala numită lipiturd, de care se poate scăpa prin anumit descântec. 


* 
* * 


Se apropie vremea ca femeia să se uşureze și ea trebuie să fie pregătită 
cu de toate, si cu cele trupesti, şi cu cele sufletești. Mai cu samă nu 
trebuie să uite de a merge la biserică să se spovedească şi să se 
împărtășască. 

Când simte ceasul mântuirei şi începe femeia a se văicăra, bărbatul 
dă fuga până la moașă, care se înfăţişează cu toate socotelile ei. 

Prin Transilvania, se pune lângă patul femeii o furcă de tors, un 
topor şi o măciucă, pentru că, dacă va naşte fată, să tragă la furcă, iar de 
va naște băiat, să tragă la topor sau la măciucă. 

Dacă o femeie nu poate naşte cu inlesnire, dacă „se chinuieste“, se 
întrebuințează fel de fel de mijloace ca să se usureze. Pe lângă lucruri 
doftoricești, care pot fi de folos, se fac si practice superstitioase. Asa, în 
unele parti din Transilvania, moasa dă de trei ori cu piciorul în ușă, iar 
bărbatul sloboade pușca peste casă; alti bărbaţi împlântă două topoare 
crucis în stâlpul acoperământului de la casă. În Bucovina îi pun sub 
aşternut un topor, ori un cuţit. În Macedonia se crede că dacă o femeie 
știe că alta are să nască, aceasta se trudește până ce vine aceea s-o 
stropească cu apă din gură și s-o afume cu o bucăţică din haina cu care 
e îmbrăcată, iar în Vlaho-Clisura e destul ca acea femeie să-și scoată 
veriga din deget şi s-o puie la bolnavă. În Banat, se afumă în casă cu 
tămâie si cu smirnă din care a ars la Crăciun ori la Paști. În Moldova si 
Bucovina, când femeia se trudeşte prea mult, se crede căi-a făcut cineva 
pe ursită și se aduce o vrăjitoare care să-i desfacă. 

În sfârșit, a dat Dumnezeu și femeia s-a ușurat; a hdldduit, cum se 
zice prin Bucovina. Cea întâi grijă a moaşei este să ureze pruncului trai 

bun si viaţă senină. In alte parti însă sunt obiceiuri foarte frumoase. Asa, 
în Poiana Stampii, din Bucovina, cum s-a născut copilul, moasa îl rădică 
în sus si, de-i băiat, zice: 


Acest băiat 

Ce l-am rădicat 
Să fie norocos 
Si mintos, 

Si voios, 

Si drăgostos, 
Si sănătos, 
Si-nvatat, 

Si bogat, 

Om de treaba 
Si luat în seamă ! 


Iar dacă-i fată, zice: 


Această copilă 

Să fie frumoasă 

Si mintoasă, 

Si voioasă, 
Drăgostoasă, 
Sănătoasă, 
Si-nvatata, 

Si bogată, 

Si femeie de treabă, 
Si luată-n seamă ! 


In Căndreni, moasa, ridicând copilul, zice: 


— Cine-i acesta ? Ori vomicul ? 

— Vornicul ! (răspunde tot moasa) 

— Cine-i acesta ? Ori dascălul ? 

— Dascălul ! (răspunde iarăși moasa). 
— Ori îi om de omenie, 

Ori nu-i om de omenie ? 

— Ba îi om de omenie ! 

Om cuminte și de treabă 

Si de toți luat în seamă; 
Om frumos, voinic bogat, 
Cu cei săraci îndurat; 

Nu-i betiv, dar îndrăzneţ, 
Ca oamenii cei isteti, 

Ca toţi oamenii cei mari 
Care au fost mai de demult 
Din mosi, 

Din strămoși 

Si rastramosi. 


Atâtea calităţi doreşte țăranul nstru să aibă copiii lui, pentru că atâtea 
calități ştie el că se cuvin unui om şi de atâtea calităţi ar da și el dovezi, dacă 
împrejurările vieţii nu l-ar indreptati să si le înăduşe, sau — mai drept vorbind 
— dacă nu i le-ar înăduși acei cari tocmai îl învinuiesc că nu le-ar fi având. 

După ce moașa rostește aceste cuvinte, apropie copilul de masă si 
zice: „— Acesta să fie la cap de masă şi cuvântul lui să fie luat în seamă de 
toţi câţi îl vor auzi.“ După aceea îi face semnul crucii, îl spală cu apă, de 
obicei rece, ca să fie deștept, și apoi îl învăleşte într-o cămașă de-a tată-său. 

Obiceiul de a spăla copilul cu apă rece este la românii de pretutindeni. 

În Moldova și Bucovina mai este obiceiul că după ce copilul a fost 
învălit bine, să-l puie sub masă, ca să steie măcar o clipă, întocmai după 
cum era obiceiul și la vechii romani. 

De acuma trebuie să se îngrijească moasa şi de nepoată, adică de 
lehuză, si cea dintâi grijă este s-o păzească de deochi. 

Pentru asta o descântă și-i leagă la gât un fir roşu, pe care trebuie 
să-l poarte până ce iese din biserică. 

În Bucovina se bate un canaf de lână roşie deasupra uşii, iar în Istria 
se împlântă un cuţit în pragul ușii, ca să nu se apropie duhurile rele. 

În Macedonia se pune deasupra uşii un fir de aţă albă și altul roșu 
răsucit. În Vlaho-Clisura aceste fire se pun cruciș deasupra patului lehuzei. 


* 
* * 


Precum in toate părţile lumii, asa si la noi, părinţii se bucură mai 
mult când capătă un băiat, decât o fată. Ba se zice chiar că râd şi chetorile 
de la casă când se naşte băiat și plâng când se naște o fată. 

Pentru poporul nostru pricina este numai că băiatul in curând 
devine ajutor la casă şi gospodarul cu dânsul nu are atâtea griji şi supărări 
cum poate să aibă cu o fată. 

Credinţa în destin este înrădăcinată în mintea românilor de 
pretutindeni. Toţi cred că de la naștere încă îi este omului scris tot ce i se 
va întâmpla în viata. 

În cer se tine o carte, cartea sorții, în care se scrie soarta fiecăruia. 
Orice ar face omul ca să-și schimbe soarta, ar fi lucru zadarnic. „Așa mi-a 
Jost scris “ este cuvântul care încheie totul, este filosofia adâncă prin 
care se explică faptul că poporul a răbdat de veacuri, fără a murmura, 
toate nedreptatile şi asupririle. 

Tot atuncea când se naște, omului îi răsare o stea pe cer, care-l 
călăuzeşte în cursul vieţii. Când i se întâmplă omului o mare supărare, 
steaua i se întunecă și de aceea, când îl jelește cineva, îi zice: ,, Vai de 
steaua lui !“. Cât îi luceste steaua pe cer, atâta vreme trăiește şi omul si, 
când omul moare, cade și steaua lui. De aici credința că meteorii sunt 
stelele oamenilor morți. 

Soarta omului nu atârnă numai de la voinţa ursitoarelor, despre care 
vom vorbi mai la vale, ci şi de la o mulțime de împrejurări din timpul 
nașterii. Așa, în Bucovina și în Moldova este credința că dacă un copil se 
naște învălit într-un fel de pelita, în cămașă, va fi foarte norocos. În Muntenia 
se crede că norocul este partea copilului care se naşte cu cditd pe cap. 

În Macedonia, când se naște copilul în cămașă, este un mare 
eveniment. Cămaşa aceasta este un talisman care are puterea de a apăra 
viata celor primejduiti şi a împlini orice dorinţă. Pentru aceasta însă 
cămaşa trebuie să stea patruzeci de zile în altarul bisericii, sub sfânta 
masă, şi să fie purtată prin trei orașe mari, din trei tari deosebite, apoi să 
fie pusă sub un pod, ca să treacă peste dânsa un om mare, un împărat, un 
mitropolit, ori măcar un pașă, în trei rânduri deosebite. După acestea 
talismanul capătă puterea straşnică pe care o are. 

Imediat după naştere si după urarea care i-o face moaşa, copilul 
trebuie scăldat. 

Scăldătoarea aceasta se face cu o adevărată ceremonie și lucrurile 
trebuitoare sunt pregătite de mai înainte. 

Cea mai mare grijă se pune în alegerea apei pentru scăldătoare. 
Nu orisice apă, şi nu orisicum, si nu orișicând adusă trebuie să se 

intrebuinteze, pentru că de la apa asta atârnă, în mare parte, fericirea si 
liniştea omului în tot cursul vieţii lui. 

Apa trebuie adusă după răsăritul şi înainte de apusul soarelui și 
toate scăldătorile să fie făcute cu apă din același loc, din fântână, care 
este cea mai prielnică. 

Ferească Dumnezeu să fie cineva scăldat în apă din iaz: 


Decât, maică, mă făceai, 
Mai bine mă prăpădeai, 
Fecioras nu mai aveai: 
M-ai scăldat cu-apă de iaz 
Să ştiu numaid e necaz. 


Nici în apă de pârău nu-i bine să scalzi copilul: 


Vai rău m-ai scăldat 
Cu-apă din pârău 
Să fiu cu toții rău. 


Chiar apa din râuri mari nu-i bună: 


Taci, că te-am scăldat 
Cu apă din Prut, 

Să fii tot urât; 

Cu apă din luncă, 

Să fii tot de ducă. 


Apa stătătoare, lină, alungă norocul de la copilul care-i scăldat în ea: 


Frunzisoara măr mărunt, 
Mămuţa când m-o făcut 
Tare bine i-a părut; 
Dimineaţa m-a scăldat: 

M-a scăldat cu apă lină 

Ca să fiu, mamă, străină; 
L-amiazi cu-apă din lăptoc, 
Ca să nu mai am noroc; 
Seara cu apă din iaz, 

Ca să fiu tot de necaz. 

Cine-i scăldat cu apă din fântână, acela-i om: 


Spune-mi, maică-adevărat, 
Cu ce apă m-ai scăldat: 
Ori cu apă de fântână 

Să port sabia-ntr-o mână ? 
Ori cu apă de sub punte 
Să fiu vitezul de munte ? 


În sfârșit, apa să nu fie clocotită, ca să nu ajungă copilul un desfrânat. 

Oala în care se fierbe scăldătoarea trebuie să fie nouă, ca să răsune 
glasul copilului precum sună oala cea nouă. 

În scăldătoarea copilului se mai pune busuioc, pentru ca să fie 
iubit ca busuiocul; bujor, ca să fie rumăn şi frumos; miere, pâne, zahar, 
lapte dulce, ca să fie dulce la vorbă ca mierea, sa-i fie viata îndestulată 
ca pânea de toate zilele şi dulce ca zaharul și trupul alb ca laptele; se 
mai pune un ou, ca să fie întreg ca oul; bani de argint, ca să fie nepretuit 
ca argintul, si aghiazmd, ca să nu se apropie de dânsul duhurile necurate. 

Lucrurile cari se pun în scăldătoarea copilului variază, în diferitele 
locuri unde locuiesc românii. Așa, în judeţul Sucevei, se mai pun în 
scăldătoare si alte buruieni, precum lemnie, ca [sic !] copilul să umble 
curând în picioare; zdrevet, popchisor, cânepă, cdtusnicd, pentru ca 
fiecare din ele să-i comunice darurile lor speciale. În Muntenia se mai 
pune orz, porumb, pentru ca să aibă parte de cereale — oamenii din 
Muntenia sunt mai practici. În Banat si Ungaria se pune o pietricicd, 
pentru ca să fie răbduriu ca piatra — pe acolo românului îi trebuie și mai 
multă răbdare. În Macedonia scăldătoarea se face într-un lighean mare 
de aramă și cu multă băgare de seamă, ca să nu-l ajungă apa pe cap, 
deoarece pe acolo este datina să nu se spele capul copilului până ce nu 
va împlini un an. În Vlaho-Clisura, moașa presură copilul cu sare peste 
tot trupul şi-l lasă aşa o zi întreagă, după care îl spală peste tot, chiar si 
pe cap, cu apă amestecată cu vin. 

În multe locuri este obiceiul ca [sic !] copilul să se cântărească, ca 
să fie ferit de duhuri necurate și să nu se deoache. 

După scăldătoare, copilul se infasa. 

Toate lucrurile trebuitoare la înfășare sunt pregătite de mamă sau 
aduse de nașă si toate trebuiesc făcute cu socoteală. 


Datinile noastre la naştere 23 


Fasa, în unele locuri, are legate într-un colt trei fire de usturoi, trei 
de piper, trei de grâu de primăvară şi trei de toamnă, trei de tămâie, trei 
de sare, trei sfărămituri de pâne si trei bucățele din casa copilului, ca să 
nu se deoache. Brdnetele, pelincelele, scutecele, tulpdnasul, toate 
trebuiesc lucrate cu drag și cu voie bună. 

Astfel înfășat, copilul este dat în brațele mamei, care arde de dor 
să-şi sărute pruncul. 

Cum îl ia în brațe, îl sărută pe frunte și-i zice: „— Dragul mamei, 
cum te iubesc eu, asa să te iubească toată lumea“. Și-l iubește, pentru că 
mult a mai dorit si mult s-a mai rugat: 


De-ar fi cerul cu priinta 
Să-mplinească a mea dorinţă: 
De mi-ar da un băieţel, 
Dragul mamei voinicel ! 


Si cum ar vrea să-l culce cu dânsa, să-i simtă balsămul răsuflărei lui 
caldute, să-și împlinească dorul: 


Si l-aş pune să se culce 
Pe-al meu sân, leagăn dulce, 
Si i-aş zice-ncetişor: 

Nani, nani, puisor ! 


Dar trei zile delaolaltă trebuie să-şi stampere dorul, pentru că nu 
e bine să-l culce în pat, alăturea de dânsa, căci altfel ar căpăta rofii; iar 
de s-ar întâmpla să adoarmă cu spatele spre el, ar veni zmeoaicele şi 
l-ar schimba. 

Frica cea mare a mamelor este ca nu cumva copilul lor să se 
deoache; de aceea în unele părţi se pune lângă el o căciulie de usturoi și 
pretutindeni i se face benghi în frunte. Benghiul se face asa, ca să fie de 
folos: se ridică piciorul drept cu călcâiul întors înapoi în sus, se ia tină 
de pe călcâi, se frământă cu scuipat şi cu degetul arătător se face un 
semn în frunte. 

Benghiul este în legătură cu o fiinţă mitologică, cunoscută 
tuturor românilor, și care se cheamă Benga, adică necuratul. Pe multi 
îi auzi zicând: Du-te la Benga, lua-te-ar Benga, parcă a intrat 
Benga-n el. 

Apa în care a fost scăldat copilul nu poate fi aruncată in orice loc, 
nu numai pentru că in ea a fost pusă aghiazamă, ci pentru ca, dacă s-ar 
arunca în loc necurat, ar fi rău pentru copil. De asemenea, nu se aruncă 
spre sfântul Soare, care ne dă nouă lumină şi ne încălzeşte, ci spre 
miazănoapte. Nici pe foc nu se aruncă, pentru că: 


Maicuta, al meu noroc 
L-ai tipat cu ciupa-n foc; 
Măicuţă, a mea ticneală 
O-ai tipat cu ciupa-n pară, 


cum se zice într-un cântec din Transilvania. 
Pe gard iarăși nu-i bine să arunci apa din scăldătoare: 


Spune-mi, maică-adevărat, 
Scalda unde mi-ai tipat ? 
Doar în vârful gardului, 
Să fiu sluga satului, 
Catana-mpăratului ? 


In multe parti din Transilvania, scăldătoarea se aruncă în loc curat, 
la tulpina unui nuc, pentru ca [sic !] copilul să fie frumos si atrăgător. 
Iată cum se tânguie un flăcău şi ce-i răspunde aceea care-l chinuiește: 


— Eu, lele, de dorul tău, 
Nu pot sluji domnu-meu, 
Nici s-ascult pe tată-tău. 
— Bade, nu te supăra, 

Că, zău, nu e vina mea, 
Ci-i vina măicuţă-mea. 
Ea frumoasă m-a făcut 

Şi eu tie ţi-am plăcut 

Ca piperul grecilor, 

Ca tămâia popilor. 

Când măicuţa m-a scăldat 
Ea ciupa că mi-a tipat 

Tot în umbra nucilor, 
Spre chinul voinicilor. 

* * 


După ce s-a aruncat scăldătoarea afară, intră în casă si tata, ca să-şi 
vadă odorul. 

Cum intră, se așeză pe un scaun şi moașa îl cinsteşte cu rachiu îndulcit 
cu miere, si dacă [sic !] copilul îi băiat, moasa ia căciula din capul bărbatului 
şi-o pune într-un cui, deasupra lehuzei, de unde nu o poate lua, până ce nu şi-o 
răscumpără de la moașă. De nu se face gluma asta, tata înțelege că are o fată. 

După asta, bărbatul se scoală de pe scaun, se duce până la masa pe 
care e așezat copilul, îl sărută şi apoi îl încredințează mâni-sa, datină 
moștenită de la romani. 

La aceştia, în ziua de naștere, pruncul se așeza pe pământ şi numai 
tata avea drept să-l ridice. Dacă-l ridica, recunoștea că-i al lui, că are 
viata și trebuie să-l crească. De nu-l recunoștea, tata nu-l ridica, iar dacă 
era un monstru, avea drept să-l omoare. 


* 
* * 


Poporul nostru are credinţa că femeia care a născut un copil si moasa 
care a îngrijit-o sunt spurcate. În Moldova nu-i este îngăduit lehuzei să se 
uite la soare și pe unde ar umbla ea cu piciorul, arde și pământul; iar de-ar 
întâlni o altă femeie care are copil mic, ar muri pruncii amândurora. 

Pentru a înlătura astfel de nenorociri, preotul face anumite rugăciuni. 

În unele părţi, chiar în ziua în care s-a născut pruncul, iar în alte 
parti mai târziu, se aduce preotul ca să facă slobozirea casei. Citeşte 
anumite rugăciuni si face aghiazmă din care bea lehuza de trei ori si se 
stropeste casa în crucis, iar o parte se păstrează, ca să fie depusă în 
scăldătoarea copilului. 

După aceasta, numai moasa poate să iasă din casa în care a mosit, 
iar lehuza până ce i se va citi molitva de patruzeci de zile, nu trebuie să 
însereze afară de gospodăria ei, căci altfel duhurile rele pot s-o pocească 
ori s-o nebunească. 

În Macedonia femeile sunt si mai fricoase; până la patruzeci de zile 
nici nu ies din casă după asfintitul soarelui; iar la valahii din Moravia, 
timp de șase săptămâni lehuza nu trece pragul casei. 

Ori de câte ori, în acest timp, lehuza este nevoită să iasă din casă, 
trebuie să puie peste prunc un lucru de fier: un cuţit, un cleste etc., ca 
să-l ferească de duhurile necurate. 

Romanii tot așa făceau ca să-şi apere copiii, ba chiar şi pe cei în 
vârstă, contra vrăjitoriilor. Ei nu numai că descriau cu fierul un cerc în 
jurul pruncilor, dar chiar băteau în pragul usei cuie cuie scoase de pe 
mausolee. 


* * 


Îndată după slobozirea casei, rudeniile si prietenile lehuzei vin s-o 
vadă. Nici una însă si nicăieri pe unde sunt români nu intră cu mâna 
goală în casa lehuzei. Fiecare trebuie să aducă rodine, poclon — precum 
se zice în Transilvania — cinstă şi crdvai in Banat. Darurile acestea, 
rodinele, constau din diferite lucruri de mâncare, precum şi din lucruri 
trebuitoare copilului, ca pânză, scutice şi altele. Se mai aduce şi rachiu 
îndulcit cu miere, cu care se cinstesc toţi cei din casă, iar vin nu se 
aduce, crezându-se că vinul tulbură liniştea dinlăuntru a omului, ceea 
ce ar putea aduce vătămare lehuzei. În Macedonia însă aduc vin rosu, ca 
să aibă mama lapte. 

Rodinele se duc numai până când se botează copilul. 

Când intră în casă, femeia care merge în rodine pune darul lângă 
lehuză și, atingând-o cu mâna, îi zice: „— Dumnezeu să te ridice !... 
Dumnezeu să te-ntoarcă !... Dumnezeu să-ţi deie braţe pline !“ 

Prin unele locuri, femeile, care ştiu mai multe lucruri bătrânești, în 
loc de vorbele acestea de rând, zic aşa, mai subţire: 


Bine v-am găsit ! 

Într-un ceas bun cu noroc ! 
Si tot bine să vă fie 
De-acum și până-n vecie. 
Dar cu ce vă lăudaţi: 

Cu fete ori cu feciori ? 

Să vă trăiască odrasla 

Întru mulţi ani fericiţi. 
S-ajungeti s-o botezați 

Si s-o cununati. 

Dupăce rostește aceste vorbe, se întoarce cătră copil, scuipă asupra 
lui şi zice: „Să nu-i fie de deochi“. 

Toate femeile câte vin în rodine se cinstesc, se veselesc împreună 
cu nepoata si într-un târziu se împrăștie pe la casele lor, dar lehuza nu li 
dă mâna si nici nu li-spune vreun cuvânt, ca să nu i se ducălaptele cu cei 
ce au venit s-o vadă. 


* * 


Românii de pretutindeni cred că soarta fiecărui om este in mâna 
ursitoarelor, care urzesc traiul tuturora. Numai într-o privință nu se 
înţeleg toți românii: când vin ursitoarele ? 

Unii cred că vin în săptămâna în care s-a născut copilul, și anume 
în nopţile fără de sot: a treia, a cincea şi a șaptea; alții cred că vin în cele 
întâi trei nopţi după naştere, iar alţii că vin în a opta noapte. 

Ursitoarele sunt trei zâne care croiesc ursita pruncilor, şi în 
Macedonia se numesc mire, albe, ndrdsite şi casmete. 

Tocmai pentru că nu se ştie anumit ziua când vin ursitoarele, fiecine 
trebuie să fie pregătit să li facă primire bună, ca să nu le supere. 

Ursitoarelor nu li place întunericul; de aceea, în odaia copilului 
trebuie să fie totdeauna lumină. Nu li plac oamenii supăraţi, posomorati 
şi galcevitori; de aceea părinţii si oricine ar fi în casa unui nou născut 
trebuie să fie veseli şi voioși, măcar până ce trece timpul în care vin 
ursitoarele. 

Știind că au toane, oamenii au totdeauna în grijă ca ursitoarele să 
găsească în casă tot ce li-ar face plăcere, tot ce au nevoie. Deşi sunt 
zâne, dar petrec ca şi oamenii. De aceea li se întinde masă mare. 
În Transilvania, moașa așterne pe masă un cot de pânză nouă, pe care 
pune un blid cu făină de grâu, sare, pane si le lasă trei zile şi trei nopți. 
După trei zile, se văd pe făină urmele ursitoarelor. În alte parti, tot din 
Ardeal, se pun pe masă trei talgere cu grâu fiert, trei pahare cu apă, trei 
cu untdelemn și, într-o scăfiță, câţiva bani. În Banat se pune la capul 
copilului o pogace si trei cruceri — câte unu de fiecare zână — o oglindă, 
un pieptene si o lingură de untură, pentru ca ursitoarele să poată să 
mănânce şi să se gătească. Tot în Banat, prin alte părţi, înspre sara a 
treia după naştere, moasa pregătește cina sau cinisoara ursitoarelor. 

Aceasta se face așa: când soarele-i la chindie, ia o sânie, adică o masa 
rotundă de lemn, și o acoperă cu o pânză nouă. Împrejurul sâniei pune. 
nişte brdciri noi, iar la mijloc un blidușel curat în care toarnă de trei 
ori câte trei pumni de făină de grâu; deasupra pânzei pune o lingură 
nouă de sare şi una de unt şi un pahar nou cu apă neîncepută. Apoi de 
tortile bliduselului prinde trei lumini de ceară şi împrejurul lui pune 
tot felul de cereale, precum grâu, porumb etc. Ia apoi măsura pruncului, 
cu trei fire de mătase roșie, pe care le înfăşură împrejurul paharului cu 
apă. Masa astfel pregătită o pune la capul nepoatei, aprinde cele trei 
lumini de ceară, face de trei ori cruce și se roagă cătră Dumnezeu ca să 
trimeată ursitoarele, zicând: 


Doamne, Dumnezeule ! 
'Trimete ursitoarele, 

Să vină toate vpioase 
Voioase $i bucuroase, 

La sânie să gustească, 

Lui X bine să-mpărțească, 
X puţine] să muncească 

Si mult bine să trăiască. 


După ce s-a închinat, moasa lasă sania să steie peste noapte unde a 
pus-o, având grijă fiecare să tie minte ce vor visa. A doua zi vine moasa 
cu trei fetițe până la șase ani, cărora le împarte lucrurile de pe sânie. 

În Macedonia, se obisnuieste ca a treia zi după naştere să se puie un 
copil, băiat sau fată, ca de doisprezece ani, ai căror părinţi trăiesc, să 
frământe o turtiţă din aluat nedospit, care se coace în cenușa din vatră si 
care apoi si pune să steie patruzeci de zile sub perna pruncului. În noaptea 
următoare se culcă toți mai devreme si se închid ușile, care nu se deschid 
pentru nimica în acea noapte, când au să vie cele trei mire să scrie 
norocul și soarta pruncului. 

Asfel pregătiţi, părinţii așteaptă ursitoarele. 

Ele vin, intră încet pe fereastră sau pe ușă, se aşează la căpătâiul 
pruncului si încep să-i teasa viitorul. 

Cea mai bătrână dintre ele, Ursitoarea, ţinând furca în brâu, învârte 
fusul; cea mijlocie, Soarta, toarce firul din caier, iar cea mai mică, 
Moartea, taie firul cu foarfecele. 

După ce i-au tors firul vieţii, dacă [sic !] copilul s-a născut într-un 
ceas bun, prind a cânta un vers foarte frumos si a-i sorți de bine; iar dacă 
s-a născut într-un ceas rău, încep a cânta un vers duios și trist si sortesc 
numai de rău. Apoi încep a-i da pe rând: minte și noroc, frumuseţe sau 
urâciune, bogăţie sau sărăcie, într-un cuvânt, îi hotărăsc viata ce are s-o 
ducă zi cu zi. 

Românul are multă credință în ceasul bun şi în ceasul rău: 


Din bătrâni se spune 
Cum că ceasuri bune 
Si cărele sunt: 

Vai de-acei şi-acele 
Care-n ceasuri rele 
Zic vreun cuvant ! 


Credinţa aceasta in ursitoare, ca multe alte credinti ale noastre, o 
am moştenit — după cum am mai văzut — de la romani, unde se numeau 
Parce, $i cari credeau, ca si noi, că ele torc firul vieţii. 


* 
* * 


De acuma vine randul, in viata pruncului, la un act de cea mai mare 
însemnătate: botezul. 

Nu-i puţin lucru să botezi pe cineva. 

Între fin si nas se nasc legături puternice, şi mai cu seamă legături 
de înrudire, de care se ţine mai multă socoteală decât de cele fireşti. 
Dacă un frate botează unui alt frate, înrudirea de sânge dintre ei dispare 
Și ei nu-şi mai zic frate, ci cumetre. 

Între fini si nași, înrudirea întru Hristos e asa de strânsă, încât 
poporul crede că mai puţin păcătuieşte acel care ar lua în căsătorie pe 
soră-sa, decât pe cumătra. Şi această străşnicie se explică prin credinţa 
că nașul e mai mult decât părintele, care ţi-a dat numai viata, pe când 
celălalt te-a creștinat. 

Si acest păcat este așa de mare, încât numai atunci ti s-ar putea ierta 
când, după ce ţi-ai uns trupul cu ceară și i-ai dat foc, ai putea scăpa teafăr. 

Într-o baladă din Ardeal, finul pe care nașă-sa voia s-o ieie de nevastă, 
îi răspunde: 

Să mă ierti, nasa, pe mine, 
Nu mă pot iubi cu tine, 
Nici sa fiu barbatul tau, 

- C-asta nu vrea Dumnezeu; 
Un fin şi-o nas-a se iubi 
N-a fost şi nici n-a mai fi. 


Românul botează cu multă plăcere, pentru că Dumnezeu iartă 
păcatele celora care creștinează pe alţii. Până şi vestitul Român Gruie 
Grozavul îşi ispaseste păcatele botezând: 


Apoi Gruie se pornește 
Şi-n Moldova se iveste 
Ca un soare ce-ncalzeste, 
Încălzește 

Si rodeste. 

Că mult bine-n lume face 
Sufletul să şi-l împace: 
Creştinează 

Și botează; 

Dă de fin 

Câte-un tretin, 

Si de fină 

O tretină. 


Cel ce nu primeşte să fie naș face un mare păcat. 

De obicei, acel care a cununat pe tineri trebuie să le şi boteze. Dacă 
vreo împrejurare îl împiedică de la aceasta, atunci părinţii se sfătuiesc 
pe cine să-și ieie cumătru şi, după ce s-au înţeles, se duc să-l invite să li 
facă această cinste. 

Cumătrii se pregătesc de cele trebuitoare pentru botez. 

Lucrul cel mai de căpetenie este lumânarea. 

Mai înainte vreme, pe când gospodăria noastră era în floare, pe când 
la casa fiecărui gospodar se găseau câţiva stupi, lumânările acestea se 
făceau de fiecare om, în casa lui, din ceară curată, scoasă din stupii lui. 

Când gospodăriile noastre au început a se destrăbăla, când nevestele 
au început a purta fuste cumpărate din târg şi a-şi îmbrăca bărbaţii cu 

suman cumpărat de la dugheană, au început să cumpere pânăşilumânarea 
de Paşti de la negustori. 

Lumânarea de botez se impodobeste cu flori, mai ales cu busuioc, 
cu strămătură, cu bumbăcel și chiar cu cordele de mătasă, când nașul e 
mai cu dare de mână. - 

Pe lângă lumânare, trebuie numaidecât o bucată de pânză, care se 
numește crijmd, in care se invaleste copilul, după ce-l scoate din apa in 
care a fost cufundat. 

În sfârşit, în zestrea aceasta a copilului mai intră şi alte lucruri 
trebuitoare, precum scutece, faşă etc. 

În ziua hotărâtă pentru botez, cumătrii si moaşa se adună în casa 
nepoatei și de acolo pleacă spre biserică, unde se face botezul, în 
orice timp, vara ca si iarna. În Bucovina, unii preoți îndătinează a 
boteza şi la casa lor, pe când în Macedonia creștinarea se face numai 
la biserică. 

În Banat, prin părţile Oravitei, când iese din casă, moasa atinge 
copilul cu creștetul de pragul de jos al usei, ca să nu se prindă deochiul 
de el, şi zice: ,— Cum se aşează pragul sub lemn, așa să se aşeze si 
deochiul la cel nou-născut“. La ieșirea din casă, îl dă pe fereastră, zicând: 
„— Cum se tine fereastra de casă, asa să se tie şi pruncul de mamă-sa“. 

În Muntenia, naşul trebuie să lese în casă ceva argint, spre norocul 
copilului; darul acesta este partea moașei. 

Românii din Istria au obiceiul să ducă la biserică, o dată cu copilul, 
un paner cu de-ale mâncării, ca viata pruncului să fie imbelsugata. 

Prin Bucovina se duce şi preotului cinste: o găină, un sip de rachiu, 
dacă botezul se face în casa lui; iar dacă se face la biserică, i le duce 
moasa, când îl înștiințează să vie la biserică. Preotul, când primeşte 
darul, însemnează pruncul, adică-i pune numele. 

Când toate sunt puse la cale, preotul săvârșește botezul, după 
regulele bisericeşti. 

Copilul începe să plângă când îl cufundă în apă; acest plânset 
poporul îl explică zicând că diavolul, care acuma este nevoit să iasă din 
copil, îl chinuieste. Dacă nu plânge copilul, pentru românii din Ardeal 
acesta-i semn rău. 

Poporul crede că, după creștinare, copilul capătă un înger păzitor, 
care-l apără în tot cursul vieţii. 

Copiii învață mai multe rugăciuni, ca să știe a se ruga îngerului 
păzitor. Unele din aceste rugăciuni sunt foarte frumoase. 
In comuna Mălini, judeţul Suceava, se știe această rugăciune: 


Înger, îngerașul meu, 
Roagă-te lui Dumnezeu 
Pentru sufletelul meu, 

Si din zi si din noapte, 
Pân-la ceasul cel de moarte. 
Sfântă cruce, apără-mă, 
Înger bun, deşteaptă-mă, 
Doamne miluieşte-ma, 

Cu crucea pazeste-ma. 


In Bucovina au o rugăciune mai lungă: 


Înger, îngerașul meu, 
Roaga-te lui Dumnezeu 
Pentru sufletelul meu. 
Roaga-te din zi de noapte 
Pân-la ceasul cel de moarte. 
Iar când moarte nemiloasa 
A veni cu crunta-i coasa 
Sufletelul să mi-l ieie, 
Atuncea să mi se deie 
Luminiţa mândră-n mână 
Şi pricestanie-n gură, 
Tamaita învălită 

Cu ceară acoperită, 

La sfânta biserică dusă 

Şi pe sfânta cruce pusă. 
Mama mea când m-a născut, 
Pe cruce că m-a făcut, 

Pe cruce m-a botezat, 
Sfânta cruce m-a apărat 
De duhul cel necurat. 
Dumnezeu e tot cu mine 
În toate sfintele zile. 


Datinile noastre la naştere 


Trei surori a lui Lazar, 
Una Malina, 

Alta Mădălina, 

Una dalba Rusalina, 
Dimineta s-au sculat ~ 
Si pe câmp că s-au luat, 
Pe câmpul Salimului 
Și-a Ierusalimului, 

Si după ce s-au luat, 
Acoloc-au căutat 
Nouă floricele. 

Dară ele 

Floricele 

N-au găsit, 

Ci-au găsit, 

O mică albinita, 

Si din albinita 

S-a făcut ceruta, 

Si din ceruta 

S-a facut o luminita, 
Luminita s-a aprins, 
Raiul s-a deschis, 
Dumnezeu a-nvins, 
Pe noi ne-a cuprins 

Si din gura-a zis: 
„Cine-a sti şi-a spune 
Astă rugăciune 

Tot la lună, 

La săptămână, 
Sufletelul și l-a scoate 
Din câte rele din toate: 
Din negură, 

Din păcură, 

Din broaște cât vacile, 
Pain jeni cât casele, 
Din năpârci cât fagii 
Si din şerpi cât brazii.“ 

În alte parti, rugăciunea e mai scurtă și parcă mai impunătoare: 


Cruce-n casă, 

Cruce-n masă, 

Cruce-n patru cornuri de casă. 
Dumnezeu cu noi la masă, 
Maica sfântă la fereastră. 
Ingerasul mă păzeşte. 

Sfânta cruce ma-ntareste; 
Ingerasul mi-i lumina, 

Sfânta cruce mi-i hodină. 


Prin unele părţi din Ardeal se crede că fiecare capătă, la naștere, pe 
lângă îngerul păzitor, şi un duh necurat, un diavol, care de-a pururea stă 
în luptă cu îngerul şi, după cum biruiește unul sau altul, omul face fapte 
bune sau fapte rele. 

Lumânarea de la botez are o mare putere yiideiorë după credința 
poporului. După cum lumânarea de la Paşti are puterea de a alunga 
vântoasele si grindina, tot așa lumânarea de la botez alungă boala din 
copii. De aceea o bucată din această lumânare se ia şi se păstrează în 
casă, pentru vreme de nevoie, iar restul rămâne la biserică. 

În Bucovina, prin districtul Siretului, este obiceiul ca, după ce se 
întorc de la botez, moasa se pune pe laiţă, în capul mesei, pe o pernă, iar 
pe copil îl aşează pe o pane şi o bucată de-sare ce se află pe masă. 
Pe urmă tatăl cinstește pe moaşă cu băutură. Atunci moasa zice: 

— Să te văd sănătoasă, nepoată. Dumnezeu să te ridice cu sănătate si 
cu braţe pline. Cum am ajuns la botez, asa să ajungem si la cununie. 

Nepoata mulţămeşte cumătrului şi-l cinstește, apoi moasa 
încredinţează copilul tatălui. 

În judeţul Rădăuţului, tot din Bucovina, este datina ca [sic ! 
cumătrul, luând copilul și lumânarea de botez aprinsă, le închin 
nepoatei, zicând aceste cuvinte: 


] 
ă 


Poftim, cumătră, pruncul acesta 
Pe care l-am botezat 

Si creștinat 

Şi-n lege l-am băgat. 

i-l dăruim dumitale 
Cu pâine si cu sare, 

Cu darul Sfintiei-Sale; 
Creşte-l uşor 

Și sănătos. = 


In alte parti din Bucovina, intrarea în casă cu noul botezat se face 
mai ceremonios. Moasa închină mamei copilul, zicând aceste cuvinte: 


Să-ţi fie braţele pline, 
Casa cu noroc și bine ! 
Acesta bine să nu crească, 
Dumnezeu altul să vă dăruiască ! 
Precum aţi ajuns pe acesta 
De l-aţi botezat 

Şi increstinat, 

Așa să ajungeţi 

Ca să-l şi cresteti, 

Și să vă învredniciţi 

Ca să-l şi căsătoriţi ! 


Se vede că în Bucovina s-au păstrat mai multe din datinele noastre 
vechi, deoarece mai în fiecare comună sunt obiceiuri uitate în alte parti 
ale românilor. Așa, în comuna Vama, districtul Câmpulung, sosind nașul 
cu pruncul acasă, îl închină mai întâi pe la icoane, cu aceste vorbe: 


Să fii, fiule, cinstit, 

De toți oamenii iubit, 

Ca și sfintele icoane. 

Toți să se uite la tine 

Si aşa să ți se-nchine 

Cum se-nchină la icoane. 
După aceea felicitează pe părinţi: 

Să trăiţi, cumetrilor, 

S-a jungeţi 


Să vedeţi 
Pe acest fiu căsătorit 


36 ARTUR (GOROVEI 


Si deplin gospodărit, 
Si s-ajungeti să vedeţi 
Si fiii fiilor săi, 
Adică pe nepotei. 
Apoi naşul dezbracă cojocul, îl pune pe masă cu mitele în sus, 
aşează pe fiul său deasupra și zice: 


Fiule, să trăieşti 

Si să cresti, 

Si să te-nmultesti, 

Să ai atâtea oi cu miei 
Si vaci cu viței 

Și noroc 

Câţi peri în acest cojoc. 


Multimea si varietateadatinelor de la botez arată cât este de însemnat 
acest eveniment în viaţa poporului nostru. > 


* 
* * 


Însemnătatea pe care o dă românul creștinării copiilor si 
solemnitatea cu care săvârșește acest act isi are originea în Diavol si în 
frica de acest duh necurat, de la care vin toate nenorocirile. 

EI, Necuratul, omoară copiii cari se nasc morţi. Aceștia, pentru că nu 
au fost botezați — și nu puteau să fie, pentru că un mort nu se botează — nu 
se înmormântează la un loc cu toți morţii, ci într-un ungher al cimitirului, 
pentru că se prefac în spirite necurate, numiţi moroi, pricolici, vârcolaci, 
care ies noaptea din mormânt și pricinuiesc oamenilor multe necazuri. 

În Moldova se crede ca moroii, la șapte ani după ce au fost îngropați, 
ies din mormânt, noaptea, mai cu seamă când îi lună, intră pe ferești în 
casele oamenilor şi sug rărunchii copiilor celor mici. Această supărare o 
fac moroii numai când sunt îngropaţi lângă casă, cum se face uneori cu 
copiii pierduţi înainte de vreme; dacă însă copilul născut mort e îngropat 
în tinterim, desi se preface în moroi, nu se arată la nici o casă. 

În Muntenia, prin unele locuri, copiii morţi nebotezati se îngroapă 
în grădină, în pătul sau după casă, fără popă, fără dascăl, fără cosciug, 
fără pomeni şi fără rugăciuni. 

Prin Banat cred că [sic !] copiii pierduţi, fiind nebotezati, se prefac 
pe ceea lume în tâlhari, cari trăiesc numai din pomana ce se dă pentru 
ceilalţi copii; lucrurile furate le pun într-o traistă pe care o dau mamele 
lor de pomană. Pe lângă traistă, asemenea copiii au câte o oală și câte un 
bat; în oală pun apă, iar cu batul se apără de ceilalţi tâlhari. 

De la o vreme i se face și lui Dumnezeu milă de chinurile pe care le 
îndură în iad copiii cei nebotezati, şi atunci îi scoate din iad, îi preface 
în vârcolaci şi apoi rătăcesc prin văzduh, până ce ajung la lună, pe care 
o mănâncă, și atunci avem întunecimile de lună. 

Au şi părinţii puterea de a împiedica pe aceşti copii să ajungă 
moroi. Prin unele parti din Bucovina, se spală copiii aceștia cu aghiazmă, 
li se face semnul crucei, iar în mormânt li se pune piper, tămâie si usturoi. 
Apoi mormântul trebuie stropit multă vreme cu aghiazmă. 

În unele locuri, precum în ţinutul Câmpulungului din Bucovina, 
patruzeci de zile se toarnă aghiazmă în mormânt, prin o bortă anume 
lăsată până în fundul mormântului. 

În ținutul Dornei, această aghiazmă trebuie adusă de la şapte 
biserici, iar în Boian se crede că timp de șapte ani trebuie turnată mereu 
aghiazmă pe mormânt. Moroiul se poate mântui şi mai degrabă, dacă la 
Iordan i se toarnă aghiazmă de la şapte biserici. 

Uneori moroii se arată înaintea oamenilor si strigă întruna: „Botez, 
botez !“. Atunci, dacă ai o băsmăluţă albă, o arunci asupra lui, iar dacă 
n-ai băsmăluţă, rupi o bucată din haină, i-o arunci si zici: „Botează-se 
robul lui Dumnezeu X, în numele Tatălui, al Fiului și al Sfântului Duh, 
amin“. Prin acesta moroiul s-a botezat și nu mai iese din mormânt. 


* 
* * 


Oare ce nume să punem copilului nostru ? 

Si această grijă o au tinerii căsătoriţi, si de cum simte că a devenit 
mamă, tânăra își dezmiardă rodul cu numele pe care îl crede ea mai gingaș. 

Dar nu totdeauna se îndeplinește ceea ce plănuieşte. De multe sau 
de cele mai multe ori, copilul capătă un nume la care părinţii nu s-au 
gândit niciodată. 

Dacă se naşte într-o zi mare sau în ajunul ei, capătă numele sfântului 
care se prăznuiește în acea zi. Unii părinţi tin să dea copilului lor numele 

bunicului copilului; alţii, cărora nu le trăiesc copiii, le pun numele pe 
care-l au copiii celor care au parte de dânșii. În sfârşit, şi naşul își are 
rostul lui, ba până și preotul. 

Într-o vreme, mai cu seamă în Bucovina, unde actele stării civile se 
țineau de către preoţi, aceştia dădeau numele copiilor, la botez, numele 
alese de dânşii, şi nimeni nu știa cum îl cheamă pe copil, până în clipa 
când preotul rostea cuvintele: „Botează-se robul lui Dumnezeu...“ 

Unii preoţi de multe ori se răzbunau pe părinţii cu cari aveau ceva 
de împărțit, ori pe fetele care păcătuiau, punându-le copiilor lor nume 
întortocheate, pe care cu greu le puteau rosti cei din sat. 

La poporul nostru chiar numele de botez au variat în cursul 
vremurilor. 

Mai pe la început, numele acestea erau de obârşie romană. Asa, din 
Longinus se trage românescul Login sau Loghin; din Solinus aveam pe 
Sorin; din Sabinus — Saghin, din Casius — Casian. 

Unele din acestea au rămas si până astăzi, dar ca nume de familie. 

Din Constantinus avem o serie întreagă de nume : Constantin, Dinu, 
cu diminutivele şi prescurtările lor. Din Constans se trage Costan, Stan, 
Stdnild şi altele. Andreas a dat romanestile Andrea, Andrei, Udrea; Florianus 
pe Florea, Florin, Florica, Georgius pe Giurgea, Giurgiu, George. 

Mai sunt încă şi alte nume de origină romană, pe care nu-i nevoie 
să le înșirăm pe toate; putem pomeni însă pe Tatin din Tutius, Domnița 
din Domitia, ca mai caracteristice. 

Mai târziu, sub influenţa slavonă, au început a fi la modă nume ca 
Gavril, Pavel, Mihail, Neculai, Vasile, lacob — nume de sfinți. 

În epoca fanariotă, care a fost o stare pe loc a poporului nostru, din 
toate punctele de vedere, au început a ni se poci şi numele, şi multe din 
ele au rămas pocite si până azi. Din timpul grecilor ne-am împodobit cu 
Mihalache, Dumitrache, Iordache si altele uricioase ca acestea. Si tot 
de la fanarioți ne-au rămas numiri ca: Frăsina, Smaranda, Nechita, 
Spiridon, Zamfira, Pintilei ş.a. 

Pe la mijlocul veacului trecut, a început influența franceză. 
De atunci ne-am împodobit în lumea târgurilor cu Alfred, Gaston, Edgar 
şi altele de acestea, din care unele au început a străbate si pe la tara. 

De câtva timp însă am început a ne dezmetici şi noi și a ne întoarcedin 
rătăcirile acestea, dăunătoare neamului nostru; au început si ai nostri a-şi 

mai pune copiilor nume românești, iar prin Bucovina și Ardeal parcă se cam 
exagerează, dând copiilor numai nume curat romane: Sabin, Liviu şi altele. 

În România liberă curentul pare a fi mai sănătos; pe lângă numele 
sfinţilor, care trebuie să rămâie, se întrebuinţează multe numiri în contra 
cărora nu este nimic de zis. E foarte frumos si sună curat româneşte să se 
numească cineva Mircea, Sorin, Vintilă, Serban, Vlud etc. 

În privinţa acesta, ca în multe alte privinti, am face mai bine să 
imităm şi noi pe unguri, cărora nu li-i rușine, ba încă tin ca mare mândrie 
să-și păstreze numirile vechi, măcar că toată lumea ridiculizează unele 
dintre ele. 


* * 


De multe ori întâlnim oameni cari au două nume de botez, unul care 
stă scris în actul de naștere făcut la primărie şi pe care mai nimeni nu i-l 
ştie, şi alt nume cu care-l strigă toată lumea. Așa ai să vezi că [sic !] cutare 
om, în toate actele lui, în registrele scoalei, în controalele armatei, e trecut 
cu numele de Dimitrie, pe când neamurile şi prietenii îi zic Mihai. 

Lucrul acesta s-a întâmplat şi în vremurile vechi la noi, si chiar 
între domnii țării. Asa, bunăoară, Bogdan al II-lea, fiul lui Stefan cel 
Mare și Sfânt, Domnul Moldovei, se numea si Vlad. 

Nu-i de crezut să i se fi pus lui Bogdan al II-lea si numele de Vlad, 
numai pentru a se deosebi de Bogdan I ; mai degrabă trebuie să credem 
ca adaosul acesta se datorează obiceiului care este şi astăzi în tot poporul 
românesc, de a schimba uneori numele unui copil. 

Când unui părinte nu-i trăiesc copiii, ori îs tot bolnavi, ceea ce 
însemnează că îi chinuieste Necuratul, atunci este datina să i se schimbe 
numele de botez, crezându-se că sub acest nou nume nu-l va mai 
recunoaşte Ducă-se-pe-pustii şi-l va lăsa în pace. 

Schimbarea aceasta se face cu o anumită formă: prin vânzare. 

De pildă, o femeie n-are noroc la băieţi. Ea caută pe o altă femeie, 
ai cărei copii sunt voinici şi sănătoşi, și se înţelege cu dânsa cum să facă. 

Într-o zi anumită, femeia aceasta vine la casa prietenei, se apropie 
de fereastră, o strigă pe gazdă, care nu iese din casă, și amândouă vorbesc 
pe fereastră: 

— N-aveţi cumva vreun băiat ?, întreabă vecina. 


40 ARTUR GOROVEI 


— Ba avem, răspunde cea din casa; dar ce folos dacă n-avem noroc 
să ne trăiască. 

— Vindeţi-mi-l mie, că eu, slavă Domnului, am noroc destul. 

— Ti-l vând. 

— Da’ ce cereti pe dansul ? 

— De, ce să spun !... asa bujor de flăcău pretuieste mult. 

— Eu pot să-ţi dau atâta. 

— Ada banii încoace. 

Vecina întinde banii pe fereastră. 

Gospodina ia banii şi tot pe fereastră îi dă copilul, care se cheamă 
că-i vândut. 

Toată scena acesta se petrece cu toată seriozitatea cuvenită unui 
act real, precum şi este în mintea poporului. 

Poporul în orice superstiție nu vede numai o formalitate vagă; tot 
ceea ce face el pomeste din intima convingere că fiecare gest, fiecare 
cuvânt dintr-un descântec, de pildă, își are un rol, o însemnătate care 
trebuie să producă numaidecât efectul căutat. 

Pontifii romani râdeau de credulitatea celor cari puneau temei pe 
spusele lor; preoţii catolici vor fi râzând si astăzi, în altar, şi vor fi 
zicând, ca şi odinioară, când taie sfânta împărtăşanie: „Pâne eşti, pâne 
vei rămânea“, pentru că la dânșii nu-i decât fatarnicie, pe când poporul 
nostru, când crede în ceva, crede cu toată puterea convingerii, ori nu 
crede deloc, — el nu-i fatarnic. 

După ce străina a luat copilul pe fereastră, înconjoară cu dânsul 
casa, apoi intră pe ușă zicând aceste vorbe: 

— Nu mi-ti primi să mân la dumneavoastră, că-s străină, şi de departe, 
şi nu ştiu încotro să apuc... Si mai am şi copilul acesta cu mine si nu 
sunt în stare să merg mai departe cu dânsul. 

Mama copilului răspunde: 

— Ba te-om primi, de ce nu... Ia poftim, treci mai aproape. 

Femeia pune copilul jos şi se așează si ea pe laita, ca la sfat. 

Mama o întreabă: 

— Da cum îl cheamă pe băieţel ? 

Si ea îi spune cum îl cheamă, dându-i un alt nume. 

Atâta lucru e destul, pentru a face pe toată lumea să creadă că acest 
copil, astfel vândut, de acum nu mai este în primejdie, şi că va trăi, 
precum trăiesc şi ai cumpărătoarei. 

Seriozitatea cu care s-au petrecut toate acestea lasă în sufletul 
părinţilor o oarecare amărăciune. Ei cred că, în adevăr, copilul aparține 
întrucâtva celei care l-a cumpărat şi că pe Ceea-lume nu vor avea parte 
de dânsul. De aceea, prin unele localităţi, precum în Bucovina, părinții 
își răscumpără copiii mai târziu, tot pe fereastră, când cred ei că Diavolul 
le-a pierdut cu totul urma. 

Cumpărătoarea, când schimbă numele copilului, nu-i mai pune 
unul pe care l-a mai avut vreun alt copil al părinţilor fără noroc. Ba, prin 
multe ținuturi, de pildă, în Bucovina, nici nu se pun nume de sfinţi, ci 
mai cu seamă nume de fiare sălbatice, deoarece este înrădăcinată credinţa 
că de acestea nu se apropie duhurile necurate. 

Aşa se explică pentru ce pe mulţi români îi cheamă Lupu, Ursu, 
acestea fiind nume de botez, nu de familie. 

Tot de la acestă credință este datina motilor din Ardeal de a-şi 
boteaza copiii cu numele Lupu, Grozavu, Ursu, ca să fie scutiţi de boli și 
să nu se apropie moartea de dânșii. 


* 
* * 


Orice eveniment întâmplat in viata lui românul îl sărbătoreşte cu o 
masă mare. 

Oricât ar fi el de nevoias, oricât de multe belele s-ar grămădi pe capul 
lui şi i-ar amări viata, el trebuie să petreacă, să se veselească la întâmplări 
ca acestea, când din moși-strămoşi a apucat că trebuie să fie veselie. 

Si ţăranii noștri știu să crute de sfială pe omul sărac, care din pricina 
sărăciei nu ar putea să urmeze datină strămoşească, nu ar putea să dea 
masa obișnuită la botez. 

Omul sărac își va scoate toată cheltuiala făcută din darurile fiecărui 
oaspete, daruri făcute în așa fel, încât cel care le primește să nu fie întru 
nimic jignit. 

Masa care se dă în cinstea cumâătrului mare sau a cumătrilor mari, 
dacă sunt doi ori mai multi, se numeşte cumdtrie. 

Cumătria nu se face pretutindeni în aceeași zi. 

În unele locuri se obisnuieste a se face în seara botezului; pe aiurea 
se face în seara zilei următoare după botez; în alte locuri se face peste 
câteva zile, ba chiar în aceeași localitate se întâmplă să varieze ziua 
aceasta, după împrejurări. 

La cumătrie se poftesc, de obicei, numai gospodarii, adică oamenii 
insurati şi nimeni nu vine nepoftit. 

Pofta se face de tatăl copilului sau de altcineva din casă. 

În Moldova, prietenul casei care face invitările intră în casa celui 
care urmează să fie poftit, ţinând în mână o garafă de rachiu și un păhărel. 
După ce zice câteva vorbe de cinste pentru gazdă, umple paharutul, îl 
închină fiecăruia dintre gospodari şi-i pofteste pe seară la cumătrie. 

Cine-i mai priceput, poftirea aceasta nu o face în mod banal, ca în 
orașe, unde suntem obișnuiți cu vesnicele cuvinte: „D. si d-na X au 
onoarea a invita pe d. şi d-na Y...“. Nu; la tara, hâtrul bun de glume zice 
cam aşa: i 

„— Jupânul nănaș şi jupâneasa nănașă, împreună cu ai lor cumătri se 
închină la cinstita fata d-voastră, ca la un mândru codru verde si vă pofteste 
să osteniti deseară, până la casa domniilor sale, că li s-a născut prunc tânăr 
şi frumos şi de mare veselie s-a umplut casa lor. Tare se vor supăra cinstitii 
nănași si întreaga cinstită adunare, dacă veţi da greș la aceasta“. 

Laaceastăpoftire, gazda răpunde prin câteva cuvinte și apoi se cinstesc. 

Când tatăl copilului face sigur poftirea, atunci, în Fundul-Moldovei din 
Bucovina, el se duce fără de rachiu în casele vecinilor şi-i pofteşte zicând: 


Poftiti să faceţi un bine 
Să veniţi până la mine 
Că fac astăzi botejune. 


Cei poftiti, în multe locuri, nu se duc cu mâna goală. Femeile, mai 
cu seamă, iau cu ele ouă, câte un blid de brânză sau făină de grâu sau și 
alte lucruri de ale gospodăriei, precum câteva fuioare de cânepă, vreo 
legătură de lână, si când ajung la casa unde-i cumetria, dau darul in 
mâna mamei și zic: 

„„— Poftim, de sănătatea lui X“. 

După ce s-au adunat toţi musafirii şi după ce mai glumesc între 
dânșii, se aşează la masă. 

Bucatele cele mai intrebuitate la masa de la cumătrie sunt ciorba 
(zeama), sarmalele, friptura, plachia și plăcintele. 

Friptura şi plăcintele sunt însă mâncăruri tradiţionale, care nu pot lipsi 
de la nici o masă mare, de ele fiind legate o multime de credinţe si mai cu 
seamă de obiceiuri care nici nu s-ar putea practica fără aceste mâncăruri. 

Dacă [sic !] cumva cumătria se face în zile de post, atunci se dă de 
mâncare bors de peste, găluşte, peste prăjit şi vărzare. 

Cei de casă și moașa nu se așează la masă, iar musafirii, în cele mai 
multe locuri, stau de o parte bărbaţii şi de altă parte a mesei, femeile. 
Nănașului i se dă locul de cinste, în capul mesei. 

Când fiecare s-a aşezat la locul lui şi s-a adus pe masă sorbitura, tatăl 
copilului ia un pahar și închină la cumătrul sau la cumătra mare, zicând: 

— Cumetre, bine ati venit la noi cu sănătate ! 

Cumătrul răspunde: 

— Bine v-am aflat cu sănătate ! Bine și noroc să dea Dumnezeu 
peste tot locul şi mai ales noului nostru finut. 

Tatăl iarăși zice: 

— Să trăiţi !... Precum ati ajuns de l-aţi creștinat, așa să ajungeti si 
să-l cununati. 

Cumătrul răspunde : 

— Da Doamne ! 

Cât tine masa, fiecare închină câte un pahar în cinstea cumătrului 
şi pentru sănătatea finului. 

Unele din aceste felicitări se fac in versuri, precum se obișnuiește 
prin Bucovina, unde cel care închină în cinstea cumătrului zice: 


Cumătre mare ! 

Precum ai ajuns să botezi, 
Aşa să ajungi să si cununi, 
Să ai tot fin de fin, 

Să-ţi fie voia deplin ! 


Si acum vine rândul glumelor si al vorbelor de spirit, în privința 
cărora poporul nostru este neîntrecut. 
Cumătra mare, când îi vine rândul să cinstească, ridică paharul și zice: 


Dragu-mi-i paharul plin 
Si badea nu prea bătrân. 
Dragu-mi-i paharul ras 
Şi badita nu prea gras. 


Vreunul din mesenii șagalnici, vrând să facă pe cumătra mare să 
beie tot paharul, răspunde: 

fn fundul paharului 
Sănătatea omului, 

Deci cine nu bea de dusca 
Acela moare de pușcă. 


Pe la Săliște, în Ardeal, se mai rostesc și versurile acestea: 


Ce frumoasă adunare: 

Tot de cei ce scurg pahare; 
Deci, cel ce bea să trăiască, 
Cel ce nu bea, să plesnească. 
Cel ce bea e un om bun; 
Cel ce nu bea, e nebun. 
Cel ce bea e om voinic; 
Cel ce nu bea, ecalic. 

Cel ce bea, e om voios; 
Cel ce nu bea-i ticălos. 
Cel ce vinul nu va bea 
Nici în rai nu va intra, 
Căci si Sfântul Petru zice: 
Beti vinul să nu se strice. 


Cumătrul şi cumătra sunt însă obiectul atenţiei generale și al tuturor 
glumelor. 
In pilda lor, numai ce auzi pe unul de la un colt de masă: 


Lelea albă ca omătul 

Se iubeşte cu cumătrul; 
Da' cumătra sănu ştie, 
Vorbă-n casă să nu fie. 
Lelea albă cum ecasul 

Se iubește cu nănașul. 

Da’ nănașa să nu ştie, 
Lungă vorba să nu fie. 
Brădănaș cu vârful verde, 
Cumătra sprâncene negre, 
Cine-o vede mintea-si pierde ! 

Când se întâmplă ca să meargă vorba prin sat despre cumătra, un 
răutăcios adaogă: 


Lelea albă ca vătrarul 
Se iubeşte cu jandarul. 


Prin Bucovina, unde evreii sunt stăpâni pe sate, se mai aude şi aşa: 


Lelea albă ca [sic !] ceaunul 
Se iubește cu jupânul. 


Când se pun pe masă sarmalele sau găluştele, dacă cumătria-i în zi 
de post, moasa aprinde lumânarea de botez — sau lumânările, dacă sunt 
două — le pune într-o cofita si cofita o aşează pe masă și zice: 


Bună vremea la dumneavoastră, 
Cinstiti meseni și gosodari, 

Dar mai ales la cumătrii işti mari ! 
lata că v-aduc lumini frumoase, 
Strălucite, luminoase, 

Înaintea dumilorvoastre 

Să sada, 

Să ardă, 

Să vă vedeţi de voiosi, 

De bucuroși 

Și de frumoși: 

Să le priviţi, 

Să cinstiţi 

Si să vă veseliti; 

Laele să catati, 

Sa va ospatati 

Și să vă bucurati ! 


Moasa ia copilul din braţele mamei şi-l închină înaintea cumetrilor aşa: 


Bună vreamea la dumneavoastră 
Cinstiti meseni si gospodari, 

Dar mai cu de-ales 

La dumneavoastră, cu metri mari ! 
Bine v-am găsit sănătoşi 

Si voiosi ! 
Tata, v-aduc un fin al dumneavoastra, 
De la nanasi pocinoc, 
- Dela Dumnezeu noroc ! 
Poftim, cumatra mare, 
Dăruiește finului dumitale 
Ce te trage inima, 
Ce-i vroi, ce ti-a plăcea ! 


Cumătra mare răspunde: 


Mulţumim, moşică dragă ! 
Mulţumim că l-ai adus 
Si-naintea mea l-ai pus; 

Ia să vad catu-i de mare, 
De istet si de frumos, 

De voinic și sănătos ! 


Cumătra mare ia copilul în brate, îl sărută pe frunte, apoi îl dă altei 
cumetre, și tot aşa se perindează la toţi oaspeţii, până ce ajunge la cumătra 
care l-a luat întâi în brate, şi fiecare dă copilului în dar bani, care cât 
poate: un leu, doi lei, alţii şi mai mult, alții mai putin, dar oricine se 
fereşte a da altfel de bani decât de argint, asa că cincizeci de bani este 
darul cel mai mic. 

Când dă banul, oaspetele zice: 


Poftim, mosica dragă, 
De la noi cam putintel, 
De la Dumnezeu mai mult. 


Pe aiurea, precum în satul Bosanci de lângă Suceava, în Bucovina, 
cumătrul mare, când îi dă moasa copilul în braţe, ia un talger în care 
pune banii ce vrea să îi dăruiască, ceilalți oaspeţi pun si ei darul lor, 
apoi cumătrul pune talgerul pe pieptul copilului şi astfel îl dă mamei 
sale, zicând: 

— Poftim, cumătră, grijiti și păstraţi, să aibă finuta noastră de salbă 
şi cercei. De la noi mai puţin, de la Dumnezeu mai mult, însutit şi înmiit. 

Cei de casă zic așa: 

Mulţămim, cumătre, multamim ! 
De unde v-aţi cheltuit 
Dumnezeu să vă-mplinească 
Însutit 
Si-nmiit ! 
Să trăiţi, 
Să sporiti, 
Tot din fin 
fn fin, 
Cum ati ajuns să-l botezati, 
S-ajungeti să-l cununati. 


La care cumetrii răspund: 
-Amin ! Deie Dumnezeu ! 


După ce s-au strâns darurile pentru copil, se dă câte ceva şi pentru 
moașă, într-un talger pe care ea îl pune pe masă. 

În Bosanci, moasa pune pe masă un colac lungiret, numit pupăză, 
făcut anume pentru aceasta și, punându-l înaintea cumetrei mari, zice: 


Poftim, gospodari cinstiţi, 
Cum staţi aici şi cinstiţi 
Tot aşa binevoiti 

Şi-n pungă mâna bagati, 
Parale albe catati; 

Si de mărunte n-aflati, 
Chiar și întregi să luati, 

În pupăză le-mplantati 

Și mosicai i le dati, 

Să aibă şi ea în ist an 
Măcar de un pestiman 

Si mosoiul de-un caftan, 
Că așteaptă mai de-un an. 
Fiti buni, fiţi buni si-mplantati, 
Nicidecum să n-asteptati 
Ca să fiţi prea mult rugați, 
Că şi moasa, de trăieşte, 

Fiecărui trebuiește, : 
Azi la unul, mâni la altul 
Şi tot aşa la-ntreg satul. 


Mesenii împlântă în pupăza banii pe care vor să-i dăruiască moasei. 

În alte parti, cumătrul mare ia o plăcintă si o bucată de friptură, 
înfige în plăcintă o monedă și apoi le dă moasei. Moașa, jucând cu 
plăcinta în mână, se duce pe la fiecare oaspete, care îi dă câte ceva. 

În ținutul Domei din Bucovina, darurile copilului se dau înainte 
de masă. 

Înainte de a începe oaspeţii să mănânce, moașa pune copilul pe 
masă, dinaintea cumătrului, după ce mai întâi l-a supărat pe copil, ca să 
plângă. Dându-i copilul, moașa îi spune cumătrului că A plânge pentru că 
îi trebuie bani de opinci, de căciulă, de itari. 

Cei de faţă, începând cu cumătrul mare, pun banii lângă copil, unii 
zicând că-i dau bani pentru pane, alţii pentru sare, iar alţii zic: 


Eu dau pentru sănătate, 
Că-i mai bună dintre toate. 


Prin judeţul Suceava, moașa, când prezintă nanasului copilul, zice asa: 


Din găoază din rogoz 

A ieşit ist făt frumos 

Si cere scufă și salbă 

Să se ducă-n lumea albă, 
Cerecal de călărie 

Şi o stea la pălărie 

Ca sătreacă de pustie; 

Și mai cere şi-un cal breaz, 
Că-i fecior de om viteaz. 
Dă-i măicuţă-un oboroc 
Ca să-şi cate noroc, 

Si mai dă-i măicuţă-o sită 
Ca să-şi cate de ursită; 

Si mai fă maică-o plăcintă 
S-o mâncăm până la nuntă. 
Ca grâul X să crească 
Si-ntru multi ani să trăiască. 

După ce au ospătat şi s-au veselit, într-un târziu musafirii se împrăștie. 

Despărțirea de gazde nu se face ca în toate zilele. Nu se zice: 
„rămâneți sănătoși“ sau alte formule de acestea obişnuite. Se observă si 
cu această ocazie un ceremonialul deosebit. 

Cumătra mare îşi ia rămas bun cu un cântec care sună cam așa: 


Frunză verde lemn de nucă, 
Mi-a venit vremea de ducă; 
Mi-a fostvremea mai demult, 
Dar eu nu m-am priceput. 


Se mai cântă si astfel: 


Sara bună mi-aş lua, 

Nu mă-ndur de dumneata, 
Cumătriţă, draga mea. 
Seara bună, eu mă duc, 
Muţămim, gură de cuc. 
Sara bună nu de tot, 

Că am gând să te mai văd. 


Gazdele vor să mai tina pe musafiri, să mai petreacă. Mama 
copilului zice: 


Cumătră, cireașă-amară, 

Fă-mi cu ochiul pân' afară; 
Cumătră, cireasa dulce, 

Fă-mi cu ochiul când te-ai duce. 


Cumătra vrea să plece cu tot dinadinsul, dar mama copilului zice: 


Dragu-mi-i, boieri, de voi, 
C-ati venit până la noi, 

Si mi-i drag de dumneavoastră, 
C-ati venit la casa noastră, 

Da’ de-acuma mai dragi mi-ti fi 
Că si mai des mi-ti veni. 


Dacă vede gazda că [sic !] cumătra nu glumeste și se pregătește de 
plecare, o petrece până la poartă, cântându-i: 

Cumatrita mea cea dragă, 
Mi-a trecut acum de saga. 
Cumătră, cumătră hai, 

` Când aud de sara bună 
Mi se uscă limba-n gură. 


Când au ajuns la poartă, se face încă o dată cinste cu un paharut de 
băutură și apoi se despart, urându-şi fericire și sănătate. 

Uliţele satului clocotesc de chiuituri și cântece de veselie; în curând 
apoi liniştea se întinde, ca o negură, peste tot şi a doua zi fiecare isi 
începe traiul obişnuit. 


* * 


Seria datinelor de botez nu s-a isprăvit numai cu acestă cumătrie. 

Naşul trebuie să își scalde nepoata. 

Scăldătoarea aceasta se face şi ea numai cu anumite formalitati. 

Afară de naș, nici un alt bărbat nu este îngăduit a lua parte la acestă 
ceremonie. 

Moasa pregătește scăldătoarea sau .scălduşca, precum se zice in 
Bucovina, punând în apa neîncepută busuioc, mărar, mintă, romanita şi 
altele, care au darul de a transmite copilului toate calităţile lor. 

Se înţelege că aghiasmă se pune si în acestă scălduşcă, precum se 
obisnuieste a se pune si în cea dintâi scăldătoare de după naștere. 

Moasa vara copilul în apa, iar nașul aprinde lumânarea care a servit 
la botez şi picură cu dânsa cruciş în scăldătoare, în care aruncă şi câţiva 
bani, şi apoi cumătra mare scaldă copilul, îl învelește în crijma în care a 
fost pus după ce s-a scos din botez şi, după ce-l șterge cu crijma în gură, 
subsuori şi-n urechi, îl dă mâni-sa, zicând: 


Poftim, ţine-l ! 

Să fie voios, 
Sănătos și frumos, 
Lucrător, 
Ascultător 
Si-ndurator. 

Să trăiască 

Si să crească; 

Să fie harnic foc; 

Să aibă mult noroc. 

lar dumneata, cumătră, 
Ca o mamă adevărată” 
Să trăieşti, 

Să poţi să-l cresti 

Si să-l povatuiesti. 


Mama sărută mână cumătrei și-i mulţumeşte, zicând: 


Mulţămim, cumătră, 
Că l-ai botezat 
Și l-ai creștinat. 


O importanţă deosebită se dă locului unde se aruncă apa care a 
servit la scăldătoare şi aruncarea aceasta se face numai cu ceremonial. 

În scăldătoare nu numai că s-a turnat aghiazmă, care a sfintit-o, dar 
în apa aceasta s-a luat și sfântul mir, cu care a fost uns copilul la botez. 
De aceea nu se poate arunca orişiunde. 

Dacă în apropiere se află vreo apă curgătoare, scăldătoarea se 
aruncă în ea; de nu, se varsă în livadă, la rădăcina unui pom ori în 
grădina cu straturile. 

Moasa ia covatica [sic !] cu scăldătoarea; cumătra ia lumânarea de 
botez, aprinsă, o sticlă de rachiu indulcit cu miere si, urmate de celelate 
femei care au asistat la scăldătoare, iese din casă, prinzându-se de mână 
si formând un fel de dans, se duc la locul hotărât de mai înainte, tot 
jucând, cântând şi strigând: 


Hopa, hopa, 

C-a zis popa 

Să jucăm 

Si să cântăm, 

Să ne-nvatém, 

Bine-n lume să făcem, 

De rău să ne apărăm, 

Să nu facem nicicând rău, 
Să fie lui Dumnezeu 

Neplăcut 

Si urât. 

Să facem numai frumos 
` Să placă și lui Hristos, 
Să facem numai plăcut, 
Să placă Duhului Sfânt, 
Și să facem numai bine, 
Să placă la orişcine. 


Ajungând la locul acela, de pildă, la un pom, răstoamă covatica, 
apoi o așează cu gură în jos şi se așează moasa pe dânsa, zicând: 


S-a răsturnat covata, 

Să trăiască nepoata; 

Și s-a răsturnat deodată 
Să mai facă înc-o fată, 

S-a răsturnat pe-un picior, 
Să mai facă şi-un fecior. 


Celelalte femei care au stat roată în jurul moasei încep a cânta: 


Joacă, moașă, pe covată 
Să mai aibă câte-o fată, 
Joacă, moașă, pe stiubei 
Să mai aibă nepotei. 

Să trăiască nepotul, 

Să mai facă și un altul, 

Să trăiască şi nepoata 

Să mai facă și alta. 
Nepotul dac-a trai, 

Noi bine ne-om veseli 

Cu fete si feciori, 

Ca de-acestea ne-a fost dor. 
Să jucăm, să ne veselim, 
Tot de-acestea ne gătim, 
Si nepotul să trăiască, 
De-acestea să ne gătească. 

Si cum stă moaşa pe covată, femeile joacă în jurul pomului si a 
moasei, chiuind asa: 


Dragul mamei sugator, 
Să trăieşti, să cresti uşor, 
Să fii tatei de bun spor 
Și mamei de ajutor 

De pe vatră pe cuptor. 


Dacă e fată, chiuitura e astfel: 


Draga mămucăi păpușă, 

Să trăieşti, s-ajungi mătușă, 
Să fii bună jucăușă 

Cu gunoiul după usa. 


În timpul cât se învârte a treia oară în jurul pomului, se chiuie astfel 
la adresa nasei: 


U, iu, iu, nănașă mare, 

Ia şi suflă-n lumânare, 
Doar a arde și mai tare. 

Să zvârlim cea scăldătoare 
În grădina cu florile, 

Să strângem nurorile. 


Sfarsindu-se şi învârtitura și chiuitura, cumătra mare stinge 
lumânarea. 

Când se scold moasa de pe covată, îndeamnă pe femei să sară peste 
covată, ca să aibă noroc şi ele şi să capete un fecior ori o fată: 


Hai, sariti peste covata, 
S-aveti si voi cate o fata; 
Dar sariti cam năltișor, 
S-aveti si cate un fecior. 


După ce au sărit peste covată, unele în serios, altele mai în glumă, 
cumătra mare le cinsteşte pe toate cu rachiul îndulcit cu miere, și ceea ce 
rămâne în sticlă, aruncă la rădăcina copacului, unde s-a turnat și 
scăldătoarea. 

Întoarcerea in acasă se face tot cu un ceremonialul special. 

Femeile împodobesc pe moasa. 

Dacă-i vară, o înfloresc cu diferite flori, dacă-i iamă, îi pun numai 
câteva fire de busuioc şi fiecare dintre ele isi pune busuioc la ureche. 
Si tot ţinându-se de mână, cântând si chiuind, intră în casă. 

În unele locuri din Bucovina, precum în Boian şi Mahala, femeile pun 
pe moașă în covăţică şi așa o aduc in casă. Asta se face pentru mai mult haz. 

La toata ceremonia acesta a aruncării scăldătoarei, nașul n-a luat 
nici o parte. El a stat în casă vorbind cu mama copilului și dându-i 
sfaturi bune cum să-l crească și să-l facă gospodar de soi. Când dantul 
intră în casă, moasa se desprinde dintre jucduse, ia copilul cu pernă cu 
tot în brațe, îl dă nasului si zice: 


Cinstite cumătre mare ! 
Poftim un cioban la oi, 
Că pe dealuri si pe văi 
Toată vara le-a purta 

Şi le-a paşte si-nturna. 
Pe dealul cu florile 

El a paste oile; 

Pe valea cu carpenele 
A înturna caprele. 
Caprele-s iuți de picior, 
Dar si el e sprintenior. 
Ciobănașu-i mititel, 
Dar fiindca-i usurel 
De picior fi bun si el, 
Măcar că e mititel. 


Când îl pune pe mâna cumătrului, moasa zice: 


Cinstite cumătre mare ! 
Poftim că finul cel mare 
Cere numai 0 oaie mare, 
Iara cel mai mititel 
Cere-o vacă cu vițel. 


Nănașul, luând copilul în braţe, pune pe crijmă o sumă de bani, cât 
il tine punga, ca dar pentru finu-său, zicând: 

Poftim, moasa, de-un purcel, 
Să aibă parte de el. 


După aceasta moasa încredinţează copilul mamei sale. 
Pe aiurea, cumătra mare dă copilul în mâinile mamei, zicând aceste 
cuvinte: 


Poftim, cumătră, finul 
Cu pâne și cu sare, 
Cu darul sfintiei sale. 
Eu l-am scăldat, 
L-am spălat, 
L-am îmbrăcat 
Și l-am întrumuseţat. 
Iar dumneata-l tine 

= Și mi-l creşte bine 
Cu noroc si sănătate, 
Ca să ai de dânsul parte. 


La această urare, mama copilului răspunde: 


Mulţămim, cumătră ! 

Cum ai ajuns de l-ai botezat 
Si încreștinat, 

Aşa s-ajungi să-l și cununi. 
Iar lumina aceasta 

Cum ai făcut-o 

Si ai gătit-o 

Si ai impodobit-o, 

Așa s-o vezi şi-n Ceea lume 
De gătită 

Si împodobită. 


Lumina de care se pomeneşte este lumânarea de botez, pe care 
moaşa o stinge atunci în grindarul casei. 

Scăldătoarea se sfârşeşte cu o masă care-i cu atât mai îmbelșugată, 
cu cât sunt şi gazdele mai cu dare de mână. 

* 
* * 


Creştinul care a primit de la cumătrul său atâtea daruri la botezul 
copilului trebuie să-i mulțumească într-un chip mai deosebit, să-i arate 
recunostinta. 

Acesta se face ducând cumătrului colaci. 

Manifestarea de mulțumire pentru că i-a creștinat copilul sau 
răspuns la cinstea făcută, acest obicei, colăcimea, se confundă adesea 
cu superstitiile. Săvârşeşte un păcat acela care nu duce colaci. 

Dacă pruncul a murit și părinţii lui nu au dus colaci nasului, se 
crede că acest copil se leapădă de părinţii lui și nici nu se mai roagă lui 
Dumnezeu pentru dânșii. 

De aici putem înțelege cu câtă sfinţenie trebuie să urmeze şi acestă 
datină. 

Colacii care se duc cumătrilor sunt mai mari și mai cu îngrijire 
pregătiţi decât cei obișnuiți. De regulă se împletesc în câte patru, şase 
sau câte opt împletituri și se mai înfloresc chiar şi cu flori. 

Când copilul botezat trăiește, colacii trebuie să fie cu sot şi acoperiţi 
cu o pânzătură, tulpan, testimel, basma, năframă etc. 

Când copilul e mort, colacii sunt fără sot, iar învelitoarea trebuie să 
fie sub colaci, care stau descoperiţi. i 

Tot pentru copiii morți se duce şi pomisor, împodobit cu lumânărele, 
fructe — mere, perje, nuci — si un sip cu mursă sau o ulcicutd cu apă. Acestea 
se dau de pomană, pentru ca sufletul celui mort să aibă pe Ceea-lume. 

Când ajunge cu darurile acestea la casă, cumătrului i se închină o 
oratie, pe care dacă nu o poate spune tatăl copilului, care nu e bun de 
gură, însărcinează pe altul să o rostească. 

Oratiile care se spun în asemenea ocazii sunt în felul acesteia: 


Bună ziua, 

Bună ziua 

La dumneata, cumătre mare 

Si la dumneata, cumătră mare ! 
Ne arătăm cu colacei; 
Colăceii-s mititei 

Dar mândri si frumusei, 

Că-s făcuţi din grâu frumos 
Ca si fata lui Hristos. 
Colacii ni-s mititei, 

Dara voia noastră-i mare 
La fata dumitale, 

Si voia noastra-i deplina 
Si inima încă ni-i bună. 
Poftim de întinde mâna 
Că ţi-e vina. 

Uită-te în sus şi-n jos 

Și la fata lui Hristos. 

Să lași inima păgână, 

Să iai inima română, 

Să prinzi colacii în mână. 
Uită-te în fundul covatelei 
Găsi-vei funia vitelei... 
Cum ai ajuns a-l boteza, 
Să ajungi a şi-l cununa ! 


In cazul când copilul aceluia care aduce colacii este mort, oratia 
aceasta este astfel: ; 


Ne arătăm cu colăcei, 
Colăcei de grâu frumos 

Ca si fata lui Hristos. 
Colăcei-s cum i-a dat 
Dumnezeu cel prea-ndurat; 
Dară voia noastră-i mare 
Cătră fata dumitale; 

Voia noastră îi deplină, 

Că-i dăm din inimă bună, 
Poftim, cumătră, de-i primește 
Pentru numele lui Dumnezeu 
Si de sufletul lui X. 


In unele localităţi, precum în satele Rădășeni si Mălini, din județul 
Suceava, se obișnuiește a se duce trei soiuri de colaci: colaci de mort, 
colaci de scăldătoare şi colaci coperiti. 


58 ARTUR GOROVEI 


Colacii de mort se duc după înmormântarea pruncului botezat. 
Colacii de scăldătoare se duc de părintele copilului, împreună cu 
moasa, care-i închină cumetrilor, zicând: 


Bună vremea, cumătri mari ! 
Se-nchină finii Dumneavoastră 
Cu colaci de grâu frumos, 

Faţa Domnului Hristos. 

Cum vedeţi, colacii-s mici, 
Pentru că si finii-s mici, 

Dară voia lor li-i mare 

Asupra fetii Dumneavoastră. 
Ei se roagă să-i primiţi 

Dara să nu banuiti, 

Ca dacă finii Dumneavoastră 
Or creşte mari si-or trăi, 

Și colacii i-or mai mări, 

Voia Dumneavoastră-or împlini. 
Și Dumneavoastra-ti cheltui, 
Poftim, să vă fie de bine ! 

Dar ... nu uitaţi nici de mine ! 


Colacii coperiti se duc mai târziu ca [sic !] ceilalţi și cu mai multă 
ceremonie. 

Într-o zi hotărâtă de mai înainte şi, de obicei, după jumătate de an 
sau chiar după un an de la botez, părinţii, întovărăşiţi si de câţiva prieteni, 
duc într-un paner acoperit cu o pânzătură colaci în greutate de opt ocale, 
orez, săpun, zahăr, două păpuşi de smochine, coame de mare, o garafă de 
vin, pe care moasa le închină cumetrilor, zicând această oratie: 


Bună vremea, cumătru mare ! 

Iaca se închină finul dumitale 

Cu colăcei 

Frumusei ! 

Colăceii-s cam mititei, 

De-abia-i tiu în mână de grei. 

De se roagă cumătrii dumneavoastră 
Cătră cinstita fața dumneavoastră, * 

Că după cum îs ei de ostenitori 
Să nu fiţi bănuitori, 

Ci să fiţi binevoitori 

Şi de colaci primitori. 

Poftim, să vă fie de bine 

Și să vă-nduraţi a pune 

În fundul covatelei 

Funicica vitelei. 

Da de-ar fi și-o cârlănică, 

Că nu-i trebuie funicică. 


Ardelenii au foarte frumoase oratii de acestea. Pe lângă 
Somcuta-Mare se cunoaşte oratia următoare: 


Cinstiti boieri de cinste ! 
Este rând 

Si cuvânt 

De la Dumnezeu cel sfânt 
Întâia oara, 

Si-a doua oara 

Este randul 

Si cuvantul 

Maicii Precistei 

Si-a apostolilor 

Si-a tuturor sfintilor; 

Iar al treilea rand 

Este cuvant 

De la gazdele de loc. 
Da-li-ar Dumnezeu noroc. 
Cinstiti cumatri mari 

Ai nanasilor celor mari... 
Stim noi drept si-adevarat 
Cum Dumnezeu a lăsat, 
Că doară noi am avut 

Nu tocmai tare de mult 

O odraslă din trupul nostru, 
Care-n maica mănăstire 

Prin rostul nanasilor 

Si-a preotului de loc 

A primit sfântul botez, 
Dara una noi nu stim: 
Cucesă le mulțumim; 
Si-una nu ne pricepem: 

Cu ce o să le-ntorcem ? 
Întoarcă-le Dumnezeu 

Cu mia și cu suta. 

Dar si noi tot le răspundem 
Doi colaci de grâu frumos 
Ca pelita lui Hristos 

Şi strigăm toți la Hristos ! 
Să dea Dumnezeu noroc 

Si viaţă la poroboc, 

Şi cu doi potilati lati 
Tocmai din târg cumpăraţi, 
Din târg de la Țarigrad; 
Nişte zodii de mătasă, 

Să le poarte sănătoasă 
Cinstita gazdă de casă. 
Stim drept si-adevarat 

Cum Dumnezeu a lăsat, 
C-am avut, din întâmplare, 
Si-o cinstită moașă mare, ` 
Dumnezeu să ne-o trăiască, 
Ca si de-acum să moseasca, 
Si la dânsa nu putem 
Zoală să i-o întorcem, 
Întoarcă-i-o Dumnezeu, 
Dar noi tot îi răspundem 

O pâne de grâu curat, 

Cum Dumnezeu i-a lăsat, 
Si-o zadie de mătasă, 

Ca s-o poarte sănătoasă. 
Avut-am şi-un ceteras 

Înăltuţ si drăgălaș, 

Fără de care 

N-am fi în stare 

Treaba acesta s-o făcem. 
Şi lui încă-i răspundem 
Cu colac de grâu frumos 
Ca pelita lui Hristos, 

Să dea Dumnezeu noroc 
Şi creştere la poroboc. 
Iar stim drept și-adevărat 
Cum Dumnezeu a lăsat, 
C-am avut şi-un chemător, 
Om voinic şi cu bun spor, 
Care pe toți ne-a chemat 
Și aici ne-a adunat 

Şi pan’ ne-a adunat 
Sarit-a el multe garduri, 
Trecut-a multe prilazuri; 
Îi răspundem deci si lui 
Un colac de grâu frumos 
Ca pelita lui Hristos, 

Să strige şi el noroc 

Si creştere la poroboc ! 
Stim drept si-adevarat 
Cum Dumnezeu a lăsat, 
C-am avut şi-un socaci 
Fără pic de gaci, 

Care mults-a mai trudit 
Şi mult pe mânuri s-a fript 
Tot puind şi luând 
Oalele de la foc... 

Îi răspundem deci şi lui 
Un colac de grâu frumos 
Ca pelita lui Hristos. 

Să strige și el la Hristos 
Ca să dea mult noroc 

Si creştere la poroboc. 


61 


62 ARTUR GOROVEI 


Coldcimea se sfârşeşte iarăși cu o masă gustoasă, precum se încheie 
toate petrecerile românilor. 


* * 


Acestea sunt datinele poporului nostru la naştere. 

Desigur că prin unele localităţi vor fi si alte obiceiuri, nedescrise în 
aceste pagini si care sunt încă necunoscute, pentru că nu a avut cine să 
le dea la lumină. 

Şi încă un lucru mai este sigur: datinile strămoșești se prăpădesc, şi încă 
în locul lor se introduc, pe la sate, obiceiuri urâte din mahalalele târgurilor. 

Si e mare păcat ! 


DATINILE NOATRE LA NUNTĂ 


Românul crede că toate câte trebuie să i se întâmple în cursul vietei 
îi sunt scrise de mai înainte şi, orice ar face, soarta nu i se poate schimba. 
Şi iarăși mai crede că, până ce nu vine vremea să se întâmple un lucru, 
nu se întâmplă. 

Când îi vine vremea românului să se însoare, atunci îi vine şi lui 
rândul de însurătoare. Altfel, stă de vorbă, joacă în horă cu fata care-i 
menită să-i fie nevastă, dar el nu se gândește la asta, cum nu se gândește 
la moarte. Si într-o bună zi, așa, ca din senin, se vede omul prins in lat, 
ca un pitigoi. Şi atunci i-a venit vremea. 

Şi vremea asta îi vine românului de timpuriu, pentru că însuratul 
de tânăr și mâncarea de dimineaţă sunt de samă. Şi când e omul nins pe 
musteti, mai greu își găsește pareche. 


Frunză verde tilipin, 

Am rămas flăcău bătrân 

Si as vrea ca să mă-nsor, 
Dar fetele nu mă vor 
Pentru că sunt cam cărunt, 
Numai de cincizeci de ai 
Si nu pot mânca mălai, 
Că-i mălaiul cam uscat, 
Dar eu tot îs de-nsurat. 


„Flăcăii bătrâni“ sunt de râsul satului si rar, foarte rar se găsesc prin 
satele noastre fetelei de aceştia cari să nu fie în rând cu oamenii $i cărora 
să li se stingă sămânța. 

Unii cred că oamenii aceştia, cărora li-a murit ursita, sunt buni la 
Dumnezeu, pentru că n-au ştiut niciodată ce-i bun şi ce-i rău pe lume. 
Alţii însă zic că aceştia sunt niște păcătoşi, morți cu sufletul și cu trupul. 

Crestinului îi este dat să se însoare: 


Florile de pe izvor 
Toate-mi strigă să mă-nsor, 
C-ar fi prea mare păcat 

Să rămân neinsurat. 


Dar şi însurătoarea are rostul ei, si românul ştie că pâna la 20 de ani se 
însoară cineva singur, de la 20 pâna la 25 îl însoară alţii, de la 25 până la 30 
îl însoară o babă, iar de la 30 de ani înainte, numai dracu-i vine de hac. 

De aceea, mai toţi flăcăii nostri se însoară înainte de 25 de ani, 
după cum au apucat datina din mosi-stramosi. 

Dacă „holteii tomnatici“ sunt obiectul glumelor si satirilor satului, 
apoi vai de capul bietelor fete care împletesc cosite albe ! 

Timpul de măritat este între 15 şi 25 de ani; după vârsta asta, fata e 
stătută şi se mărită mai cu greu. Şi pentru ce ? 


Fata care e bătrână 
Sede-n casă, ţese lână, 
Căci eivremeai-a trecut 
De a mai Sti de iubit. 


Că doar românul mai caută și dragoste în căsătorie, nu numai ajutor 
în bucătărie, și măcar că unii zic: 


Dragostea de fată mare 
Ca fasolea din căldare: 
Nici un vino-ncoace n-are. 


Flăcăii, bată-i să-i bată, tot după fete tinere se tin. 
Şi au dreptate. Ce să facă ei cu o fată bătrână, care-i o piatră de 
moară şi pentru cei din casă: 


La răchita rămurată 

Sade o mamă supărată 

Că-i fata nemăritată. 
Mărita-o-ar, nu se-ndură, 
Că mai are-un dinte-n gură, 
Legatintr-o panzatura. 


Amândoi să fie tineri; asa-i frumos în căsnicie. 

Românul însă e cam pretentios. Deşi el ştie că nu se prea poate „și 
lăptoasă, și mănoasă, şi devreme acasă“, el nu se multameste să fie fata 
numai tânără, pentru a-şi lega viaţa cu dânsa. Mai caută el şi alte calități. 


Mai întâi trebuie să aibă minte: 


Frunză verde frunzulita, 

Am avut o mandrulita 

Si-am lăsat-o să mai crească, 
Minte-n cap să dobândească. 


Toate greutăţile pot să le îndure niște insuratei cu mintea coaptă si, 
mai târziu, când îşi aduc aminte de ele, râd şi nu le pare rău. Dar când n-a 
fost potriveală din pricina că au fost tineri fără de minte, atunci oftează 
amândoi și ispăşesc din greu greşeala ce au făcut: 


Nici eu n-am fost de-nsurat, 
Și nici ea de măritat. 


Mult pret pune românul pe vita din care se trage fata. 
Flăcăii caută ca mireasa lor să fie din vita bund, din neam bun, din 
oameni de omenie, cinstiţi şi cu vază în sat, pentru că tot ei ştiu să spuie: 


Vita de vie 
Tot învie, 


şi tot al lor este proverbul străvechi: „Nici din talpă cerc de bute, nici 
din mojic om de frunte“. 

În satele noatre există o adevărată aristocrație. Rar de tot se 
întîmplă, şi atunci e un mare scandal, o mare indignare în tot satul, ca 
fata unui gospodar să se mărite cu un argat, ceea ce constituie o rușine. 
Numai în judeţul Bacăului, pe unde sunt multi unguri, si probabil sub 
influenţa lor, prin unele locuri este obiceiul de a se face căsătorii între 
stăpâni şi argati, dar și acolo în anumite cazuri, adică atunci când moare 
stăpânul și argatul e un om înțelept. În asemenea împrejurări, căsătoriile 
sunt rezultatul unor necesităţi economice, al unei combinaţii de 
gospodari, nu însă al unei porniri sufletești. 

Altfel, pretutindeni la români se consideră ca o mare necinste, în 
tot cazul, este o ,,mésaliance“ căsătoria între un gospodar și o slugă: 

Necăjit îi omul, Doamne, 
Când se culcă si nu doarme; 
Necăjit îi omu-atunci 

Când isi dă boii pe junci 

Si vacile pe juninci, 

Şi copila după slugi. 


Tânară și de neam, totnu-i de ajuns: să mai fie și frumoasă. Peste tot 
locul se ştie că: 


"Totdeauna fetisoara 
Marita pe fetisoara. 


Si asa de mult tine flăcăul român la fetisoara, încât pentru dânsul 
este o lege: 


Decât voi intinge-n unt 
Si m-oi uita în pământ, 
Mai bine-oi întinge-n sare 
Și mă voi uita la soare. 


Fata frumoasă el o aseamănă cu soarele, si bogatia nu-i poate da 
nici o strălucire. Țăranul nostru nu se închină bogatiei, de aceea nici nu 
se întreabă el ce avere are fata care i-a căzut la inima. Ba, când îl cunoști 
mai bine, vezi că el disprețuiește bogăţia: 


De-aș trăi cât frunza-n vie, 
Nu iau fată cu moşie 
Să-mi poruncească ea mie, 
Ci-oi lua una mai săracă, 
Ce i-oi porunci să facă 
Si să-mi fie mie dragă. 
Asta e: cât de săracă, dar să-i fie lui dragă. 


Si, ca să-i fie lui dragă, trebuie să fie frumoasă ca soarele. Si nu 
numai frumoasă ca soarele, dar și drăgăstoasă ca dânsul: 


Ce folos de chip frumos 
Dacă nu e lipicios! 

Şi dacă Dumnezeu n-a făcut pe toate fetele frumoase, asta nu 
însemnează că cele urâte trebuie să rămâie nemăritate. 
Frumuseţea este și ea ceva trecător: 


Frumuseţea vestejeste, 
lar înţelepciunea crește. 


Multi flăcăi uită că fata-i nu-i frumoasă, dacă-i inteleapta, pentru că 


Nevasta cu minte bună 
E bărbatului cunună. 


Si apoi: 


De s-ar lua numai dragi, 
N-ar mai fi frunză pe fagi; 
Da se iau si cei urâţi, 
De-accea-s fagi infrunziti. 


Alege flăcăul, alege, dar nici fată vrednică nu prea culege. Caută și 
ea calităţi. 

Frumuseţea bărbatului nu-i este o podoabă, pentru că „bărbatul să fie 
putintel mai frumos decât dracul“, și-i destul. Sunt însă şi fete de acele pe 
care le orbește frumuseţea și, dacă se mărită cu unul urât, îi amar de traiul lor. 


Maică, dă-mă după drag..., 
Sapte sarindare-ti fac; 

De mă-i da după urât, 

Să n-ai odihnă-n pământ. 


Fie cât de bogaturâtul şi cât de sărac cel frumos și care-i place fetei, 
asta nu-i nimic; în tovărășia celui frumos, toate ies bine: 


Nu mă da după urât, 
De-ar avea casă pe zid; 
Dă-mă după cine-mi place, 
De n-are casă, şi-a face, 
C-om sluji o luna, două 

Și ne-om face casă nouă, 
Si-om sluji un an si doi 

Și ne-om face car și boi. 

Frumuseţea nu se întâlnește pe toate cărările. Fetii-frumosi au 
început a se împuţina. Bărbaţii mai au si alte daruri cu care răpun inimile 


fetelor. Voinicia, de pildă, este foarte prétuita: 


Decât sfântă c-un misel, 
Mai bine c-un voinicel; 
Voinicul are noroc 

Şi cu dânsul treci prin foc. 


Omul care rupe mâţa în două atrage privirile tuturora. 


Rada !... Legendele noastre povestesc asa frumos despre Rada cea 
frumoasă, care l-a ars la inimă pe căpitanul Matei. Şi ce nu-i făgăduiește 


căpitanul, numai să-l ia pe dânsul ! 


Ruble chiar o mie, 
Papuci în bodii 
Aduși din Indii, 
Blanălungă moale, 
Cu samur în poale, 
Si un aşternut 

Cu aur ţesut. 


Ce-i trebuie Radei blănuri de samur ! Ea-i răspunde: 


Cât ești de bogat, 
Nu mi-i fii bărbat, 
Că ti-i barba sură 
Si n-ai dinţi în gură. 


Si ce căuta Rada ? 


Bărbat oi lua 
Care s-a afla 
Dunărea s-o-noate 
Ridicând din coate, 
În picioare stând, 
Buzdugan purtând. 


Căpitanul Matei, cât era el de bogat, dar aşa lucruri nu putea să facă. 

S-a găsit cineva să împlinească pofta Radei; s-a găsit „un argatel 
tânăr, voinicel‘, care a trecut Dunărea în picioare, înotând din coate si 
purtând buzduganul și atunci i-a crescut inima Radei ca o pâne, și i-a zis: 


Vin’ voinicule, = 
Argatelule ! 

Pe tine te vreu 

Bărbat să te ieu, 

Că-i o zicătoare 

De însurătoare: 

Cine bate Dunărea 
Nu mi-l bate muierea. 


Aşa-i firea femeii: dacă n-o avea ea respect de bărbatul ei, nu-i 
mulţumită. Şi când se întâmplă ca femeia să-și bată bărbatul — şi se întâmplă 
şi asta, câteodată — tot femeia-i mai supărată, pentru că ea ştie vorba veche: 
„Mă bate bărbatul, semn că mă iubeşte“. Și chiar de mănâncă ea câte o 
bătaie, așa trebuie să fie, de vreme ce „Femeia nebătută-i ca moara neferecată“. 

Şi la urmă fata mai trece multe cu vederea și se deprinde cu toate, 
chiar cu un bărbat mai slutişor, numai un lucru să nu i se întâmple: să nu 
iasă din satul ei. Între străini cu greu se deprinde românul: și străin 
pentru dânsul este oricine nu-i din satul lui. Satul are un farmec deosebit, 
poate necunoscut în sufletele târgoveţilor, și cine-și lasă satul, dacă-i 
țăran cu sufletul curat, nu-l mai lasă niciodată: 


Care fata-si lasă satul, 
Mânce-o jalea şi bănatul, 
Că şi eu mi l-am lăsat, 
Multă jale m-a mâncat. 
Si când îl auzi doinind: 
Decât în tara străină 
Cu pita si cu slănină, 
Mai bine in satul tau 
Cu mălaiul cât de rau, 
să nu gândiţi că prin tara străină înţelege ţăranul ceea ce a înțeles 
Depărăţeanu, când a cântat: 

Fie panea cat de rea, 
Tot mai bine-n fara mea. 


Tara străină este şi satul de peste deal si satul de la zece poste, în 
care fata urmează pe flăcăul de care şi-a legat zilele. 

De obicei, căsătoriile se fac între fetele și flăcăii din același sat. 
Prin unele locuri se obişnuiște a se căsătorii tinerii din anumite sate 
deosebite. Totuşi, dacă au preferință pentru flăcăii din satele lor, ţăranii 
îşi dau bucuroși fetele și după flăcăi din alte sate, mai cu seamă dacă-s 
mai de viță, ori mai cuprinși. 

Se mai întâmplă si altfel: uneori flăcăul se mărită, nu se însoară, 
adică se duce el la casa fetei, chiar în sat străin. Decât acesta este un 
venetic si până se împământeneşte bine, are ce răbda din partea 
autohtonilor. 

Se mărită de dragul ei, și nu prea, cu un străin din satul ei, fata 
românului, dar cu un străin de lege nu se mărită niciodată. 

Dar nu numai fata nu-și schimbă legea, ci si flăcăul se fereşte de un 
asa mare păcat: 


De-ai fi, badeo, vreun român, 
Ti-as purta dragostea în sân, 
Dar nu ești de legea mea, 
Ne-am iubi și n-om putea. 


Flăcăul e și mai energic, el nici n-o poate iubi: 


Mândrulică, draga mea, 
Te-as iubi, de te-as putea, 
Dar maica mea nu te vrea, 
Că nu esti de legea mea. 


Dacă ar fi de legea lui, împotrivirea mâni-sa nu ar fi de nici un folos: 


Dac-ai o romancuta, 
Te-as lua eu de manuta 
Si de-ar vrea maica, sau ba, 
Noi, dragă, ne-am cununa. 
Legea care-l face pe român să-și calce dragostea estereligia, pe care o 


xe 


confundă cu naționalitatea. Omul „de lege străină“ nu este numai turcul, ori 

evreul, nici neamtul catolic, ci chiar sirusul pravoslavnic si grecul cataonul, 

macarca-s ortodocși. Pentru românul nostru, străin de naţionalitate înseamnă 

străin de lege, şi poate numai asta ne-a scăpat de multe primejdii. 
Românca din Basarabia nu poate suferi pe cel ce s-a muscălit: 


Când erai român curat, 
Sufletul meu ti l-am dat, 
Dar de când te-ai căzăcit 
Esti ca dracul de urât. 


Ba chiar îl si dușmănește: 


Puiculita ce-am iubit 

Zice că m-am moscălit 
Şi-mi vorbeşte dusmaneste 
De pe mal când mă privește. 


Câte pricini pentru ca tinerii îndrăgostiţi să-şi puie stavilă pornirilor 
inimii lor ! 

Altă stavilă mai pune și înrudirea. Poporul ştie că amestecătura de 
sînge distruge familia, că [sic !] copiii născuţi din părinţi care sunt într-un 
grad de înrudire prea apropiat devin neputincioşi, infirmi. De aceea, este 
datina, în unele parti, de a se tine după pravilele vechi, care opresc căsătoria 
între rude până la a șaptea spita, iar în unele locuri, pe unde a pătruns mai 
mult civilizaţia, păcatul acesta se socotește numai până la a patra spita. 

Rudenia sufletească e mare lucru. Cumătrii nu se căsătoresc 
niciodată; ar fi un păcat care nu se poate răscumpăra cu nimic în lume. 
Dacă un nas botează unuia un băiat și altuia o fată, acești copii sunt 
socotiți ca fraţi sufleteşti şi nu se pot însoți. Ba, mai mult, fraţi sufletești 
sunt şi aceeia care au fost botezați în aceeași apă. Nici copilul luat de 
suflet nu se poate căsători cu copilul adevărat al tatălui său de suflet, 
nici cu vreo rudenie de ale acestuia. 


* 
* * 


Fata care nu se mărită când i-a venit vremea crede că nu-i destul de 
frumoasă, ori nu-i plăcută. Pentru asta sunt leacuri: se face un descântec 
foarte nevinovat. 

Când răsare soarele, fata stă în faţa lui și zice: 


Răsai soare, 

fratioare, 

razele tale 

in bratele mele ! 

Tu ai douăzeci și patru de raze: 
Douăzeci si le tine tie 

și patru să mi le daruiesti mie. 
Cu una să mă îmbraci, 

cu una să mă încalți, 

cu una să mă încingi 

și una să mi-o pui în cap; 
cunună în cap, 

laudă în sat; 

laudă la cei bătrâni 

și dragoste la cei tineri. 

Cum strălucește sfântul soare 
peste toată lumea, 

așa să strălucesc eu 

și vorba mea la toţi oamenii: 
și cei bătrâni'cu lauda, 

si cei tineri cu dragostea. 


Dacă descântecul nu a folosit, altă pricină nu-i decât că este ursit să 
nu poată să fie dragă nimănui. Atunci se face alt descântec, mai complicat. 

Descântecul se face în apă neîncepută și tăcută şi cu mănunchi de 
busuioc. Din apă se bea de trei ori și cu restul se spală pe trup, iar 
cuvintele descântecului sunt acestea: 


Am purces pe cale, 
pe cărare, 

gras, frumos, 
sănătos 

si voios. 

Cand am fost la miez de cale, 
mă-ntâlnii cu vrajmasii mei, 
cu pizmasii mei, 

Dar pe loc cum m-au văzut, 
în dos m-au întinat, 

în faţă m-au băligat, 

în mare urât m-au băgat. 

lar eu m-am luat 

cu glas mare până-n cer 

şi cu lacrimi până-n pământ. 
Nimeni în lume nu m-a văzut, 
nimeni în lume nu m-a auzit, 
numai sfânta Marie 

Maica Domnului 

auzitu-m-a 

și de întrebat întrebatu-m-a: 
— Ce te căinezi ? 

ce te văicărești ? 

— Cum nu m-oi văicăra, 

cum nu m-oi căina, 

că purcesei la casa mea 
sănătos, 

voios, 

cinstit 

si iubit; 

cand am fost la miez de cale, 
mă-ntâlnii cu vrajmasii mei, 
cu pizmasii mei. 

De pe loc cum m-au vazut, 
în dos m-au întinat, 

în fata m-au băligat, 

în mare urât m-au băgat. 

— X (numele fetei) taci, nu te căina, 
nu te văiera, 

că sunt harnică de ate curati 
și ate apăra, 

că eu oi striga 

nouă zori, 

nouă surori 

a sfântului soare; 

te voi lua de mâna cea dreaptă, 
te voi duce pe cărarea lui Avram, 
la fântâna lui Iordan 

și în undă te voi arunca, 

de urât te voi spăla, 

de toatăura, 

de toata para. 

Bine spăla-te-voi, 

bine limpezi-te-voi 

și în gură iti voi sufla, 

glas de rândunică îţi voi da 
și-ți voi însemna 

în amândouă umerile obrazului 
doi luceferi ai sfântului soare 


p 


și în spate luna, 

și împrejur pe la poale 
stele 

maruntele; 

și îţi voi da glasul cucului 
și auzul soimului, 

genele, 

sprâncenele 

pana corbului, 

și te voi lua pe ulita satului 
cu cal galben tropotind, 

cu frâu verde zornăind, 

cu telincatelincind, 

cu stebla de busuioc amenințând 
si cu glas de cuc cântând 
și cu auzul şoimului auzind. 
"Toţi sătenii, u 
toți poporenii, 

toți preoții, 

toți dascălii, 

toți cântăreții 

pe garduri se vor surpa 

și la mine se vor uita, 

la vorba mea, 

la cinstea mea, 

și se vor uita la mine 

ca la cuc cândcântă, 

ca la câmp când inverzeste, | 

ca la măr dulce când înfloreşte, 

ca la codru când infrunzeste, 

ca la grâul de vară când se coace. 

Se întrebau: — Ce crai ? 

ce împărat ? 

Că nu-i nici un crai, 

nici un împărat, 

ci-i Ileana cea cinstită, 

cea iubită. 

Eu să rămân curată, 

luminată 

ca un strut de busuioc, 

ca un vișin înflorit, 

ca un pom mândru rodit 

cu mere meruit 

și cu agheazmă aghezmuit. 

leşii afară: căutai în sus, 

căutai în jos, 

văzui vișin înflorit 

margant, 

sunt trei surori a sfântului soare: 

cinstea, 

dragostea 

și frumuseţea. 

Cu cinstea mă cinstesc, 

cu dragostea mă drăgostesc, 

si cu frumuseţea mă înfrumuseţesc ! 
Dacă nu se mărită nici acuma, cînd în obraji are luceferi, în spate 


luna si pe la poale stele maruntele; când are glasul cucului, auzul 
şoimului, genele şi sprâncenile ca pana corbului; când trece pe uliţa 

Satului cu cal galben tropotind, cu frâu verde zornăind, cu telinca 
telincind, cu busuioc amenintand, cu glas de cuc cântând si cu auzul 
şoimului auzind, încât toţi sătenii, toți poporenii, toţi preoții, dascălii si 
cântăreții surpă gardurile ca s-o vadă trecând... dacă nici acuma nu se 
mărită, apoi se vede că i-a murit ursita. 

Dacă-i trăieşte ursita, fata poate să afle cine este si dincotro are să 
vie. Sunt atâtea vrăji pentru asta ! 

În ajunul Sfântului Vasile, în puterea noptei, se duce la cotetul 
porcilor si începe a striga: „Ho, anul ista; ho ! la anu; ho! la celalt an“. 
Dacă porcii grohăiesc la întâiul ho fata se va mărita în cursul anului; 
dacă grohăiesc la al doilea ho, se va mărita la anul viitor. 

Intră fata în ocolul oilor și, repezindu-se pe necăutatele în mijlocul 
turmei, prinde una. De va fi berbece, se va mărita numaidecât. 

Ia doi peri de porc, totuna de lungi, și-i pune pe vatră, după ce s-a 
stins focul. Dacă perii se înlăturează unul de altul, fata nu se va mărita; 
iar dacă se apropie şi se împleticesc, numaidecât va face nuntă. 

Dacă vrea să știe încotro-i este partea, fata încalecă pe melesteu 
(facalet) si, mergând asa, se suie pe poartă și zice: „U ! partea mea, unde 
esti 2“ Încotro vor lătra câinii, de acolo să aştepte. 

Poate să afle cum îi va fi soţul. Pentru asta se dezbracă fata numai în 
cămaşă, se despleteste, îşi leagă ochii, iese în curte si, pe dibuite, începe 
să numere parii de la gard. La al zecelea par se opreşte şi, după ce-l 
înseamnă, legându-l cu o şuviţă de păr din capu-i, se întoarce în casă. 
A doua zi caută parul însemnat și, de va fi drept şi sănătos, va avea parte 
de un bărbat tânăr, voinic și frumos; iar de va fi parul strâmb și noduros, 
nici bărbatul nu-i va fi mai de seamă. 

În sfârşit, poate chiar să vadă aievea pe acel car-i va fi partea. 

Asta se face așa: fata ia făină cât încape în trei degete de trei ori, ia 
apoi sare de trei ori cu trei degete; aduce de la fântână trei guri de apă fără 
să vorbească cu nimeni, și face o turtă. Mănâncă jumătate din ea, iar 
cealaltă jumătate o pune sub perină. Noaptea visează că partea îi aduce apă. 

Se mai face și altfel: 

Fata merge la fântână cu lumânarea de la Paşti; pleacă în fântână 
capul, se acoperă cu o prostire, aprinde lumânarea și, dacă are să se 
mărite în acel an, își vede partea. 

* * 


I-a venit flăcăului vremea de însurătoare. De acum trebuie să-și 
aleagă partea lui. k 

De multe ori o știe cine-i, pentru că aşa-s lucrurile acestea: te 
pomenesti că ţi-ai ales-o, dar să te pice cu lumânarea, că n-ai putea 
spune de când si cum. S-apoi cine ar putea să spuie cum fac flăcăii 
cunoştinţă cu fetele ! Când îs dintr-un sat, se mai încape cunoștință ? 
Dacă-s din alte sate, se văd la hore, la praznice, la muncă. 

În Bucovina si Transilvania, prin unele locuri, se obișnuieşte ca in 
fiecare an, la începutul Câșlegilor, să se facă o petrecere, la casa unui 
fruntaş din sat, la care petrecere, numită bere sau berean, în Bucovina, 
şi ospătul feciorilor, în Transilvania, se adună fetele cărora le-a venit 
vremea de măritat şi băietanii care ies pentru întâia dată în lume. 

În Munţii Apuseni ai Transilvaniei, în Tara Moților, este un obicei 
foarte vechi, care ni s-ar părea nouă foarte ciudat. În cea dintâi duminecă 
după Sân-Petru, motii Si crişenii se adună la poalele muntelui Găina, un 
munte înalt de 1744 metri, unde se tine târgul de fete, la care vin fete de 
măritat de prin toată imprejurimea, ca să fie petite de feciori. 

În zori de zi, doi aleși din partea motilor din comuna Vidra-de-Sus, 
unde se tine târgul, şi doi partea crisenilor din Bulzesti, vecini cu motii, 
trag o linie de despărţire între moti şi între criseni, în câmpul târgului. 
Linia se trage așa, ca motii să vină în partea dinsprerăsărit, iar crisenii în 
partea dinspre apus a târgului. 

Fetele cari vin la acest târg isi aduc toata zestrea. În lăzi frumos 
sculptate şi zugrăvite, își așează tot ce au tors, au ţesut, au cusut, au 
împletit atâţia ani de zile; lăzile apoi le încarcă pe cei mai frumoși cai si, 
împreună cu vitele cele mai frumoase, stupii cei mai bogaţi şi tot ce au 
mai de pret în zestrea lor vin la târgul de fete. Aici, fiecare familie isi 
face un cort deosebit, în care se expune zestrea și aleşii familiei aşteaptă 
pe petitori. : 

Feciorii, de asemenea, vin insotiti de neamurile lor $i isi aduc ce au 
şi ei mai de soi în averea lor, dar mai cu seamă câte o curea frumoasa 
plină cu aur si argint și, după ce îşi aleg miresele, urmeaza încredințarea 
prin schimbări de năfrămi, numite credinţe. 

Încredințarea se face înaintea publicului. 

De fapt, alegerea sau cumpărarea aceasta a miresei este numai o 
formă, pentru ca la acest târg se expun în cort numai fetele a căror 
căsătorie afost de mai înainte hotărâtă; probabil însă că, într-o vechime 
îndepărtată, ceea ce este astăzi numai o aparenţă era o realitate. 

Acest târg se face numai pentru moti, pentru că motul nu-şi dă fiica 
după un străin. Si nici motul nu se însoară cu altă fată afară de 
motogancd, pentru că nu-i numai degradantă, ci şi necurată căsătoria cu 
alte muieri. Ca excepţie numai, şi foarte rar, se însoară un crișan cu o 
moata, dar un mot cu o crişană — niciodată. 

Perechile încredințate pe Găina, la Sân-Petru, nu se pot cununa mai 
degrabă decât în primăvara următoare. Asta-i pentru că, după Sân-Petru, 
motii pornesc cu oile la iernat si se întorc numai la Sân-Georgiu, la 
păscătoare de vară. 

Târguri de fete, ca acel de pe Găina, se mai fac în Transilvania si 
prin alte parti, precum la Recea, în Tara Făgărașului, care se tine în ziua 
de Bobotează; la Teiuş, pe Mureș, în ziua de Sântă-Mărie, şi la Blaj, la 
Ispas, dar la aceste târguri fetele nu-și iau zestrea cu ele și încredințarea 
nu se face la fata locului, ca pe Găina. ` 

În Banat, în loc de târg de fete, se ține un kram bisericesc, la care se 
faceo serbare numită rugă. Şi aici se obicinuiește a se expune în corturi, 
pe lângă biserică, lucruri de-ale fetelor de măritat, care însă nu-și aduc 
toată zestrea și nici nu fac încredințare. Serbarea aceasta: se face mai 
mult pentru a se cunoaşte tinerii și 'a petrece. 

După săvârşirea liturghiei, protopopul, sau‘in lipsa lui, preotul cel mai 
de vază, deschide jocul, în care nu poate intra orice fată din cele de fata. 

După ce şi-a pus flăcăul ochiul pe fată sau — mai drept vorbind —, 
după ce s-a înţeles cu fata şi a căpătat şi consimţământul părinţilor, fără 
care nu se însoară nimeni, vine vremea să se trimită in petit la părinții 
fetei, sau în stărostie. 

Ca petitori se aleg doi din cei mai buni de gură si mai cu seamă care 
știu oratii. 

Starostii se îmbracă frumos, iau o ploscă plină cu rachiu, pe care o 
tin ascunsă asupra lor, si se duc la casa cu:-pricina. După ce-și dau 
bună-vremea, se pun la sfat cu părinţii, fiind de faţă si fata. Vorbesc ei 
una-alta, ca oamenii, si de la o vreme unul ‘dintre starosti se face a 

întreba dacă n-au de gând să-și mărite fata. Fata, când aude vorba asta, 
pricepe cam ce are să mai urmeze și-și caută treabă pe afară. 

Tatăl fetei, că doar cu el se începe vorba, se arată la început cam 
greoi: ba că fata-i prea tânără, ba ca n-are frică să îi rămână fata-n păr si 
la urmă se mai înmoaie și el şi, dacă s-ar găsi un ginere care să-i placă și 
lui și fetei, poate n-ar zice ba. 

Auzind aşa, starostii pricep că pot să înceapă vorba și, sculându-se, 
scot ploscuta si o pun pe masă. Acum părinţii înțeleg pe deplin că aceştia 
sunt starostii şi îi întreabă cum îi numele feciorului. 

Atunci starostele care-i mai bun de gură se îndreaptă către părinţii 
fetei și cuvântează cam așa: 


Tânărul nostru împărat, 
cel de toţi lăudat, 
ne-a ales pe noi, 
pe noi aceşti doi, 
două slugulite 
cu buna-credinta, 
mici de stat 
si buni de sfat, 
mici de statură 
şi buni de gură, 

` şi-a zis să mergem 
şi'să-i aducem 
cu cai în olac 
un mândru conac, 
care de fân 
si buti cu vin, 
ialovite grase 
si jemne la masă. 
Tânărul nostru împărat 
a auzit, a aflat 
că-n grădina dumneavoastră 
asta mare si frumoasă 
este un corci foarte frumos 
care-a creşte — creşte 
si-a-nflori-infloreste, 

locu-mpodobeste, 

dar a rodi — nu rodește. 

Si iar a aflat 
Tânăru-mpărat 

c-odraslile-i cresc 

si a-ntlon-nfloresc, 

dara nu rodesc, 

loc nu-mpodobesc. 

Si el v-ar ruga, 

v-ar pofti asa: 

lui odrasla-a-i da. 

S-o dati împăratului 

la săraiurile lui, 

Ca a creşte — să crească, 

si-nflori — să-nflorească, 

şi-a rodi — să rodească, 

loc să-mpodobească ! 


Pe urmă se spune și numele împăratului, adică al tânărului care 
peteste fata. 

Dacă părinţilor nu li convine persoana răspund că le pare si lor rău, 
dar fata-i prea tânără, în sfârșit, găsesc si ei motive de invocat, care să nu 
jigneasca nici pe starosti, nici pe tânărul pentru care au venit. 

Prin multe locuri, dacă părinţilor nu le place tânărul propus, atunci 
aşa, pe nesimţite, umplu ploscuta cu rachiu pe cât a fost și o pun înaintea 
starostilor. Acesta-i semn că propunerea nu le-a fost primită. 

Dacă însă părinţilor le place tânărul, atunci cheamă si pe fată în 
casă, îi spun ceea ce se plănuieşte pentru dânsa și o întreabă dacă vrea să 
meargă după feciorul care o peteste. Întrebarea aceasta o mai repetă 
părinţii, punându-i în vedere toate greutăţile căsniciei și amintindu-i 
vorba din bătrâni: „Căsătoria nu-i un mar, să-l musti $i să-l arunci“. 

Dacă fata nu dă un răspuns bun, atunci starostii se duc de-i spun 
flăcăului isprava ce-au facut; dacă fata primeşte propunerea, încep cu 
toții a cinsti din ploscă si a se veseli. Dacă sunt gazdele pregătite cu 
de-ale mâncării, cinstesc pe oaspeţi si fata umblă ca un spiridus ca să-i 
mulțumească pe toți. 

Într-un târziu pleacă si starostii, lasând plosca în casa fetei care petrece 
pe'starosti până afară și apoi se apucă de direticat prin casă, căci nu se ştie 
ceasul când va sosi și mirele, cu starostii sau vorbitorii, ca s-o peteasca. 

Prin Maramures, starostii cari se duc în casa părinților au asupra lor 
unul o ploscă de rachiu și altul un măr în care sunt vârâți câţiva bani de 
argint sau de aur, după cum e și starea flăcăului. 

Märul este semnul incredintarei și, dacă fata primește mărul pe care 
i-l dăruiesc starostii, însemnează că a primit şi propunerea. 

În unele părţi din România, după ce-au băut din ploscă, fata vâră în 
ea, pe ascuns, o bucăţică de lemn dintr-un jug, încredințată că, facând aşa, 
dacă va lua în căsătorie pe flăcăul care o peteste, vor fi amândoi nedespartiti 
ca doi boi într-un jug și-n viaţa lor vor trage deopotrivă în dreptate. 

În cea dintâi joie sau duminică, și nu în altă zi, feciorul se duce cu 
părinţii, cu starostii și cu câteva rudenii, întovărășiți de lăutari, ca să 
petească el însuşi fata. 

Cum au intrat în casă şi după ce şi-au dat bună-ziua, unul dintre 
starosti, care e mai bun de gură si știe a ura mai frumos, zice: 


Bună vremea, 
bună vremea, 
boieri pământești ! 
Boierul de casă 
Afară să iasă, 
ceva să vorbim. 


Tatăl fetei se face a întreba: 


Cine sunteți dumneavoastră ? 
Ce căutaţi la curtea noastră ? 
Spuneţi de unde sunteţi, 

la ce-aţi venit şi ce vreţi ? 


Starostele începe a recita o oratie lungă, în care spune că tânărul 
lor împărat 
Dimineaţă s-a sculat, 
pe obraz că s-a spălat, 
la icoane s-a-nchinat, 

lui Dumnezeu s-a rugat, 
pe cal murg a-ncălicat 
si la vânat a plecat. 


Împăratul n-a vânat nimica, iar către seară dă peste o urma de fiară. 
Si fiindca nu ştia ce fel de fiară e, a strâns fel de fel de filosofi învăţaţi 


si pe toți i-a întrebat 
să-i spuie cu adevărat 
de ce-i urma ce-a aflat ? 


Unii stau şi cumpăneau și pe urmă ziceau: 


că-i urmă de fiară mare, 
să fie de-mpreunare 
tânărului împarat, 


iar alţii ziceau că-i floare de grădină: 


să fie de azi de la cină 
cu-mpăratul de-mpreună. 


Tânărul împărat i-a ales pe dânșii: 


Şi după ce ne-a-nsemnat, 
pe loc că ne-a și mânat 
pe crângul ceriului, 

pe razele sorelui, 

pe numărul stelelor 
floarea să i-o căutăm 

și pe loc să i-o ducem. 


Ei au căutat-o multă vreme și n-au gasit-o, și: 


pe când pe gânduri stam 

si ce-om face nu știam, 
iat-atuncea că se lasă 

o stea mândră, luminoasă, 

drept spre curtea dumneavoastră. 


După acest semn s-au luat, au zărit floarea şi o cer să i-o ducă 
tânărului împărat. 

Părinţii fetei scot înaintea lor pe bunica fetei și zic: 

— Pe aceasta o căutați ? 

Lăutarii zic un bocet jalnic si starostii răspund într-un glas că nu-i aceasta. 

Atunci vine mama fetei, apoi vreo servitoare bătrână şi la urmă 
aduc pe fată. * 

Lăutarii isi rup strunele cântând cântece vesele, petitorii scot 
ploștile şi se începe cinstea. 

Se înţelege că obiceiurile acestea variază în diferite parti locuite 
de români, fondul însă e același. 

De acum începe o chestiune mai gospodărească. Părintele feciorului, 
care vrea să știe ce zestre are fata, cuvântează cam așa: 

—Cinstitilor gospodari şi meseni, până. acum ni-a mers bine, că am 
aflat ceea ce căutam $i stăpânii de casă s-au învoit s-o dea tânărului împărat, 
însă eu unul aş vrea să știu şi ce ne mai dau dumnealor pe lângă dânsa ? 

— Da, da, răspund oaspeţii. 

Atunci tatăl fetei spune ce dă el de zestre fetei lui și încheie zicând: 

— Atât de la mine, iar de la Dumnezeu mai mult. 

Tatăl flăcăului fiind mulţumit cu cele giuruite, ia un pahar de rachiu 
şi, închinând la tatăl fetei, zice: 

— Sătrăiești, cuscre, la mulţi ani ! Dumnezeu să dăruiască tinerilor viata 
îndelungată si fericită, şi nouă de asemenea, ca să ne putem bucura de dânșii. 

— Amin ! Dumnezeu să te audă, răspunde tatăl fetei. 

Apoi acesta-l întreabă ce dă el tânărului împărat; şi după ce-i insira 
toate lucrurile câte are de gând să i le dea, amândoi părinţii dau mâna şi 
cinstesc câte un pahar. 

Zestrea variază după cum sunt şi părinţii de bogaţi, ba chiar după 
cum e şi fata de frumoasă, pentru că 


zecile 

mărită secile, 

sutele 

mărită mutele, 

miile 

mărită urgiile. 

Uneori părinţilor nu le convine tânărul care-i îndrăgostit de fata lor 

şi nu vor să i-o dea. Atunci, dacă-i place fetei, flăcăul o fură şi peste 
câtva timp se întorc înapoi la casa fetei, părinţii îi iartă și apoi se logodesc. 

Prin unele parti din Transilvania, obiceiul acesta este asa de 
răspândit, încât pare a fi o regulă generală. 

Şi că o fură pe fată, vorba vine; ei fug amândoi, fiind mai dinainte 
intelesi. 

Fata, ai cărei părinți se impotrivesc pornirii inimii ei, zice dragutului: 


Intră-n casă, nu te teme, 
vin’ la mama de mă cere: 
de m-a da, de nu m-a da, 
scrie-n carte că-s a ta, 

pe fereastra ne-om fura. 


Si ce frumos mai zice fata: 


La soare ne-om încredința, 
la lună ne-om cununa. 
Este-un popă-ntre moliti 
ce cunună pe fugiţi; 
este-un popä între fagi 

ce cunună pe cei dragi. 


Câtă poezie !... 

Se întâmplă câteodată, dar mai rar, ca flăcăul să răpească în realitate 
pe fata care nu vrea să-l ia de bărbat. În asemenea cazuri, de multe ori 
urmează judecăţi și condamnarea răpitorului. 

În sfârșit, si mai rar se întâmplă ca răpirea să fie pusă la cale chiar de 
părinţii fetei, şi anume când feciorul este de altă lege, adică de altă 
naţionalitate, şi ca să nu creadă ceilalti români că ar fi cu voia părinţilor 
căsătoria între tineri. 


De acuma urmează logodna sau încredințarea. 

În România, Bucovina şi Basarabia, cuvântul logodnă, de origine 
slavă, este singurul întrebuințat, pe când în Banat si în Munţii Apuseni 
ai Transilvaniei, acest cuvânt este necunoscut și se întrebuinţează numai 
cuvintele încredințare şi credință. Au făcut credința însemnează s-au 
logodit, iar şi-a stricat credința însemnează şi-a stricat logodna. 

Logodna se face în felurite chipuri, dar totdeauna și oriunde la 
români se întrebuințează grâul sau orezul, simbolul fecundității. 

Foarte frumoasă este datina logodnei prin părțile Dornei si ale 
Câmpulungului din Bucovina. 

Feciorul care are să se însoare pofteşte la el acasă, într-o seară, şi 
mai cu seamă joia, pe neamuri, cu care apoi se duce la părinţii fetei ca să 
se logodească. Se înţelege că lăutarii nu lipsesc. 

La casa fetei sunt de asemenea adunaţi oaspeţi, care aşteptă sosirea 
mirelui și, cum zăresc alaiul, se vâră toţi în casă și încuie ușile. 

Cum sosesc, iese înainte unul dintre ei, acela care va fi colăcer în 
cursul nuntei, se așează la fereastră si tine o oratie, o variantă de ale 
acelora de care am pomenit mai înainte, oratie în care se vorbeşte de 
urma de fiară, după care i-a trimis pe dânșii tânărul împărat. Oratia 
aceasta se sfârșește: 


Uşile să descuieti, 

că de nu, dăm din armati. 
Si vom da cu armăţile 

și vom sparge ușile, 

si vom da cu pistoalele 
si-om sfarâma ferestile. 


Cei din casă descuie uşile și atunci împăratul intră înăuntru, dar nu 
găseşte pe tânăra, care-i ascunsă în vreo cămară. 

Tânărul împărat întreabă: 

— Unde-mi este floarea cea aleasă, prea înălțata împărăteasă ? Unde 
ati ascuns-o ? Aduceti-mi-o mai degrabă, căci oastea mea este 
nerăbdătoare s-o vadă. 

Neamurile fetei răspund: 

— Înălțate împărate, fii bun si mai așteaptă putin, că acum ti-om 
aduce-o. 

Şi-i aduc o babă urâtă, ori un flăcău îmbrăcat femeiește, până ce, 
după mai multe glume dintre acestea, îi aduc aleasa lui, care intră smerită 
şi rușinoasă, iar flăcăul o apucă de mână şi se aşează cu dânsa în capul 
sau în crucile mesei, unde-i locul cel de cinste. 

Pe masă este un blid cu grâu ales. În acest grâu tânărul varsă câţiva 
bani de argint, iară fata o năframă frumoasă, cusută de dânsa. Pe urmă 
unul dintre neamurile fetei zice: 

— Ia-ţi, copilă, lucrul tău ! — adică năframa. 

Unul dintre neamurile feciorului răspunde: 

— Ba nu, ia-ti mai bine banii, căci pentru lucrul tău îți sunt plata 
aceşti bani. 

După aceasta tinerii vâră mâinile în blid, el scoate năframa, ea 
scoate banii și amândoi luând câte putin grâu, îl aruncă cruciş asupra 
celor din casă. Cealaltă parte din grâu părinţii fetei o strâng până după 
cununie, adică până la colăcărie. 

Fata își strânge banii, iar flăcăul scoate traista ce-o purta pe umăr și, 
împreună cu năframa de la fată şi cu cusma din cap, le încredințează 
viitorului său socru. 

Socru-său, primind aceste lucruri, îi pune pălăria sa pe cap, iar 
lucrurile le încredinţează fetei, care coase năframa la cureaua traistei, iar 
la cusm4-i coase o pană frumoasă, făcută din pene de păun si la mijloc 
cu bani de argint. După ce sfârşeşte de cusut, fata dă lucrurile tatălui său, 
care le întoarce îndărăt viitorului său ginere, luându-și pălăria sa înapoi 
şi urează tinerilor să trăiască ani multi si fericiți. 

După ce astfel s-a făcut logodna, părinţii duc pe mireasă iar în 
cămara in care a stat ascunsă si o'laSă acolo până ce se începe jocul, în 
care timp părinţii tinerilor pun la cale ziua când va fi cununia. 

Urmează masa, cu lăutari si veselie, şi apoi se începe jocul la care 
se aduce și mireasa. i 

În Transilvania, pe valea Someșului, petitorul dă fetei un inel, numit 
credință sau inel de credință, iar fata îi dă o năframă de buzunar, numită 
tot credință sau năframă de credință, după care îşi dau mâna dreapta, 
iar grăitorul îi stropeşte cu apă şi le taie (desparte) mâinile ca și la 
oricare alt târg încheiat. 

Năframua şi inelul se întrebuinţează la logodnă de către românii de 
pretutindeni. Flăcăul care ia năframa sau inelul unei fete îi făgăduieşte, 
numai prin aceasta, fără a-i spune vreun cuvânt, că o va lua de nevastă. 
Si când voinicul nu-şi tine cuvântul, cât îl urăște fata: 


Uite, mamă, voinicul, 

~ cum mi-a luat inelul; 
eu i-l cer ca să mi-l deie, 
el spune c-ar să mă ieie. 
Când aş ști că m-ar lua, 
singură m-aş spanzura 

în mijlocul câmpului, 
în creanga sovârvului, 
în drumul voinicului. 


După ce s-a hotărât nunta si s-a statomicit ziua cununiei, se incep 
pregătirile. . 

La casa viitoarei mirese e zarvă mare. O parte din zestre o are pregătită de 
mai înainte, fiecare fată căreia i-a venit vremea de măritat, dar unele lucruri 
trebuie făcute acuma. Şi neamurile dau năvală ca să ajute care cum poate. 

Cu ajutorul lui Dumnezeu zestrea-i gata, ziua cununiei se apropie 
şi vorniceii își încep slujba. 

Vorniceii sau chemătorii sunt cei ce se numesc în oraşe cavaleri de 
onoare. Si mirele $i mireasa au vorniceii lor, si fiecare face chemdrile, 
adică „invitările“ în numele persoanei pe care o reprezintă. 

Vomiceii se aleg dintre neamurile mai apropiate ale logoditilor, precum 
un frate mai mic ori un văr, iar în lipsă de rude se aleg şi prieteni buni. 

În ajunul cununiei, iar în alte parti chiar cu două zile mai înainte, 
vomiceii mirelui se adună la casa lui, iar ai miresei la casa ei. Se înţelege 
ca sunt îmbrăcați cu hainele cele mai curate si mai frumoase. Mirele si 
mireasa dau fiecărui vomicel câte o ploscă plină cu vin sau rachiu şi 
câte o năframă pe care o leagă la capătul unui bat de alun cu cordele 
colorate: le mai dă si câte o floare de târg, pe care vorniceii o prind la 
pălărie sau la căciulă, unde o ţin până după nuntă. 

Vomiceii miresei, îndată ce s-a isprăvit cununia, ies din slujbă; ai 
mirelui însă au slujbă ceva mai lungă, până după masa-mare, când începe 
rostul vdidjitelor. 

Unul dintre vorniceii mirelui, care are o însărcinare foarte însemnată, 
se numeşte vornicel-primar şi merge întotdeauna în fruntea celorlalți. 
După ce ti-au primit „insignele“, vorniceii pornesc prin sat. 

Chemarea se începe de la nunii mari, apoi se cheamă fruntașii 
satului și se sfârşeşte cu oamenii sărmani. 

Cum intră în casa omului, vornicelul tine către gazde o cuvântare 
cam în felul acesta: 


Mirele nostru vestit 
azi prin mine v-a poftit 
să faceţi o cale 

pan’ la curtea dumisale, 
la un scaun de odihnă 

și un pahar de băutură 

si mai multă voie bună. 
Eu sunt sol împărătesc, 

la curtea lui vă poftesc 

si dacă mi-ti asculta 
cusma din cap mi-oi lua 
pan’ la pământ m-oi pleca, 
dumneavoastră m-oi ruga 
să faceţi bine să veniţi, 
dară să nu banuiti. 


Vornicelul scoate plosca $i păhărelul, îl umple cu vin ori cu rachiu, 
după cum are si el in ploscă, cinstește pe stăpânii casei $i pe cei străini, 
dacă se întâmplă să fie, şi apoi pleacă la altă casă. 

Vorniceii nu au timp de pierdut, mai cu semă când satu-i mare si 
chemările se fac în ajunul cununiei. De aceea ei nu șed când intră în 
casa cuiva, ci stau în picioare și, când gazda-i pofteşte pe scaun, unul 
dintre ei zice: 


N-avem scaun de ședere, 
nici loc de rămânere, 
că-avem cale de călătorie, 
ca Dumnezeu să ne ţie. 


Pe când vomiceii cheamă pe săteni la nuntă, la casa miresei drustele 
o pătesc. 

Druștele sunt „domnișoarele de onoare“, două din partea miresei şi 
două din partea mirelui, alese, ca şi vorniceii, dintre rudele mai de aproape 
sau chiar dintre prietenele mai bune. 

Drustele îngrijesc de „toaleta“ miresei: o piaptănă, o îmbracă si o 
însoțesc. Ele pregătesc beteala și, în părțile unde este obiceiul, cununa 
miresei, pe care o poartă pe cap în ajunul cununiei şi a doua zi, la cununie. 

În timpul cât o piaptănă pe mireasă, drustele și celelalte fete, şi mai 
ales nevestele înrudite cu mireasa, cântă niște cântece de jale, în care se 
descriu suferinţele ce o aşteaptă în căsătorie. 

Copilita cu părinţi, 

la ce focu’ te măriţi, 

că mila de la părinţi | 
anevoie s-o mai uiţi; 
că-i mila de la străini 

ca gardul de mărăcini, 
şi mila de la bărbat 

ca frunza de plop uscat: 
când gândești 

să te umbresti, 

atuncea te dogoresti; 
când gândeşti să trăieşti bine, 
atuncea e vai de tine. 


Prin unele parti din Bucovina, când piaptănă pe mireasă, nu-i 
împletesc tot părul, ci-l lasă o parte despletită, ca să atârne pe spate, iar 
din părul împletit fac gâță în jurul căreia pun o floare de târg, precum si 
cordele în culorile nationale, roşii, galbene si albastre, care toate la un 
loc formează cununa sau coroana. 

Prin Transilvania aceste cununi sunt anume făcute și mireasa o 
pune pe cap când pleacă la biserică, iar prin ţinutul Dornei, în Bucovina, 
cununa aceasta se face astfel: „se înşiră de-a lungul unei petele atâtea 
monete câte sunt de-ajuns spre a cuprinde capul miresei; la mijlocul 
petelei fac o rotita, iar în nuntrul acesteia pun o floricică în forma unei 
steluțe şi aceasta tot de monete, aşa ca floricica să vie pe frunte, iară 
peteaua sau cealaltă parte a cununei peste tâmple. Pe lângă peteaua 
aceasta mai înşiră încă si alte petale de mărgele“. 

În cele mai multe parti ale Bucovinei, precum si în celelalte tări 
locuite de români, cununa aceasta este făcută din flori naturale, culese 
ori de mireasă însăși ori de mire. 

În România și pe valea Someșului din Transilvania este datina de 
a se împodobi miresele cu peteală. 

Când fac peteala, i se cântă miresei asa: 


Sariti, flori, de-mbobociti, 
că mie nu-mi trebuiti. 

Până ieri cu fetele 

și-astăzi cu nevestele. 
Bate, vântule, prin munți, 
adă-mi dor de la părinţi; 
bate-mi, vântule, prin flori, 
adă-mi dor de la surori; 
bate, vântule, prin brazi 
şi-mi ada dor de la fraţi. 


Ay acs 


Insăşi mireasa întristată şi amărâtă își cântă cântecu-i de jale: 


Câtă frunză-i pe pământ 
toată-a zis să mă mărit, 
numai frunza de ovăz 
zice ca să mă mai lăs. 
Doară floarea scaiului 
spune-mi lungul traiului, 
c-acela-i un lucru-aşa 

că nu-l mai poate strica 
nici popă, nici birău, 
numai singur Dumnezeu; 
nici popa, nici vlădica, 
numai moartea grabnica. 


Cântând îşi alină durerile inimii; și cele care o ascultă și ştiu în ce 
foc se vâră, o îndeamnă să cânte mereu: 


Cântă-ţi, fată, cântecul, 
că, dacă te-ai mărita, 

a cânta nu-i cuteza: 

în casă de soacră-ta, 

în tindă de socru-tău, 
afară de mutu-tau, 

în poiată 

de cumnată 

și nu-i cânta niciodată. 


După cemiresa a fost pieptănată si îmbrăcată, după ce i-a pus si salba 
de gât, pe unde se obișnuiește aceasta, vine socrul mic, adică tatăl miresei, 

iar dacă n-are tată vine un frate sau vornicelul primar si, luând pe mireasă 
de mână, o așează după masă, pe o pernă ori pe o pereche de scoarte; de-a 
dreapta ei se pune drusca mare si de-a stânga drușca mică, iar dinaintea 
miresei, pe masă, se aşează, unul peste altul, doi ce colaci frumoşi. 

Părinţii si drustele încep a plânge, iar mireasa care-și stăpânește 
lacrimile, cu osebire când mirele e urât, ia un pahar si închină la părinți. 
Întâi închină la tatăl său, care, cu mâna înfășurată într-o năframă, ia 
paharul, închină la mireasă şi-i urează viaţă îndelungată și trai bun. 
Mireasa închină apoi la mama ei și apoi pe rând la fraţi, surori și neamurile 
care se afla în casă. 

După ce a închinat la toţi afară de tineret, vornicelul miresei poftește 
pe părinţii ei să-i pună cununa pe cap si s-o binecuvânteze. 

Părinţii, luând cununa din mâna drustelor, o tin câtva deasupra 
capului miresei şi, după ce o binecuvântează, o încoronează. 

Numai cine a văzut o scenă ca aceasta știe cât e de solemn acest minut ! 

Nuntasii cântă apoi un cântec de acestea: 


Frunză verde mărăcină, 
Ia-ti, mireasă, ziua bună 
de la fraţi, de la surori, 
de la grădina cu flori, 
de la strat de busuioc, 
de la feciorii din joc, 

de la frunza cea de brad, 
de la puiul cel cel lăsat. 
Plânge, mireasă, cu jele, 
că n-oi mai purta petele, 
nici în degete inele, 

şi nici în urechi cercei, 
nici n-oi şedea cu flăcăi. 
Cununita ta cea verde 
cum te scoate dintre fete 
si te dă între neveste ! 

$i cununa cea de flori 
Te scoate dintre feciori 
Şi te pune-ntre nurori ! 

Cântaţi, fete, si horiti 
pana sunteti la parinti; 
cantati, fete, horile 

"și vă purtaţi florile; 
după ce v-ati mărita 
horile nu-ți mai juca, 
florile nu-ţi mai purta. 


Nici la casa mirelui nu-i tocmai multă veselie. Pe când druștele 
gătesc pe mireasă, pe mire îl bărbiereşte unul din vomicei şi altul, sau 
lăutarul, îi cântă cam așa: 


Frunză verde, mere, pere, 
nu te mai însura, vere; 
destul m-am însurat eu 
şi-am luat un lucru rău. 
Plangeti ochi și lacramati 
că voi sunteţi vinovaţi, 

că nu catati ce luaţi; 

vă lăcomiţi la avere 

şi trăiţi far’ de plăcere. 


În alte cântece se face aluzie la femeile belea: 


Tinerel m-am însurat 

şi femeie mi-am luat. 
Mi-am luat-o de lucrat, 

dar ea sade numa-n pat, 
cere ciubote de tap. 

Vai de mine, ce să fac ? 
Numai să iau lumea-n cap ! 


După ce s-a bărbierit și s-a îmbrăcat în hainele de mire, părinţii sau 
neamurile cele mai apropiate îl iau de mână și-l aşează în capul mesei, 
cu drustele lângă dânsa, cam pe când începe a se îngâna ziua cu noaptea, 
încep a se aduna și cei poftiti de vomicei, aducând daruri pentru tineri. 
Darurile cele mai obișnuite constau în colaci, unt, brânză, găini, fructe, 
în sfârșit, ceea ce-i dă mâna fiecăruia. 

Aceste daruri, numite prin unele parti ale Bucovinei cinste, sunt 
cunoscute în judeţele din Neamt, Roman si Bacău sub numele de vedre. 
Fiecare oaspete, când prezintă miresei darul adus, i-l închină cam aşa: 


Bună vremea, 

Bună vremea, 
Înălţată-mpărătea.să ! 
Sedeti în coate după masă 
Ca şi-o garoafă frumoasă, 
De-aceea femeile 

Din toate părțile 

Năzuiesc ca albinele 

La dumneavoastră 

Si s-arată cu colăceii 
Mândri si frumusei, 
Saaveti parte de ei; 

Colac mândru si frumos, 
Ca si fata lui Hristos, 

Să faceţi bine să-i primiţi 
Si să nu banuiti. 


Mireasa se scoală, primește cinstea şi cinesteste pe toți. 

Același lucru se petrece şi în casa mirelui, care, stând şi el pe o perină 
între drustele sale, primeşte darurile ce i se aduc și cinsteste pe fiecare. 

Un obicei comun tuturor românilor este ca mirii, înainte de cununie, 
să-şi ceară iertare şi binecuvântare de la părinţi. 

În multe părţi, aceasta se face în ziua cununiei, dimineața; în alte 
locuri se face în ajun, după primirea darurilor, când, sculându-se mireasa 
şi druştele de la masă, în locul lor se aşează părinţii, cari tin în braţe o 
pereche de colaci şi sare, iar colăcerul, stând în picioare la spatele miresei, 
care îngenunche înaintea părinţilor ei, cere iertare sau iertăciune in 
numele miresei. 

Cuvintele prin care colăcerul cere iertarea nu sunt niște banalitati 
obişnuite în viata zilnică; de aceea nu orișicine poate îndeplini funcţia 
de colăcer. Acesta trebuie să fie un adevărat orator, care el singur se dă 
drept un ,,purece al satului“, când se descrie: 

Mic de stat 

Si bun de sfat, 

Mic de statură 

Şi bun de gură. 


xa 


Si trebuie să fie „bun de gură“, pentru că discursul lui este o oratie 
foarte lungă, pe care nu o citeşte de pe o carte, ci trebuie să o spuie ca apa. 

În oratia aceasta se spune cum a făcut Dumnezeu lumea și pe Adam si 
Eva, care au călcat porunca dată, din care pricină au fost alungați din rai, dar 
mai pe urmă Dumnezeu s-a îndurat de ei, i-a iertat si i-a binecuvântat să se 
înmulțească și să stăpânească pământul. Spune apoi că tinerii aceștia cari 
vor Să se căsătorească, trăind în lume, vor fi greșit multe si ei si vor fi supărat 
pe părinţi, pe care acuma-i roagă să-i ierte si să-i binecuvânteze. 

Isprăvind colăcerul oratia lui, părinţii binecuvântează pe mireasă 
cu pânea si sarea pe care le-au ţinut pe braţe tot timpul cât şi-a rostit 
colăcerul oratia. 


Adeseori mirele nu-i dintr-un sat cu mireasa; în asemenea cazuri 
mirele pleacă sâmbătă des-de-dimineata ca să-şi aducă mireasa acasă. 

Mirele este însoţit e o armată întreagă de călăreți, iar în urma lor vin 
căruțele şi un car cu patru boi, cum și lăutarii, fără cari nuntă nu se poate. 

Cei din satul miresei au avut grijă să caute în apropiere de casa 
miresei o gazdd, un conac unde să tragă mirele cu suita sa. 

Ajuns în sat, se trimet doi călăreţi, numiţi conăcari, să vestească 
miresei că mirele se apropie. Unul dintre conăcari, de regulă colăcerul, 
tine celor ce-i ies întru întâmpinare o oratie, care începe asa: 


Bună ziua, 

Bună ziua, 

La dumneavoastră cinstiți 
Si vestiți 

Oșteni împărăteşti, 

Dar mai cu de-ales 

Bună ziua, 

Bună ziua 

La dumneata, 

Stolnic împărătesc ! 

După ce s-a sfârşit oratia, se leagă câte o năframă la frânele cailor 
conăcarilor, și, însoțiți de un călăuz dintre nuntașii miresei, se întorc la 
locul unde-i așteaptă mirele cu ceata lui si cu toţii se duc la conacul ce 
li s-a pregătit. 

Dacă mirele e dintr-un sat cu mireasa, după ce aceasta şi-a luat 
iertăciune de la părinţi, urmează închinarea schimburilor, iar dacă mirele 
e din alt sat, aceasta se face după conăcărie. 

Închinarea schimburilor este schimbul de daruri ce-și fac mirele si 
mireasa, datină care nu se găsește pretutindeni unde sunt români. Acolo 
însă unde se obisnuieste, se face asa: toate darurile pe care mirele voieste 
să le facă miresei, împreună cu lucruri, bune de mâncat, precum nuci, 
mere, alune, le pune într-o strachină mare, într-o sită ori într-un Ciur care 
se numește corabie, le acoperă cu un tulpan și le încredințează vomicului 
primar, Care de astă dată se mai numeşte și corăbier, ca să le ducă şi să le 
închine miresei. 

Cordbierul, însoţit de mai multi flăcăi, cu lăutarii în frunte, pornesc 
spre casa miresei. Vorniceii miresei, cum văd că alaiul se apropie, dau de 
veste miresei ca să se retragă în cetate, adică se se așeze după masă între 
druste, apoi aleargă la poartă, o închid, o leagă bine si pun câţiva portari 
ca să nu lase pe nimeni să intre. 

Când sosește corăbierul cu ai lui, unul dintre portari îi atine calea 
şi zice: 

Voi voinici, 

Voinici ostasei, 
Mari si maruntei, 
Tineri, sprintenei, 
Mandri, frumusei, 
Spuneţi, ce umblati 
Si ce căutaţi ? 
Unde vă este calea, 
Calea și cărarea ? 
Cine v-a-nselat 

Și v-a fermecat 

De umblati pe-aici 
Cu cei bezmetici ? 

Unde ati sosit 
Voi n-ati nimerit, 
Zău !, atiratacit ! 


Corăbierul răspunde: 


Ce umblăm, 

Ce căutam 
Nimănui seamă 
Nu avem să dam ! 
Am sosit, 

Am nimerit, 
Ne-nselati, 
Nefermecati, 
Chiuind 

Si hohotind 

Vom descuia 

Si vom intra 

La a noastră înălțată 
Si lăudată 
Împărăteasă 
Mireasă. 


Chiuind și în cântecele lăutarilor, intră alaiul pe poartă şi pătrunde 
în casă. 
Se face linişte. Corăbierul zice: 


Bună vremea, 
Bună vremea ! 
Bucuroși sunteţi de noi ? 


Părinţii miresei răspund: 
Bucurosi, poftim la noi ! 
Corăbierul începe a juca schimburile, cântând: 


Dacă nu ne-ati fi poftit, 
Noi pe-aici n-am fi venit; 
Dacă nu ne-ati fi chemat, 

Noi pe-aici n-am fi-nserat. 
Dar noi n-avem de-nchinat 
Ciubotele 

Frumusele 

De pe la armeni, 

Tulpanase 

Drăgălaşe 

De la olendreni' . 
Tulpanasele-s cu flori, 

Să fie de sărbători; 
Tulpănașele-se cu zdrente?, 
Ca să fie de blandete 

Pan’ la adânci bătrânețe ! 


Zicând aceste cuvinte, corăbierul se apropie de masă, pe care sunt 
trei colaci puşi în rând, dintre cari cel din mijloc e acoperit cu o năframă 
cusută de mireasă, cu fluturi şi găurele și împăturită în patru cornuri, 
astfel că florile de la cornuri vin deasupra și, ținând corabia cu darurile 
în fata miresei, i le închină rostind o lungă oratie, în care se povestește 
cum înălțatul împărat 


Toate târgurile a umblat, 
Toate orasele-a călcat, 


Dar n-a găsit miresei marfă după fata indltatei împărătese. Atunci 
împăratul şi-a adunat oastea şi a trimes-o 


Să vâneze fieri 
Si jderi, 
dar şi-a luat de seamă că fieri şi jderi poartă numai domnii, şi atunci a dat 


poruncă sfetnicilor de au gătit corabia si s-au dus la Țarigrad si au 
încărcat corabia cu marfă și au plecat înapoi. Pe mare i-au apucat 


Vânturi grele 
Și vremuri rele; 


! De la Holländer. 
> Adica ciucuri. 

Vanturile-au abatut, 
Corabia-n loc a statut. 


Atunci tânărul împărat a adunat patriarhii si vlădicii 


Si trei zile-ne-ncetat 

Si trei nopți neprecurmat 
Lui Dumnezeu s-au rugat 
Pana vanturile au stat. 


Când au fost pe la mijloc 

De mare, într-un rău loc, 

A dat Dumnezeu un vant 
Cum n-a mai fost dat nicicand, 
Un vant mare spulberat, 
Corabia au rasturnat, 
Negoatele s-au înecat. 


Aflându-se și ei călători pe acolo, au sărit și 


Negoatele mai mice 
Le-am luat toate-n caice 
Şi le-am adus pân-aice. 


În oratie se numără apoi darurile trimise de mire. Astăzi darurile 
n-or mai fi aceleaşi, ca mai înainte vreme, dar măcar amintirea lor se 
păstrează în oratie. 

Şi ce este în corabie ? 


Alune și nuci, 
Turtişoare dulci, 

Ca să le mănânci; 
Mere, pere, alune, 
Papuci si smochine, 
Nişte pupucași 

Tare drăgălași; 
Tafta de mătasă, 
Ciubote frumoase 

Ca pentru mireasă; 
Năfrămuţe pestricioare, 
Ciubotele gălbioare, 

Ca să-ţi fie dumitale 
Oricând de tras pe picioare 
Si de ieșit la plimbare 
Seara, la apus de soare, 
Dimineaţa pe răcoare. 
Şi-ncă ţi-a mai cumpărat 
Tânărul nostru-mpărat, 

Un festilat lat 

Să-ţi fie de-nhobotat, 

Si-un fesusor rosior 

De care cam multisor 
Dumitale ţi-a fost dor, 

Cu canaful de mătasă 

Să-l ai de plimbat prin casă, 
Si un testimel 

Frumusel 

Cu floricele, 

Să-ţi fie de mângâiere; 
Jupâneasă 

Mireasă, 

Dacă pe mine nu mă crezi, 
Poftim, pune mâna si vezi ! 


Mireasa dă să puie mâna pe corabie, dar corăbierul o trage repede 
înapoi, continuându-și oratia, în care spune multe glume, cam de acestea: 
Nu te grăbi la luat, 
Cum te-ai grăbi la măritat. 
In sfârşit, isprăvind oratia, pune corabia dinaintea miresei pe masă 
$1 zice: 
Colăceii ti i-oi da, 
Dara tulpănașul ba ! 

Apoi descoperă schimburile si le lasă pe masă, iar tulpanul cu care 
au fost învălite le ia el, zicând: 


- Amin ! amin ! amin ! 

Și cine n-a zice amin 

Să se-mpiedice de-un arin, 
Să deie cu capu-n spin, 

Că noi cu toţizicemamin ! 
Și mie ce mi se cuvin ? 

Un păhăruț de vin 

Si-o năframă de in, 

S4-mi sterg mustata de vin. 


Mireasa îi cinsteste cu un pahar, mulțămindu-i pentru schimburile 
aduse, iar corăbierul, închinând paharul, mulţămeşte miresei și-i urează 
fericire prin o lungă oratie. 

După ce corăbierul și-a îndeplinit misiunea, pleacă si vornicul miresei 
cu schimburile la mire $i, ducându-se cu același ceremonial, închină mirelui, 
care stă între druștele sale, după masă, schimburile trimise de mireasă, iar 
la urmă corăbierul, primind păharul de la mire, zice oratia paharului, 
adică îl felicitează, presurând urările cu multe glume. 

După ce s-au isprăvit toate acestea, se începe dantul, sau piperul, 
cum se zice în Transilvania, sau /a pom. Si anume: vornicelul primar 
poruncește lăutarilor să cânte un joc, care în Bucovina și Moldova se 
numeşte moldoveneasca, un fel de horă de brâu, iar el prinde de mână 
pe cel întâi oaspete din dreapta miresei, începe a juca si scoate cu dantul 
pe mireasă si pe druste de după masă, chuind: 


De trei ori pe după masă 

Să scoatem floarea din casă, 
Să rămâie binele, 

Săroiasc' albinele. 

Pe la noi acum roiesc 

Ca si vara, când cosesc, 

Și cosesc rânduri de flori 
La fete si la feciori. 


Al doilea vornicel, care de obicei stă la coada dantului, zice si el 
îndată după asta: 

Tot asa, că-i bine-așa ! 
Multă vreme n-a fi asa. 

Ba a fi, de-om mai trăi 

La vară, când vom cosi, 
Si-om cosi rânduri de-flori, 
Să fie de sărbători 

Pentru fete si feciori. 


La adresa miresei câte un drumet strigă: 


Tu mireasă veseloasă, 

Nu fi așa de voioas, 

Că bota-i pe grindă-n casă, 
Cioplită în patru dungi, 
Cât ţi-e spatele de lungi. 


101 


Dacă mirele-i din alt sat, ca să-i facă inimă rea miresei, unul strigă: 


Joacă nunta de trei zile 

Și mirele nu mai vine; 
Joacă nunta pe surcele, 

Mai încetu vătăjele, 

Că vezi, mireasa mai moare 
De atâta aşteptare. 


Tot jucând şi chiuind iese din casă, dar, când ajunge în pragul usei, 
vomicelul care conduce dantul face mai întâi o cruce, zice: „Sănătate la 


bătrâni şi tinerilor noroc“ şi apoi pășește peste prag. 


Afară urmează dantul înainte, până târziu după miezul noptei. 
Aceeași rânduială-i si la casa mirelui; tot aşa-l scot si pe dânsul de 


după masă, chiuindu-i lucruri potrivite pentru el. 


Ca măgulire pentru gustul lui ales, când mireasa-i frumuşică sau în 


ironie, când îi mai slută, i se strigă: 
Floricică albăstrea, 
Ce-ai crescut pe seama mea 
Aşa naltă, frumusea ? 
Floricică de pe şes, 
Dintr-o mie te-am ales, 
Te-am ales numai pe mers ! 

Pentru cei bătrâni, tinerii strigă: 


Cât e mosul de bătrân, 
Tot doreşte măr din sân. 


Şi când mosul zâmbește pe sub mustata lui căruntă, un glumet îi strigă: 


Aruncă-te, moş bătrân, 
Că la iarnă ţi-o da fân. 


Dar nici mosul nu se lasă mai pe jos; are el ac si pentru cojocul 
indraznetului: 


Sub potcoava cizmei mele 
Sede dracul si-o muiere 

Si ma-nvata-a face rele. 

Sub potcoava mea cea noua 
Sede dracul si se ouă 

Să vă facă papă vouă! 


Si câte de acestea, care de care mai hazlii ! 

Pe când joacă dantul la casa mireului, vine un sol din partea miresei 
şi-l pofteşte cu toată suita sa la masa mică, în casa miresei. 

Mirele pornește cu dantul, în fruntea căruia se află vornicelul cel mai 
istet. Cand ajung la mireasă, ea-i la masă, înconjurată de drustile ei, iar afară 
tineretul joacă strasnic. Flăcăii au de grijă să se tie bine inclestati de mână 
ca să nu poată face nimeni loc printre dânșii şi păzesc intrările în casa miresei. 

Vomicelul care conduce dantul mirelui face tot soiul de figuri viclene 
ca să insele pe cei din dantul miresei si să capete intrare în casă; dacă nu-i 
izbutesc sireteniile, chibzuieste el unde-ar fi mai putin vânjoși flăcăii, ca 
să facă o spărtură între ei, si dă asalt. La urmă, dacă nu-i si nu-i de chip să 
pătrundă în cetate, unde-i așteaptă mireasa, nunul cel mare dă un dar 
bănesc păzitorilor cetăţei şi mirele intră cu ai lui si se aşează si el la masă. 

Vomicelul miresei sau şi altcineva tine iarăși o oratie specială, în 
care îndeamnă pe oaspeţi să ospăteze sănătoși și numai după aceasta 
încep să mănânce. 

La sfârșitul ospatului se ridică toţi de la masă si ies afară, dar cu o 
deosebită rânduială, şi anume: se prind de mână în ordinea cum au fost 
insirati la masă si, formând un lant în mijlocul căruia se află mireasa, 
încep a juca şi astfel, tot jucând, ies din casă. 

Iar vătăjelul primar, care conduce dantul, zice: 


Frunză verde de năgară, 

Ta poftim dantul afară, 

C-a fost vreme maide mult, 
Dar noi nu ne-am priceput. 
Busuioc crescut pe masă, 

Ia haideţi nuntaşi pe-acasă, 
Ori poftim și mai jucaţi, 

Că d-asară tot mâncaţi. 


* * 


E ziua de cununie, de obicei duminică și uneori joia. 

Viitorii soţi, după cum este datina prin unele părţi, trebuie să se 
scalde și apoi se gătesc. 

Pe mireasă o gătesc druştele și nevestele cele tinere, aşa precum s-a 
făcut şi în ajunul zilei de cununie, punându-se acuma şi mai multă 
băgare de seamă, ca să fie mireasa încă și mai frumoasă. 

În Transilvania o piaptănă cu un pieptene special, numit acar, 
făcut fin fier sau din aramă, lătuţ cam de un deget, ambele capete 
rotunzite şi aduse spre olaltă, cam ca o semilună. Din păr îi lasă cosite, 
pe care, în unele părţi, le infrumuseteaza cu diferite cordele. 

Peste hainele cu care e îmbrăcată se încinge cu o cingătoare sau 
brâu de lână, căruia îi fac un nod, pe care mirele îl va deznoda la anume 
timp. Unde este obiceiul, i se pune hobotul, salbă la grumaz, și o 
încununează. 

Pe când o gătesc, drustele îi cântă felurite cântece. Unele zic asa: 


De la noi a treia casă 

Se mărită o mireasă 

Si pe noi, fete, ne lasă 

Cu inima friptă, arsă. 

Se mărită, se mărită 

Si-ar să dea peste-o ispită, 
C-ar să-şi capete o soacră 
Ca și poama cea mai acră. 

Alte cântece sunt triste, menite să înduioșeze pe mireasă, pentru că 
datina este ca în tot timpul gătelei mireasa să plângă. Dacă nu-i vine a 
plânge, pentru a nu se călca datina, numai ce vezi o babă mai iscoditoare că 
dă pe la ochii miresei cu o ceapă zdrobită, ca măcar așa să-i curgă lacrimile. 

După ce s-a isprăvit găteala, tatăl miresei isi pune fata după masă, 
pe o perină, între drustile ei, care nu-s mai urât gătite. 

Cum s-au așezat după masă, toate neamurile îi închină câte-un 
pahar, începând cu tata si mama şi ea, luând paharul, îl duce la gură, fără 
a gusta din el, multameste şi-l dă înapoi. 

Înaintea ei, pe masă, este un colac acoperit cu o năframă frumoasă; 
în cornurile mesei este sare. 

Când se scoală de la masă, mireasa ia năframa cu care a fost acoperit 
colacul şi o pune în brâu. 

Apoi vornicelul primar începe dantul și scoate pe mireasă de după masă. 

Același lucru se petrece și la casa mirelui, care acuma trebuie să fie 
îmbrăcat cu cămaşa de mire, pe care i-a cusut-o mireasa anume pentru cununie. 

După aceste încep iertăciunile, acolo unde această ceremonie 
înduioşătoare nu s-a făcut în ajunul cununiei, precum se obisnuieste în 
multe locuri. 

După ce s-a sfârșit şi ceremonia aceasta, vine vremea de plecat la 
cununie, care se face totdeauna în biserică. 

În diferitele parti locuite de români obiceiul este același, amănuntele 
însă variază. 

Regula generală este că miresele se duc pe jos la biserică; în părţile 
de munte și mirele şi mireasa, si alaiul lor merg călări; și când mirele e 
mai sărac şi nu are cal împrumută de la un prieten. Așa se face, de pildă, 
în ţinutul Dornei si al Câmpulungului, din Bucovina. Prin unele locuri 
în fruntea alaiului se poartă un steag, anume făcut, purtat de un stegar, 
și nuntasii merg în anumită ordine. 

În alaiul miresei sunt și lăutari, cari cântă întruna, până ce ajung la 
biserică; lăutarii mirelui îi cântă numai până ce iese de pe poartă. 

De obicei, mirele merge înainte, vorniceii alăturea în urma lui şi 
după vornicei vin ceilalţi feciori, tot câte doi. 

Prin unele părţi din Transilvania oaspeţii mirelui împodobesc două 
care cu patru sau şase boi, cu năfrămi şi cu petele, cu crengi verzi și cu flori 
la coarnele boilor şi clopoței la grumaz. Nunul mare cu nuna și bătrânii, 

împreună cu socrul mare sed în carul din frunte, în care se va aduce mireasa, 
iar în carul din urmă, în care se va aduce zestrea miresei, sed ceilalți 
nuntași. Colăcarul, stegarul și mirele merg călări, în fruntea carelor, 
intovarasiti de doisprezece călăreţi, cu năfrămi pe spate si pe umeri. Şase 
dintre călăreţi merg înaintea mirelui, câte doi alăturea, si alti șase îndărătul 
lui, tot câte doi. La dreapta mirelui este stegarul, iar la stânga colăcarul. 

În această rânduială merg până la calea jumătate, unde se opresc, se 
face cerc în jurul mirelui, nunul cel mare scoate băutura și colac, cinsteşte 
pe nuntasi si apoi pornesc înainte. 

Oricum ar merge la cununie, când iese mireasa din casă, una dintre 
femei îi cântă un cântec în care se descrie binele ce-l lasă ea în casa 
părinţilor şi necazurile ce o aşteaptă în casa mirelui de la soacră și cumnate: 


Si mila de la soacra 

E ca poama cea mai acră, 
Ce se coace si se coace 
Și dulce nu se mai face. 
Si mila de la cumnate 

E ca pelinu-n bucate. 


Şi mirelui, când pleacă la cununie, i se cântă un cântec jalnic, care 
începe așa: 


Eu mă duc, codrul rămâne, 
Frunza plânge după mine. 


Un alt cântec interesant este acesta: 


Frunzulita, frunză creata, 
Duminică dimineață 
Mândră zi s-a mai ivit, 
Mândru soare-a răsărit 
Si pe mire l-am gătit. 
Nu ştiu: soare-a răsărit 
Ori mirele a-ntlorit, 
Că frumos mai e gătit: 
Cu podoaba târgului, 
Cu mirosna câmpului, 
Cu cusmita brumărie, 

Cu cunună argintie. 
L-am gătit la mănăstire 
Si i-am dat numele mire; 
L-am gătitla cununie 
Ca să-și capete soţie, 

Și soţie și nevastă, 

De noi să se desparteasca; 
Și nevastă şi femeie, 
Ziua bună să și-o ieie: 
De la strat cu busuioc, 
De la feciorii din joc; 
De la strat cu tamaita, 
De la mândrele fetițe; 
De la stratul cu hemei, 
De la fete si flăcăi. 


Pe mireasă o zugrăvesc frumos: 


Apa-i lină si gustoasă 

Si mireasa-i prea frumoasă; 
Apa-i lină, curgătoare, 

Și mireasa-i ca o floare, 
Pare că-i luptă din soare. 


Vomiceii mirelui, cât merg pe drum, tot slobod puşti şi pistoale, ca 
să deie de știre: 


Că-nălțatul împărat 
La cununie a plecat. 


In unele parti din Transilvania, nunul şi nuna, împreună cu vornicul, 
intrând la socrul mare, cu tot alaiul, îl găsesc în curte, șezând pe un scaun, 
şi vornicul îi spune, în versuri, că au venit pentru că i-au chemat şi 


Numai în casă intrăm, 
Pe mirele să-l luăm, 


În mâna nunului să-l dăm. 


Si în adevăr, tot alaiul intră în casă și vornicul se adresează mirelui, 
tot în versuri, și-i spune ce caută ei acolo: 

Iată, nunul a venit 
Precum v-au făgăduit, 
Mâna dreaptă îţi va da 
Si te va si cununa. 
Deci acuma te găteşte, 
Si cu noi călătoreşte. 


leşind împreună cu mirele, alaiul se opreşte din nou înaintea socrului 
mare, care sade tot pe scaun, şi vornicul i se adresează cam astfel: 


Acum, cinstite socru mare, 
Sănătate dumitale, 

Că pe cine-am căutat 

Iată că am si aflat... 


şi așa urmează o cuvântare mai lungă, în care-l roagă pe socrul mare 


... Ca tată cu-ndurare 
Sa-i dai binecuvantare, 
Ca fericită să-i fie 
Scumpa lui căsătorie. 


De la socrul mare alaiul se duce la socrul cel mic, pe care de asemenea 
îl găsesc șezând pe un scaun, și vornicul mirelui, printr-o oratie ce-i 
adresează, începe o lungă discuţie cu vornicul miresei, în care este iarăși 
vorba despre împăratul care, mergând la vânat, 


O căprioară-a aflat, 

Cu ea s-a întâmpinat 

Și luând-o în braţe 

A sarutat-o la fata, 

Dar din braţe i-a scăpat, 
La dumneavoastră-a intrat. 


La urmă, vornicul miresei îi răspunde că aici au aflat ceea ce caută. 

Apoi intră cu toţii în casă, iau pe mireasă si, când ies în curte, 
vornicul mirelui mai adresează câteva cuvinte socrului mic, după care 
pleacă alaiul întreg la cununie. 

În alte parti din Transilvania, după ce alaiul mirelui a ajuns la calea 
jumătate si nunul mare i-a cinstit pe toţi, colăcarul, împreună cu un 

călăreț, pleacă înainte la casa miresei, ca să-i dea de ştire că soseşte 
mirele, dar, ajungând la poartă, o găsește legată. 

Starostele miresei, care, însoţit de bătrâni și tineri, stă în dosul 
portei, îi arată colăcarului că drumu-i mai încolo. Colăcarul însă li se 
adresează așa: 


Ce salt, ce veselie, 

Ce lucru poate să fie, 

Ce stati aici adunaţi 
Dumneavoastră, iubiţi frați ? 


Apoi urmează iarăşi o lungaoratie, un dialog între colăcar şi staroste, 
după care se deschid porţile; colăcarul şi călăreţul care-l însoţeşte intră 
în curte, înaintează până în fata usei, unde se opresc, si starostele aduce 
un colac înfipt într-o suliță, o cană cu apă şi o sticlă cu rachiu si le pune 
pe un scaun cu picioarele scurte; colăcarul se coboară de pe cal, încunjură 
scaunul, se pleacă și ia de pe scaun colacul si sticla, iar cana cu apă o 
varsă, sulița cu colacul în vârf o împlântă in tureatca cizmei, iar cu 
rachiul închină cătră staroste: 


Cinstite vornice, 

Să-ţi mai spun oarece: 

Să aveţi grijă de buti cu vin 
Si la cai iarăși de fân 

Si de ovăz vânturat; 

Jar pentru tânărul împărat 
Mesele să fie pătate 

Cu tot felul de bucate, 

Că de n-or fi toate gătate, 
Ti-or suna cojocu-n spate. 


Încălicând din nou, colăcarul se întoarce la nuntaşi, Cari-l aşteaptă 
la calea jumătate, dă nunului colacul luat de la casa miresei și apoi 
cortegiul, în ordinea de mai înainte, pleacă la mireasă, unde găsesc 
porţile iarăși ferecate. După ce li se dă drumul, călăreţii descalecă și se 
pun la joc, iar nunul cu mirele intră în casă, unde nunul ţine o cuvântare, 
prin care cere mireasa ca să meargă la cununie și apoi cu toţii pornesc 
spre biserică. 

Prin unele parti ale Năsăudului, în Transilvania, mirele cu alaiul 
lui merge o bucată de loc, apoi se opreşte, iar colăcarii, cu steagul si 
lăutarii, se duc la casa miresei. 

Unul dintre colăcari, văzând atâta lume adunată, cuvântează: 


2 


Ce saltă, ce bucurie, 

Ce lucru poate să fie ? 

Căci noi oricând am umblat 
Ca aice n-am aflat ! 

De trei luni de când venim 
Si noi pe drum nu dormim, 
Dar ori pe unde am trecut 
Asa ceva n-am văzut 

Si-am venit din casă-n casă 
Dup-o stea mândră si-aleasa, 
Până la această casă. 
Si-ajungand la această casă 
Iată steaua ni se lasă. 

Deci ori steaua ne-aratati, 
Ori în nuntru ne lăsați. 


Vornicul miresei răspunde că asemenea stea n-a văzut și să se ducă 
pe aiurea s-o caute. 
Colăcarul mirelui nu se dă bătut cu asta și-i zice: 


Voinice, de-aici de casă 
Cuvântul ti se-nmulteasca, 
Dumnezeu să te trăiască ! 
Dar nu te purta cu gândul 
Că ne vei muta cuvântul 
Ca si holbura cu vântul. 


Spune apoi că tânărul împărat i-a ales pe dânşii: 


Şi ne-aales pe noi, 

Pe acești doi 

Voinici 

De stat mici, 

Dar din gură mai chitaci 

Si cu caii mai fugaci, 
~ Să ispitim cu tărie, 
Să-i dăm lucru cu trezie. 

După mai multe împotriviri din partea nuntaşilor miresei, colăcarii 
mirelui intră în casă şi, scoțând pe mireasă, o duc până la locul unde o 
aşteaptă mirele. Aici îşi dau amândoi mâna, apucă de câte un capăt 
năframa de credinţă si așa, mirele de-a dreapta și mireasa de-a stânga, 
merg înainte, până ce se întâlnesc cu nanasii, care de asemenea pleacă 
de acasă cu steagu și lăutarii. Atunci mirii li sărută mâna și cu toții 
pleacă la biserică. 

„În Munţii Apuseni ai Transilvaniei nuntasii se adună în dimineaţa 
cununiei mai întâi la mire şi de la acesta pleacă apoi cu toţii la mireasă. 
Mai întâi e vornicul călare pe un cal mic cu panglici roşii în coamă si cu 
un ciucurel roşu pe frunte. Vornicul are în mână o ploscă cu vin. Alăturea 
cu el sunt doi oameni, cari duc un colac numit pupdzd şi care are o formă 
împletită lungă ca de jumătate de metru. Cei cari duc colacul se numesc 
coldcari şi pupăza o dau la poartă vomicului miresei spre a o da tinerei 
craisoare, care o împarte fetelor de etatea ei. Urmează nașul, mirele si 
alti invitaţi, cari toţi sunt călări. Pe urmă e carul, şezând pe ceagldul 
denainte cuscrii cu stegariul, în mijloc nasa cu surorile de mire şi pe 
ceaglăul denapoi lăutarii. La car sunt prinși câte opt-doisprezece boi cu 
colaci şi năframi în coarne și mânaţi de câte patru-sase pogdnici cu 
biciuri lungi de piele cu care pocnesc ca trăsnetul. 

Apropiindu-se de casa miresei, la o mică depărtare, carul se oprește şi 
“vornicul, însoţit de cei doi coldcari, se duc la poartă cu un tipdu făcut chiar 
de mâna miresei si în coaja căruia sunt înfipte trei pene lungi de cocoș“. 

Sosind la poartă, vornicul mirelui cuvântează o oratie la fel cu cele 
din alte părţi, la care răspunde vomicul miresei, după aceasta colăcarii 
dau vomicului miresei pupăza ca s-o ducă miresei şi, când aceasta vrea 
să intre în casă, vornicul mirelui îl oprește: 


Jupâne frate ! 

Al nostru tânăr împărat 
A lăsat 

Casele să le-ncalziti, 
Blidele sa le umpleti, 

Dar să nu vă aflăm semeti; 
Să-i gatiti patru cai, 

Două-trei care de fân 

Cosite din postul lui Crăciun; 
„Două buti cu vin din cel ales, 
Din luna lui Faur să fie cules, 
Si-un sac cu vinars [rachiu] 
Cu căpuşa să fie legat, 

Pe seama tânărului împărat 
Să fie gatat. ~- 


Vornicul miresei dă apoi vornicului mirelui fipdul, adică o 
pâinișoară împănată cu pene de cucos, si acesta se duce la car, pe care-l 
încunjură de trei ori, împreună cu stegarul şi cu cuscrii, strigând: 
„Trăiască crăişorul şi crăişoara tânără !“ 

Întorcându-se iar la poarta miresei, începe un dialog între vornicul 
mirelui și al miresei, după care alaiul intră în curte, unde mirele sau nașul 
sau chiar altul dintre nuntaşi trebuie să împuște oala cu cenuşă care-i 
aninată în vârful unei ciuhe, adică o prăjină cât se poate mai înaltă. 

Când să intre în casă, vornicul miresei îi opreşte, zicând: 

— Mă rog, fraților, v-am lăsat în curte, însă în casă nu vă las, fiindcă 
sunt şapte bătrâni cari fac judecată și nu-i putem sminti de la lucrările lor. 

Vomicul mirelui răspunde: 

— Ne rugăm, frate, lasă-ne în casă, că noi plătim bani ca să facem 
altă casă. 

Si, scoțând câţiva bani, îi dă vornicului miresei. 

Intrând în casă, vornicul mirelui, adresându-se cătră al miresei, zice: 


Frate vornice din loc, 

Să-ţi deie Dumnezeu noroc; 

Noi avem o dorire: 

Să vedem craisoara în ce voie-i ? 


Vornicul miresei aduce o copiliță de 4-6 ani, iar vornicul mirelui îi 
răspunde: 
Nouă ni trebuie alta, 
Mai baltata şi-mpănată, 
Cu cizme rosii-ncaltata. 

Atunci vornicul miresei o scoate din cămară si o aduce în casă. 
Când intră, toată lumea se ridică în picioare, afară de mire, şi vornicul 
mirelui zice miresei: 

— Vino spre mine, Doamna mea ! 

Apoi, luând-o de mână, se adresează vornicului ei, zicând: 

— Iat-o, frate; când voi cere-o, să ni-o dai cum e acuma. 

După asta pleacă la biserică. 

În Timişoara, mireasa pleacă la cununie în trăsură cu patru cai. 

Mireasa iti ia ziua bună de la părinți, mama ei îi dezleagă copcile 
cămeșei, în semn că nu e încă legată; trage un pai din stresina casei, în 
semn că ea de dezlipește de familia din acea casă şi apoi se urcă şi ea în 
trăsură, de-a dreapta vornicului, care pe acolo se numeşte diver şi care 
stă şi el în trăsură cu mireasa. 

În Macedonia, după ce solii mirelui cari au fost trimesi la 
mireasă se întorc la mire, acesta cu toți nuntaşii merg călări la casa 
miresei ca s-o ia. În fruntea alaiului fâlfâie o flambură,. adică un 
steag, în vârful căruia se pune o cruce de lemn, în ale cărei colțuri 
se înfig trei mere. Apropiindu-se de casa miresei, încep a slobozi 
puşti și pistoale şi, când au ajuns, mireasa îi întâmpină, îmbrăcată 
frumos. Costumul obişnuit în aceste împrejurări este astfel alcătuit: 
mireasa poartă trei fustanele una peste alta, fiecare mai scurtă cu 
trei degete, pentru ca să se poată vedea marginile lor de jos; în 
spate poartă o scurteică de postav, cusută cu fir sau mătasă;, pe cap 
telie albă, adică peteală, uneori galbenă, iar fata-i este acoperită cu 
un sovon, adică văl alb transparent. 

După ce se schimbă oarecare cuvinte, se începe ceremonia turtei. 
Două femei tin deasupra capului miresei caniscul, adică o turtă mare de 
aluat, şi o altă femeie dindărăpt tine o garafă cu vin şi, când se coboară 
mireasa în curte, i se aşterne un cale un cearșaf alb, semn de nevinovăție 
şi Că viaţa casnică îi va fi nepătată în cursul căsniciei. 

După ce intră mirele în casa miresei, părinţii lui dau daruri rudelor, 
miresei, iar mirele cu vorniceii lui scot papucii din picioarele miresei şi 
o încalță cu alţii, aduşi în dar de către mire. Ea se preface că nu-i primeşte, 
aruncând papucii de trei ori cu piciorul şi apoi lasă să o încalce. 

Mirele după aceea aduce pe nun la casa lui, de unde apoi se duc iar 
la casa miresei, iar nunului, în semn de cinste, i se cântă aşa: 

Bună seara, nune mare ! 
Această oaste dimprejur 
Este toată oastea ta: 

una mie si cinci sute. 


In sfârşit, pleacă alaiul la biserică, dar mai întâi rudele cele mai 
apropiate ale miresei o sărută pe rând, cântându-i: 


Tremură soarele şi apue, 
'Tremură inima miresei. 

Se desparte mireasa de mamă, 
De mamă și de tată. 

Dă-mi un prânz, mamă, 

Si mai tine-m la prânz, 

Ca să scap de străinătate 

Şi de necunoscuți. 


Se mai cântă și alte cântece, foarte jalnice, și toate femeile plâng, 
jelind plecarea miresei din casa părintească. 

După ce coboară mireasa în curte, mirele şi neamurile lui trec pe 
dinaintea ei şi se uit la dânsa cu băgare de seamă; apoi fraţii si neamurile 
de aproape o înconjoară tot timpul, ţinând-o de brat ca să n-o atingă 
nimeni si așa, cântând si ghiftiii, adică lăutarii, merg spre biserică. 

Mireasa merge cu ochii în pământ, cu trupul ţeapăn, şi calcă cu 
pași mici şi rari. 

Cununia se săvârşeşte după regulele bisericeşti și, în afară de câteva 
superstiții pe care le observă mai cu deosebire mireasa, nu sunt datine 
cu mult deosebite în diferite localităţi. 

Prin unele parti din Transilvania este însă obiceiul ca mirii să intre 
în biserică cu pălăria sau cu căciula pe cap şi așa să se cunune, ceea ce se 
întâmplă câteodată şi prin România. 

Aceasta se explică prin faptul că mirele este împărat, şi împărații 
nu fac precum toată lumea. Ba, prin Transilvania, unii fac aceasta din 
viclesug, pentru ca pe urmă să poată zice: „Ai cununat pălăria, părinte !“ 

Când ies din biserică mirele și mireasa, prin unele locuri, îi aşteaptă 
la uşă vorniceii împreună cu tineretul, îi iau pe amândoi între druste si, 
formând un lant lung, îi scot astfel din curtea bisericei și acolo întind o 
horă frumoasă. 

Prin Transilvania este datină ca mirele, după cununie, isi ia mireasa 
de subsuoară si, după ce iese din biserică, îi dă miresei în mâna stângă un 
pistol încărcat și, ţinându-se amândoi de mână, mireasa sloboade pistolul. 

După ce s-a sfârşit hora, mirele și vorniceii încalecă pe cai, iar 
mireasa, cu nuna, care ţine în mână lumânările aprinse ce au slujit la 
slujba bisericească, se urcă în carul sau căruţa menită pentru mireasă, 
împreună cu lăutarii, și aşa pornesc la casa părintească. 

Nevestele care însoțesc pe mireasă îi cântă felurite cântece, precum, 
de pildă, este acesta: 


Frunzulita de sub gheaţă, 
Duminică dimineaţă 
Mândru soare-a răsărit, 
Mândră luna s-a ivit. 

Nu ştiu: luna s-a ivit 

Ori soarele-a răsărit, 

Ori mirele-a-nflorit, 

Ori mireasa s-a gătit 

Şi frumos s-a-mpodobit. 


Mirele şi mireasa fiecare se duc-la casa lor. 

Când ajunge mireasa acasă, vomiceii si druştele îi ies înainte, o 
coboară din car și, băgând-o cu dantul în casă, o așează după masă. 

Vomicelul primar, care conduce dantul, când intră în casă face de 
trei ori cruce cu batul pe ușă şi zice: 


Noroc si viata, 
Trai bun cu dulceaţă. 


Pe mire de asemenea, când ajunge acasă, îl întâmpină vorniceii si 
druștele si, băgându-l cu dantul în casă, îl așează după masă și nevestele 
îi cântă acest cântec frumos: 


Legăna s-ar, 

Clătina s-ar, 

Legăna s-ar brazi-n munţi, 
Să se roage vântului, 
Vântului, 

Pământului, 

Să le crute vârfurile, 
Vârfurile, 

Ramurile 

Şi să-i bată la trupină 

Și mai jos la rădăcină, 

Să mi-i scoată din pământ, 
Din pământ, 

Din negru lut, 
Lapământsă mi-i oboare, 
Să mi-i facă trei pătrare, 
Să-i despice-n mici bucăţi, 
Să-i împartă în trei parti 

Si să-i ducă la trei târguri, 
La trei târguri, 

La trei meșteri, 

Ca să-i facă săhănele, 
Săhănele, 

Păhărele 

De cinstit, de ospătat, 
Mirelui de închinat; 

De cinstit părinţilor, 
De-nchinat nânașilor, 
Nânașilor, 

Nuntasilor 

Si vouă vatajilor. 


Mirele gustă putin din bucatele de pe masă si apoi cu tot alaiul 
porneşte la mireasă, iar mama lui rămâne acasă, pentru a face pregătirile 
pe când se va întoarce el cu mireasa. 

Ajunşi la poartă, o găsesc iarăşi legată şi începe iarăşi discuția 
obișnuită între vornicul mirelui si al miresei. 

Vomicul miresei zice: 


Fraţilor, 
Fartatilor, 
Ce fmblati, 
Ce cautati ? 

La această întrebare vomicul mirelui sau colăceriul răspunde cu 
una din multele variante ale conăcăriilor, dintre care reproducem 
următoarea, pentru frumuseţea unora din versurile cuprinse în ea: 


Ce umblăm, 

Ce căutăm 

La nimeni n-avem 

Samă să ne dăm. 

Multe mări am trecut, 

Multe tari am abătut, 

Oraşe şi sate depărtate 

Am colindat 

Si nimeni samă nu ne-a luat. 
Cine sunteţi dumneavoastră 
Să ne luaţi sama noastră ? 
Dar, fiindcă ne-ntrebati, 

Să ne lăsaţi cu-ncetisorul, 
Să ne dăm cuvântul cu adevărul, 
Că de multe ce sunt și dese 
Nu le putem spune alese. 


Tânărul nostru împărat 
De dimineaţă s-a sculat, 
Faţa albă și-a spălat, 
Chica neagră-a pieptănat, 
Cu straie nouă s-a-mbrăcat, 
Murgul ti l-a înșăuat, 

Cu trambita a sunat, 
Mare oaste a rădicat: 
Două sute grăniceri, 

O sută feciori de boieri 
Din cei mai mari, 

Nepoti de ghinărari, 

Şi pe la răsărit de soare 
A plecat la vînătoare 
Și-a vânat tara de sus 
Despre apus, 

Până caii ne-au stătut 

Si potcoavele au pierdut. 
Atunci ne lăsarăm mai jos 
De un deal frumos 
Si-am alergat 

De am vânat 
Munţii cu brazii și fagii, 

Cerul cu stelele, 

Câmpul cu florile, 

Dealul cu podgoriile, 

Vălcelele cu viorelele 

Si satele cu fetele. 

Când a dat soarele-n de seară 
Am ieșit la drumul cel mare 
Si-am dat de-o urmă de fiară, 
Stă toată oastea și se miară. 
Unii au zis că-i urmă de zână, 
Să fie împăratului cunună. 

Aga s-au mai chibzuit 

Și s-au mai găsit alti vânători 
Mai cunoscători 

Şi-au zis că-i urmă de căprioară, 
Să fie împăratului sotioara. 
Dar nunul cel mare 

Cu grija-n spinare, 

Călare pe un cal 

Ca un Ducipal, 

S-a ridicat în scări 

Si s-a umflat în nări 

Și-a făcut ochii roată 

Si când încoace a privit 

Aicea a zărit 

O floricică frumoasă 

Si drăgăstoasă. 

Și văzând că nu înfloreşte 

Nici nu rodește 

Si nici locul nu-i prieste, 

Ci mai mult se ofileste, 

Ne-a trimis pe noi, şase militari, 
Călări pe şase harmăsari, 

Cu coamele boite, 

Cu frânele zugrăvite, 

Cu unghiile costorite, 

Cu coadele-mpletite, 

Cu toții să pornim, 

La curţile dumneavoastră să venim, 
Floricica s-o luăm 

Si la împăratul s-o ducem. 

Am pomit 

Si am venit 

Pe fata pământului, Fi 
Pe aburii vântului, 

Bând şi chiuind 

Şi din pistoale trăsnind, 

Caii încurând, 

Pe nări flăcări vărsând 

Şi din unghii scăpărând, 

Până am sosit 

Şi v-am găsit. 

Acum ori floricica să ne dati, 

Ori de nu, nu mai scapati, 

Căci am venit cuhârleţe de argint, 
Să scoatem floricica din pământ, 
S-o scoatem din rădăcină, 

S-o sădim la împăratu-n grădină, 
Ca acolo să înflorească, ` 

Să rodească, 

Locul să-i priască 

Si să nu se ofilească. 


Dacă dumneavoastră, socri mari, 
Ne credeţi nescai tâlhari, 
Avem și firman de la împărăție: 

Cine ştie carte latinească 

Să vie să ni-l cetească, 

Iar cine nu știe 

Să nu vie, 

Ci ca de foc sa se păzească, 
Să ne aduceţi, socri mari, 
Oameni cărturari, 

Vrun popă cu barba deasă 
Să ne citească [sic !] carte aleasă; 
Să nu fie cu barbă cănită, 

Să rămâie cartea necetită, 

Ori vreunul cu barba rară, 

Să ne tie pân desară, 

Ci unul cu barba ca fusul, 

Să ne deie curând răspunsul. 
Răspunsul nostru este: 

Sese pahare cu vin, 

Sese năframe de in 

Decare se găsesc pe aici, 
Cusute cu flori și arnici; 

Fie și cu strămătură, 

Numai să fie cu voie bună; 
Să fie și de mătasă, 

Numai să fie de aici din casă, 
De la cinstita mireasă, 

Să nu fie de pe la vecine, 

Să patim vreo rușine, 

Că atunci va fi cinstea noastră 
Și ocara dumneavoastră. 


Socri mari, ascultați 

Şi în urechi bagati: 

Când a da soarele-n desară 
Mare oaste vă împresoară; 

De nu-ţi avea bucate de ajuns, 
Să vă catati loc de ascuns; 

Să aveţi buti cu vin, 

Cară cu fân, 

Vaci lăptoase, 

Fete frumoase; 

Să mai aveţi, socri mari, 

Și lăutari, 

Să vie tot satul, 

Să se veselească împăratul. 
Când a fi soarele-n deseară 
Mare oaste vă-mpresoară: 
Să largiti casa, 

Să intindeti masa, 

Că vine împăratul îndată 
Cu oștirea lui toată: 

O sută cincizeci si cinci 

De cei mai voinici, 

Cu feţele alese, 

Cu mânicele sumese, 
Gatiti, soacră mare, 

Pentru oasele tale. 


Noi am vra să descălicăm, 

Dar n-avem jos pe ce să ne dăm. 

Nu suntem ciobani de la oi 

Să descălicăm în noroi, 

Nici niscaiva morari beti, 

Să descălicăm în scaieti, 

Ci suntem boieri mari, 

Ghinărari de lângă mare, 

De unde soarele răsare. 

Noauă să de aduceţi scaune de argint, 
Să descălicăm aici pe pământ, 

Sau să întindeţi covoare, 

Să descălicăm în pridvoare; 

La cai să daţi trifoi verde, 

Cosit în noaptea Sfântului Gheorghe, 
Cu roua neluată, 

Cu floarea nescuturată, 

Strâns de sărbători 

De două fete surori, 

Caii noştri să mînânce 

Si din capete să nu miște, 
Caii noștri să beie 

Si din capete să nu deie, 
Că si dumneavoastră 

Din partea noastră 
Urechile vi s-or tăia. 


Noi am descălica 

Și am mai sta 

De am mai ura, 

Dar ni-i frică c-om însera 
Si avem detrecut stânci 
Si văi adânci, 

Munţi cu brazi mărunți 

si Intunecosi, 

Bine v-am găsit sănătoşi ! 


Socru mare ! Ce s-a făcut 
Nu mai e de desfăcut, 

Să dai numai opt boi 

Si şapte vaci 

Ş-apoi să rabzi şi să taci. 
Tine, socru mare, 

la astă rădăcină uscată, 
Jos crăcănată, 

Mare si spatoasa 

Ca o broasca testoasa, 
P-icea lata, p-icea lata. 
La inimă, socrule, odată ! 
Să nu o saruti tare, 

Că si căciula din cap iti sare, 
Să o saruti mai binisor, 
Să-ţi pară mai dulcisor. 
Poftim de beti si vedeţi 

Că-i vin de Odobeşti, 

Când bei te veselești, 

lar nu liurcă de-a dumneavoastră, 
Când bei multă 

Te umflă-n burtă, 

Faci pântecele dobă, 

Intri după sobă 

Şi stai cu grierii de vorbă. 


Tot urând, socri mari, 

Vedem că toţi au rămas: 

Cei de lu spate 

Cu gurile căscate, 

Cci dinainte 

Cu gurile protapite. 

Aduceti dar un caus 

Cu poame uscate, 

Să aruncăm în cele guri căscate; 
O strachină cu poame 

Să dăm la cele cucoane, 

Că vedem că au slăbit de foame, 
Si câţiva căţei de usturoi, 

Să dăm pe la ciocoi, 

Fiindc-au poftit pe la noi. 

Munţi înalți, luminosi, 

Bine v-am găsit sănătoși ! 


Vornicul miresei se pune la sfadă cu al mirelui — se înțelege că sfada 
aceasta este tot în versuri, o continuare a conăcăriei — şi după o luptă 
prefăcută se deschide poarta şi alaiul mirelui intră în curte, în mijlocul 
căreia este un scaun lung acoperit cu un lăicer. Pe un capăt al scaunului 
este o cofiţă cu apă neîncepută sau cu agheazmă si un buchet de busuioc 
sau alte flori, dacă sunt pe vremea aceea; pe celalt capăt al scaunului 
este ostrachină cu grâu, preferându-se grâul care a rămas de la logodnă, 
iar la mijlocul scaunului — un colac mare și frumos. În dosul scaunului 
stă al doilea vornicel al miresei, care acuma are numele de stolnic si care 
păzeşte cofita, grâul şi colacul. 

Colăcerul vrea să apuce colacul şi să intre în casă, dar stolnicul 
nu-l lasă, aruncă în el cu grâul și-l stropește cu apă. 

Colăcerul începe atunci oratia numită la colac, care-i numai o 
variantă a celei de mai sus, apoi se dă un nou asalt de către nuntasii 
mirelui și unul din ei izbutind să puie mâna pe colac, vorniceii mirelui 
îşi încrucișează betele sus, pe sub care se petrece mirele, se petrec și 
vorniceii, cari apoi rup colacul în două. 

În urmă se pornește dantul şi vorniceii cari-l conduc chibzuiesc asa 
ca în clipa când mirele intră pe uşă în casă să se întâlnească fata în fata 
cu mireasa, care tot în dant cu nuntașii ei iese din casă. 

În casa-i pregătită masa, la care se aşează mirele cu nuntașii, într-o 
ordine anumită, după cum vom arăta îndată. 

Ceremoniile colăcăriei variază foarte mult, încât nu s-ar putea 
determina o regulă generală. 

Prin ţinutul Dornei si al Campulungului, în Bucovina, la ieşirea de 
la biserică mirele nu se mai abate pe la casa lui, ci merge de-a dreptul la 
mireasă. Nuntasii miresii, când văd că se apropie alaiul mirelui, tin 
miresei o oratie, numită la zăvoare, după care socrul cel mic deschide 
zăvoarele de pe poartă, le pune jos, iar soacra cea mică pune în mijlocul 
lor o cofă cu grâu, pe gura căreia este un colac mare. 

Nunul cel mare și un vornicel apucă de călare colacul de pe cofă si, 
ținându-l în sus, unul de o parte şi altul de alta, mirele se petrece pe sub 
dânsul. După asta rup colacul și-l azvârl înspre cele patru parti ale 
pământului. Apoi vornicelul mirelui, împreună cu acesta, amândoi călări, 
fac de trei ori ocolul dantuitorilor, între care se află şi mireasa; la al 
treilea ocol vornicelul opreşte calul mirelui lângă mireasă, iar soacra 
cea mică aduce un scăuieș mic și pune pe scăuieș capătul catrintei, pe 
care sunt câteva fire de grâu. Mirele pune pe grâu un ban de argint și, 
descălecând, calcă pe grâul acela. 

Unul dintre vornicii mirelui încalecă acest cal şi înconjoară de trei 
ori pe nuntaşi, cari joacă mereu în două şiruri: spre răsărit șirul în care se 
află mirele, spre apus şirul în care se află mireasa, în fata mirelui. 

Socrul cel mare dă nunului un colac. Nunul vine în mijlocul 
dantului si, ținând colacul sus, între mire $i mireasă, îi zice miresei: 


Uită-te, ca-ti răsare 
Sfântul soare ! 

Mireasa se uită prin borta colacului, spre cele patru parti ale lumei. 
Mirele se uită și el după mireasă. 

După aceasta intră în casă şi se pun la masă. 

Mirele stă totdeauna în capul mesei. La dreapta lui vine nunul cel 
mare si după el se aşează nuntașii, dar numai gospodarii, adică oamenii 
insurati, după rangul p care-l au în lumea lor: întâi fruntașii, apoi 
mijlocasii și la urmă cei mai nevoiaşi. Bărbaţii stau pe aceeași lature a 
mesei. La stânga miresei stă nuna cea mare şi apoi celelalte femei, toate 
de aceeași lature a mesei, rânduite tot după aceeași normă ca şi bărbaţii. 

Mireasa și tineretul joacă în altă odaie ori într-o şură sau afară, 
chiar când e destul de frig. 

Mâncările cele mai obișnuite la masa mare sunt răcituri (piftii), 
zeamă cu tăieţei și sarmale sau găluşte. Sticlele cu rachiu sunt de obicei 
astupate cu flori în loc de dopuri si-s legate cu aţă roșie, semnul 
nevinovatiei. 

Dinaintea mirelui se pun două pâini, acoperite cu o năframă, iar 
denapoia lor doi colaci, unul peste altul. 

Când toată lumea-i aşezată la masă, colăcerul miresei ţine o lungă 
oratie, prin care invită pe oaspeţi să mînânce. 

Cât tine oratia aceasta, mesenii stau în picioare si, după ce colăcerul 
își încheie oratia, zicând: 


Faceţi bine si luaţi 
Şi ospatati, 
Ca si ai nostri frați 
Si nu banuiti, 
Casiai nostri cinstiti 
Şi buni părinți, 
toţi se aşează şi încep să mănânce. 
Cine-i mai cu haz la vorbă începe a închina paharul. Primul „toast 
e pentru socrul mare: 


ce 


Socru mare, 

Socru mare, 

La voia dumitale ! 

Să trăieşti întru multi ani 

Cu bucurie 
Și cu veselie ! 


Socrul mare răspunde: 
— Amin ! Să te audă Dumnezeu ! 
Un alt nuntas zice iar: 


Socru mare, 

Socru mare, 

Dă Doamne pane și sare 
Fiilor domniei tale, 

Să aibă zile, să trăiască, 

Pe părinți să-i pomenească ! 


Socrul răspunde: 


Deie Dumnezeu, amin ! 
Să-ţi fie voia deplin ! 


Se închină apoi pentru soacra mare: 


Soacră mare, 

Soacră mare, 

Să ai noroc si voie bună, 

Că suntem azi împreună 

Si şi-atunci când te-oi mai vedea, 
Nici atunci cu voie rea. 


Şi așa, închinând în sănătatea tuturor si ascultând lăutarii petrec nuntașii. 

Pe unde se întâmplă câte un cunoscător al vechilor cântece, acesta 
cântă fiecare mâncare de la masă. Aşa, dacă se dă de mâncare curechi 
(varză), colăcerul zice: 


Aci e curechiul 
Gătit cu marafeturi, 
Precum e şi carul 
Ferecat cu gân juri... 


Când aduce friptura: 


Aci e carne de vita 
Cu sos bun si cu hirean, 

Tot cu de acestea trăise 
Si patriarhul Avram. 
După carne bun e vinul... 


Când vin copturile de aluat: 


Tata că vi s-au adus și copturile, 
Placă-vă si gustati dintr-insele, 
Că gazda a plătit 

Cinci sute de galbeni 

Pentru că le-am gătit... 


Si în toate aceste cântece se laudă mâncarea adusă și se îndeamnă 
mesenii să mînânce. 

Către sfârșitul mesei se aduce pe masă, dinaintea mirelui și a nunilor 
mari 0 găină friptă acoperită cu un talger. 

Aceasta e semnul că a venit vremea să se aducă mirelui mireasa. 

Nunul, văzând acest semnal, porunceşte vorniceilor miresei s-o 
aducă, zicând: 


Tânărul nostru împărat 
Mare poroncă v-a dat 
Ca-ndată să vă duceti 

Si pe loc să va-ntorceti 
Cu-nălţata-mpărăteasă, 
Cinstita noastră mireasă, 
$4 sada si ea la masă 
Cu-nălțatul împărat 

În acest măreț palat. 


Vorniceii încep o serie de glume. Aduc întâi o copilita, apoi o fata 
urâtă foc, pe mama miresei, pe bunica ei și nunul pe toate le respinge, 
găsind pentru fiecare un cuvânt de haz, de care toţi mesenii râd cu 
plăcere, şi la urmă aduc şi pe mireasă, după ce aceasta se împotriveşte și 
fuge de se ascunde. 

Când o aduc vorniceii, unul dintre ei zice: 


Poftim, înălțate împărate, 
Sot îti dau, 

Bat nu-ţi dau, 

Că-i trece printr-o luncă mare 
Si-i tăia un bat mare 

Şi-a fi și pentru spatele dumitale ! 


Mirele sărută mâna socrului său, ia pe mireasă de mână și o aşează 
lângă el. 

După asta vorniceii aduc şi pe druște, care de asemenea se 
împotrivesc, şi le pun şi pe ele la masă. 

Se bea un pahar pentru mireasă, pentru druşte, pentru vornicei şi 
apoi vornicul primar poruncește lăutarilor să cânte Războiul, cum se 
zice prin Bucovina. 

În acest timp, nuna ia hobotul de după grumazul miresei și-l aruncă 
pe două crengi verzi pe care le tine vornicul primar în mână şi se începe 
o luptă între acesta şi druștele miresei, care stau la spatele ei pentru ca 
să-și puie hobotul pe cap. 

Câteva încercări nu izbutesc şi atunci vornicul zice răstit către druste: 


Ce vroiti voi, drustelor, 
Drustelor, măiestrelor, 
Pentru ce slujiti mireasa ? 


O drușcă răspunde: 


Voim parale albe 
Să ne facem salbe. 


Vornicul: 


A creşte la vară nalba 
Si veţi face câte-o salbă. 


Druşca-i răspunde, în râsul tuturor: 


Nalba noi vom dumica 
Si pe voi vom ospata. 


Vomicul pune dinaintea druștelor o bucăţică de pâine şi druşca zice: 


Aceasta nu-i de la voi, 
Că-i de aice de la noi. 

Vornicul întreabă: 


Apoi dară ce voiti ? 
Spuneti-mi iute, vorbiti ! 


Druşca răspunde: 


Voim parale manuntele 
Să ne cumpărăm mărgele. 


Vornicul: 


Drusca: 


Noi v-om da bani de surcele 
Să vă cumpărăm mărgele. 
Mărgele veți cumpăra, 

Noi mireasa vom lua. 


Surcelele de-om lua, 
Foc cu ele-om atata 

Si pe voi v-om afuma. 
Noi voim galbanasi 
Pentru condurasi. 


Vornicul: 


Drusca: 


Noi vom prinde-un iepuras 
Ca s-aveti de condurasi. 


Dacă-i treaba asa, 
Si noi vom lua 
Paie de săcară 

Să dăm voniceii 
Pe usa afară. 


Vomicul: 


Eu cu drusca cea frumoasă 
Voi s-astup cahla la casă. 

Vornicelul cel frumos 
L-om pune proptea dindos. 


Vornicelul pune câţiva bani pe un talger şi-i dă drustelor, dar i se 
răspunde: 


Cu vr-o două-trei prale 
Nu-i cumpăra niciodată 
Cosita de fată mare. 


Vornicelul încearcă din nou să puie hobotul pe capul miresei si, 
văzând că druştele nu-l lasă, zice către nunul cel mare: 


Frunză verde lemn uscat, 

Îi vremea de-nhobotat 

Si druştele nu mă lasă, 
Mă-ndeamnă să merg acasă 
Si hojma mă năcă jesc, 

Îmi cer bani să le plătesc. 


Nunul scoate câţiva bani de argint ca să plătească druștelor, care în 
sfârșit îl lasă în pace să puie hobotul pe capul miresei. 

Mireasa poartă hobotul până ce intră în casa mirelui şi-l ridică 
puţin numai când trebuie să mulțămească oaspeţilor cari o cinstesc. 

Deşi, de obicei, românii se căsătoresc numai între ei, totuși prin 
unele sate din Bucovina, îndeosebi lângă Prut, fetele de români se mărită 
cu ruteni. Creştini sunt şi unii si alţii, de aceea românii nu se prea 
împotrivesc acestor căsătorii, fără a-și da seama că acesta este unul din 
cele mai puternice mijloace prin care rutenii îi deznationalizeaza, încât s-a 
ajuns ca regiuni întregi de populaţie românească să devie complet rutenizate. 

În aceste sate, când se mărită o fată de român cu un rutean, după ce 
i s-a pus hobotul pe cap, tinerii cântă o doină cu un vers foarte duios, în 
care parcă ar răsuna plângerea unui neam întreg. 

Iată, în întregul ei, o asemenea doină: 


Plângi, fiicuta, si suspină, 
Că mergi în casă străină 

Si te-or mustra fara vină 
Site-or bate fara mila. 
Mergi la grindă ne-mbrăcată, 
La casă nemăturată, 

La blidele nespălate 

Și la toate-nstrăinate. 
Mărioară, fătul meu, 
Dragul meu, puiutul meu, 
Ridică-ţi hobotul tău 

Şi-i vedea pe socrul tău: 
Samănă cu tatul tău, 

Ba poate-i şi mai frumos, 
Numa nu-i aşa milos, 

Cum al tău, nene, ţi-a fost. 
Mărioară, fătul meu, 
Ridica-ti hobotul tău 

De vezi pe cumnatul tău: 
Samănă cu frate-tău, 

Ba poate-i mult mai frumos, 
Numa nu-i aşa milos 

Cum al tău frate ţi-a fost. 
Marioară, draga mea, 
Dezrădică-ţi basmaua 

Şi-i vedea pe soacră-ta: 
Samănă cu maică-ta, 

Ba poate-i mult mai frumoasă, 
Numai nu-i așa miloasă 
Cum era maică-ta acasă, 
Căci dulceata cea de soacră 
E ca poama cea mai acră, 
Ce cât lumea de s-ar coace, 
Dulce tot nu s-ar mai face, 
Şi-i ca frunza de pelin 

Și ca mursa de venin, 

Tot amară ca şi-o fiere, 

Tu te strângi si ea nu piere. 

Mărioară, fătul meu, 

Dragul meu, puiutul meu, 
Dezradica-ti basmaua 

Si vezi pe cumnată-ta: 
Samana cu soră-ta, 

Ba parca-i mult mai frumoasa, 
Numai nu-i nici pic miloasa, 
Cum erasor-ta acasa, 

Că-i o fiară-nveninată 

Ce mușcă si mori îndată. 

Îi număra stropi-n mare 

Și iarba pe cinci hotare, 
Frunzele de pe-o pădure, 
Ghimpii de pe-un rug de mure, 
Stelele câte-s pe ceri 

Și macul din nouă veri, 
Pana pe paseri ce zboară 

Si ea tot nu-i sorioară, 

Ca s-o pui la inimioară, 

Că-i sămânță de străin, 

Şi-i amară, şi-i pelin, 

Şi e fiere, şi-i venin. 


Acest copăcel 
Mândru, frumusel, 
Crescut-a, crescut 

Asa-i de duioasă doina aceasta, încât plâng toţi cei de faţă. În 
lacrimele cari curg parcă s-ar oglindi ochii tuturor românilor, cari plâng 
o odraslă de ale lor pierdută în străinime. 

După ce s-a înhobotat mireasa, vornicul primar închină un pahar 
către druste; drușca primară ia primarul şi cinsteşte la drusca cea mică, 
dar nu bea conţinutul paharului, ci-l aruncă peste cap şi tot aşa se închină 
pentru fiecare, în timp când vorniceii cântă alte doine potrivite cu 
împrejurarea. 

După ce s-a isprăvit cinstea, vornicelul primar își pune batul său de 
vornicie pe masă, dinaintea miresei şi, ţinându-l în sus, zice: 


132 ARTUR GOROVEI 


Chiar de la-nceput, 

De latinerete 

Cum îl vezi că stă, 
Si-avea să mai crească, 
Dar un mare vânt 

L-a lovit 

Și pe-astă masă 
Mândră si frumoasă 
Vântul cel cumplit 

Mi l-a prăvălit 
Si-acoperit 

Cu tulpina — masa, 

Cu margenile — talgerile, 
Cu frunzele — lingurele 
Si-n lumea cea mare 
Acum nime n-are 

Voie să-l ridice 

Din loc, de aice. 
Numai jupâneasa 
Mireasa 

Cu flori alese de matasă 
Are voie să-l lege 

Si de aice 

Să-l ridice. 


Când zice cuvintele: „mare vânt l-a lovit“, vornicelul lasă batul să 
cadă pe masă și, după ce vornicelul isprăvește cuvântarea, mireasa leagă 
băţul cu o năframă de mătase şi-l dă vornicelului, care, după ce-i 
multémeste tot în versuri, ridică batul în sus și zice către lăutari: 


Cântă, măi tigane, 
Că t-oi da parale, 
Iar de nu-i cânta, 
Pumni îi căpăta. 


Si lăutarii cântă cu foc, iar vornicelul începe a juca cu băţul. 
După câtva timp, cam la jumătate de ceas, nunul se scoală în picioare 
şi strigă: 

— Salahori, să se deschidă plaiurile ! 

Lăutarii încep a cânta cântecul numit Războiul, în care timp mama 
miresei aduce mai multe năfrămi frumos cusute pe care le leagă la betele 
vornicilor, în semn că de acum vomiceii sunt isprdviti, adică încetează 
rolul lor. 

Nunul atunci strigă: 

— Firman împărătesc ! 

Mama miresei aduce îndată un talger pe care se află o năframă de 
in, numită ndframa mirelui, o pane si un pahar de rachiu, pe care ea 
singură sau un vornicel le închină mirelui, cuvântând astfel: 


Bună vremea, 

Bună vremea 

La dumneavoastră, 
Boieri de casă, 
Sfetnici de masă, 

Dar mai cu de-ales 
Dumnitale, înălțate 
Împărate, 

Să trăiţi întru multi ani 
Cu sănătate. 

Mi lostivul Dumnezeu 
Să vă îndrepteze 

Pe loc 

Cu noroc 

Si la viata 

Cu dulceata 

Si să vă dăruiască 
Bunul Dumnezeu 
Cele șapte daruri 
Care le-a dăruit 

La cei şapte oameni: 
Bogăția lui lov, 
Frumuseţea lui Iosif, 
Blandetea lui David, 
Înţelepciunea lui Solomon, 

Taria lui Samson 

Si vitejia lui Alexandru împărat. 
Să vă bucure Dumnezeu, 
După cum s-a bucurat 
Fericitul Constantin împărat 
Si cu maica sa Ileana 

Când au aflat 

Cinstita cruce. 

Să vă bucure Dumnezeu, 
După cum s-a bucurat 
Fericitul Noe 

Când l-a scos Dumnezeu 
Din corabie 

Pe muntele Sinaie 

Și a sădit viţa de vie 

Si s-a umplut de bucurie. 


Mirele bea puţin din pahar și aruncă restul pe podul casei, apoi 
pânea, năframa și paharul le vâră în traistuta si dă soacrei înapoi talgerul, 
pe care a pus un ban de argint. 

După asta nunul mare strigă: 

— Caftan împărătesc ! 

Soacra cea mică aduce cămaşa de mire, pe care o închină mirelui, si 
acesta i-o dă înapoi, și soacra o păstrează pentru a i-o da cu altă ocazie. 

Nunul zice iar: 


Trei funari funii făcea, 
Trei lemnari lemne tăia ! 


La aceste cuvinte, soacra cea mică aduce mai multe prosoape de 
bumbac, brâie de mătase sau lână și felurite testemele, ca daruri pentru 
neamurile mai de aproape ale mirelui, cu deosebire petitorilor. 

După asta nunul ţine o cuvântare, un „rechizitor“ în contra 
buclucasilor, a turburatorilor care fac prin sate rdzmerite ca aceea de 
astăzi si cere să fie prinşi şi legaţi. 

Atunci oaspeţii dau să puie mâna pe starosti, adică pe cei vinovaţi 
şi, după o discuţie hazlie între dânșii, starostii sunt prinși, legaţi, peste 

umărul stâng, cu câte un prosop, un brâu ori un testemel, ale căror capete 
sunt înnodate subsuoara mânei drepte. 

Apoi să te tii la râsete si la veselie ! 

Vremea trece $i mai sunt și altele de facut. 

Nunul cel mare poruncește lăutarilor să cânte Busuiocul, un fel de 
horă. Mesenii se ridică de la locurile lor şi, dându-și mâna, fac un lanţ în 
mijocul căruia sunt mirele şi mireasa si, legănându-se în joc, incetisor, 
ies afară din casă. 

Se înţelege că chiuitorii nu lipsesc nici acuma, si numai ce auzi 
câte pe unul bun de gură: 


De trei ori pe lângă masă, 
Să scoatem floarea din casă, 
Să roiască-albinele, 

Să rămâie binele, 

Să trăiască mirele. 


Când ajung mirele şi mireasa în pragul uşei și dă să iasă în tindă, 
atunci un frate al miresei ori alt băietan sau chiar și o fată le atine calea, 
vara un bat între mire $i mireasă și cere să-i dea vamă, căci altfel nu-i lasă 
să iasă. 

Dacă [sic !] cel care îi atine calea este băiat, mireasa taie cumpăna, 
adică batul, cu un briceag, care rămâne al vamesului. 

Vorba vine că-l taie, căci ia batul pe dedesubt, cu briceagul, şi-l 
ridică în sus. 

Dacă în loc de băiat îi cere vamă o fată. mirele taie cumpăna cu o 
năframă, care rămâne a ei. 

După asta, dantul iese afară, unde se joacă moldveneasca, zicându-se 
alte chiuituri poznase. 

Pe când joacă ei veseli, sosesc cdrduyii cu carele în care au a duce 
pe mireasă la casa mirelui si le trag în fata usei. 

Vomicelul primar face un semn și toţi flăcăii dau năvală în casă, 
pentru a ridica zestrea miresei. 

Zestrea aceasta e așezată, în casa miresei, într-un anumit chip. 
Deasupra lăzei în care sunt valuri de pânză, stergare, prosoape etc. sunt 
asternute lăicerile, scoartele, plapumele, iar deasupra tuturora stau 
perinele. 

Când vor flăcăii să se apropie de zestre, le stă împotrivă sora miresei 
ori altă fată şi, apărându-se cu o năframă, zice aşa: 


Ho ! stati, stati, 

Nu luați, 

Căci şi eu am tors la buci 
Şi-mi trebuie de papuci. 


Atunci nunul răscumpără zestrea, dând celui care o păzește o 
păreche de papuci noi ori o plată în bani. 

Pe urmă flăcăii ridică zestrea, începând cu perinele. 

Fiecare perină şi fiecare obiect din zestre este jucat şi chiuit: 


Să trăiască mamuta 

C-a făcut perinuta, 

Să trăiască [sic !] cea bătrână, 
C-a făcut toluri de lână, 

Să trăiască fetele, 

C-au scărmănat penele. 
Perinuta cea dintâi 

Că mi-or pune-o căpătâi, 
Perinuta cea pestriță 

Că mi-or pune-o sub costite. 


Tot jucând și chiuind înconjură carul de trei ori cu fiecare obiect pe 
care nuna cea mare trebuie să-l așeze în car. Flăcăul îi întinde obiectul, 
dar îl trage înapoi, chiuind: 


la, ia, ia, dar nu ti-oi da, 
De-i fi vrednica îi lua, 
De nu, îi mai aştepta. 


Când s-a sfârşit de scos toată zestrea, după multe glume și păcăleli 
nuna cântă: 


Bine-mi pare, 

Bine-mi pare 

C-am umplut carul ist mare 
De peri ni si de scortare. 

* 
* * 


Mirii nu pot părăsi casa până ce mireasa nu-și va lua pentru ultima 
oară iertăciune de la părinţi. 

Solemnitatea aceasta se îndeplinește în diferite chipuri, prin părțile 
locuite de români, dar, dacă forma variază, fondul este același. 

Vom arăta cum se faceîn unele sate de prin Bucovina, unde pare că 
s-au păstrat datinele noastre cele mai frumoase. 

După ce s-a scos și s-a rânduit zestrea în trăsuri, se așează dinaintea 
casei o masă acoperită cu o fata curată, pe care se pune sare, colaci și o 
sticlă cu vin sau cu rachiu, iar denapoia mesei un scaun lung, asternut cu 
un lăicer, pe care se așează părinţii şi neamurile mai de aproape ale miresei. 

Pe când se fac aceste pregătiri, o nevastă cântă cu glas duios și 
plângător: 


Frunză verde mărăcine, 
la-ţi, copilă, iertăciune 
De la fraţi, de la surori, 
De la grădina cu flori, 
De la mamă, de la nene, 
De la strat cu garofele, 
De la fete, de la joc, 

De la strat cu busuioc. 


Mirele și mireasa îngenunche alăturea, în faţa mesei, înaintea 
părinţilor, pe o perină pusă pe un lăicer asternut peste fân, chibzuindu-se 
lucrurile aşa ca mirii să fie cu fata spre răsărit, iar un nuntas, stând cu 
capul gol, între miri și părinţi, zice o iertăciune cam în acest fel: 


Gloate si noroade, stati 

Si la mine va uitati, 
Precum eu acum mi-oi sta 
Si din gura-oi cuvanta 
Cat de frumos m-oi smeri, 
Cât de cu rost eu voi fi 

Si cât de mândru-oi vorbi 
Cu capul plecat, 

Cu slicul luat. 
Dumnezeu, dintru-nceput, 
S-a-ndurat si a facut 
Cerul si pământul 

Numai cu gândul şi cuvântul, 
Marea şi câte-s-într-însa 
Numai cu zisa. 

S-apoi s-a milostivit 

Şi a împodobit 

Cerul cu soarele 

Si cu stele 

Maruntele, 

Ca să privim noi la ele, 
Sicu luna 

Lacare privim totdeauna, 
Cu luceferi luminoti, 

La care noi, işti păcătoşi, 
Oricând privim bucuroşi. 
S-apoi iar a poruncit 
Pământul de a-nverzit 

Și pe pământ 
L-a-mpodobit 

Cu câmpii 

Si cu munţii, 

Cu văile, 

Cu dealurile 

Şi cu măgurile 

În carele 

Locuiesc tot fiarele, 

Cu tot felul de copaci 

Și cu tot felul de flori 

Și pomi frumoşi, roditori, 
Care-si după semintia sa, 
C-așa a vrut Sfintia sa. 

Si cu aceste si cu toate, 
Ca Dumnezeu cel ce poate, 

A mai făcut 

Raiul la răsărit 

Osebit 

De-acest pământ. 

Iar după aceasta văzând 
Dumnezeu, şi cunoscând 
Că n-ar fi bine să fie 
De-nceput până-n vecie 
Pământul tără de om, 
S-a-ndurat 

Şi a luat 

Pământ 

Şi-n sfârşit 

A zidit 

Omul ce i-a trebuit. 

Şi-a luat Dumnezeu lut 

Și după-al său chip a făcut 
Pe strămoșul nostru Adam, 
De la care suntem neam: 
Cu trupul din lut, 

Cu oasele din piatră, 

Cu ochii din mare, 

Cu frumuseţea din soare, 
Cu toate stihirile sufletului, 
Si a suflat cu duhul 

Si i-a înviat trupul. 

Şi iar zise că nu-i bine 
Omul cel dentâi pe lume 
Singur să fie 

Fără de soţie. 

Și iar puse Dumnezeu 

Lui moş Adam un somn greu 
Si l-a adormit 

În mijlocul raiului 

Şi i-a luat din a stânga 

O coastă mai mică, 

Să nu-i fie de nimică, 

Și a zidit pe strămoașa Eva, 
De la care ni se-ntelege viata, 
Si a suflat cu duhul 

Si i-a înviat trupul. 

Adam din somn s-a sculat, 
A oftat, s-a bucurat 

Și din gură-a cuvântat: 
—Multémescu-ti, Doamne, tie, 
Pentru ca mi-ai dat sotie ! 
Dar Adam a si gresit 

Si din rai l-a izgonit 

Şi-a fost scos pe-acest pământ. 
Numai pentru ne-ascultare 
Îi dete pedeapsă mare: 
Izgonit din rai afară 

Să-i fie viata amară. 

Puseră soarele veşnic 

Să ne fie noua sfesnic 

Si o puse si pe luna 

Să ne fie nouă nună 

Si le dete iarăși rază 

Ca-n toată lumea să vază, 

Si le zise Dumnezeu: 

— Să trăiţi, 

Să odrăsliţi, 

Ca iarba să va-nmultiti ! 

Și de-atunci şi noi 

Ne tragem neam 

Din neam 

Şi viţă 

Din sămânță 

Pînă ce-a venit 

Şi-a sosit 

Vremea și acestor feti 

Ai dumneavoastră fii drepți, 

Cărora Dumnezeu le-a rînduit 
Zi de căsătorit, 

După cum s-au şi gătit 
Cu genunchii plecaţi 

Și cu ochii lăcrămaţi, 
Cu genunchii la pământ, 
Ca mlădiţa cu rod mult 
Și se roagă cu glas tare 
Să li daţi binecuvântare 
Dumneavoastră cinstiți 
Si buni părinţi, 

Să vă înduraţi 

Să-i iertati 

Si să-i binecuvantati. 


Cuvântarea aceasta nu se isprăvește aici. Oratorul mai spune încă 
multe, dar tot restul se învârte în jurul aceleiaşi idei: se cere iertăciune 
pentru supărările ce va fi făcut mireasa părinţilor și neamurilor ei. 

După ce s-a sfârșit iertăciunea, părinţii miresei pun pînea și sarea 
pe capul mirelui, apoi pe al miresei, și-i binecuvintează, zicând: 


Dumnezeu cel prea-ndurat 
Să vă binecuvinteze 

Cu pane si cu sare, 

Cu darul sfintiei sale, 

Cu tot binele 

Din roua cerului 

Si grăsimea pământului. 


Apoi pâinea și sarea le-o dă mirelui, după care ei se scoală din 
genunchi si mireasa sărută mâinile părinţilor și ale tuturor neamurilor 
luându-și rămas-bun, pe când câte vreo nevastă cântă doine de despărţire, 
cu viers foarte duios, doine ca aceasta: 


Busuioc mândru pe masă, 
Rămâi, maică, sănătoasă, 
Dacă n-ai fost bucuroasă 
Să mă vezi sara prin casă 

Ca ş-o garoafă frumoasă. 
Busuioc mândru tufos, 
Rămâi, tată, sănătos, 
Dacă n-ai fost bucuros 
Să trăieşti cu fiica-n casă, 
Să mănânci cu ea la masă. 


Părinţii cinstesc pe tineri, multamesc oaspeţilor pentru cinstea ce 
le-au făcut, apoi se formează iar un fel de dant, în mijlocul căruia vine 
mirele și aşa merg până la carul sau căruţa în care e încărcată zestrea, 
înconjoară căruţa de trei ori, apoi mirele isi ia mireasa în braţe si, 
făcându-se că o loveşte de trei ori cu biciul peste spate, o urcă în care, iar 
o nevastă de lângă dânsa îi cântă: 


Taci, mireasă, nu mai plânge, 
Că la maică-ta te-oi duce 
Când o face plopul pere 

Si răchita visinele, 

Si protapul mugurele, 

Si tanjala viorele, 

Si atunci si nici atunci. 


Nuna cea mare ia o pane, o rupe în două în vârful capului si cu 
amândouă bucăţile o atinge pe mireasă, ca și cum ar şterge-o cu o perie, 
şi-i pune amândouă bucăţile lângă dânsa. 

După asta încalecă mirele și aşa porneşte alaiul spre casa lui, pe 
când nuntașii cari mai rămân la casa miresei aruncă după dânșii cu grâu 
sau cu orez, urându-le: 


Să-nfloriţi 
Ca merii, 
Ca perii 
În mijlocul verii, 
Ca toamna cea bogată 
De toate-ndestulată. 
Când mirele nu-i dintr-un sat cu nevasta, atunci flăcăii, ca răsplată 


pentru că au jucat-o în horă, cer de la mire să le plătească vulpea și nu 
lasă alaiul să treacă pe poarta curtei până ce nu li se achită datoria. 

Vulpea se plăteşte prin o cinste pe care o face mirele. 

Prin unele locuri din Transilvania este obiceiul ca, după ce a 
mers alaiul o bucată de loc, se opreşte, si mirele cu colăcarul se 
întorc înapoi la casa miresei, ca să ceară pintenul. 

Ajungând acolo, mirele si colăcarul se opresc călări la usa 
casei si colăcarul tine o oratie numită pintenul, care se sfârșește 
cam aşa: 


Pe noi ne-a trimes 

Jupâneasa 

Mireasa, 

Dumneaei asa cuvântează: 

— Să caute taica si maica 

Unde a șezut jupâneasa mireasa, 
Este o năframă frumoasă; 

Cine s-ar afla 

De-a ne-o dat, 

Bună cinste va căpăta. 


Soacra aduce întâi o cârpă, dar colăcarul n-o primeşte, pânăce-i aduce 
o năframă frumoasă, care-i pintenul miresei, şi pe care i-o dau când se 
apropie de casa mirelui, ca să-și şteargă lacrimile care le-a vărsat până acolo. 

La casa mirelui cum ajung, prin unele locuri părinţii lui, adică 
socrii mari, îi întâmpină afară, cu pâne şi cu sare, iar prin alte locuri 
socrii mari așteaptă în casă şi întâmpinarea o fac neamuri de ale mirelui. 

În unele parti ale Transilvaniei este datină ca să tie colăcarul o 
oratie la poarta mirelui; pe aiurea se aşează în curte o masă pe care se 
află flori, pâne, băutură și sare; pe această masă se suie mireasa şi aruncă 
grâu în cele patru parti ale pământului, apoi se coboară de pe masă, 
soacra cea mare o învârte de trei ori în jurul unui vas cu apă şi mireasa 
toarnă de spălat socrului şi soacrei, în semn că le va da ascultare; la 
urmă, după ce stropeste pe toţi cei de faţă, varsă apa în grădină, la 
rădăcina unui pom. 

Când să treacă pragul în casa socrilor, mireasa opune rezistenţă şi, 
după multe rugaminti, intră. Soacra o leagă de mână cu un frâu ori cu un 
prosop, o unge cu miere pe frunte si, înconjurând odaia, unde cu miere 
cele patru colţuri ale casei. 


144 ARTUR GOROVEI 


Mireasa întinge in miere o bucată de colac, gustă o bucăţică si 
restul îl pune în vatra focului. 

Aceste obiceiuri nu sunt aceleaşi în toate ţinuturile locuite de 
români și multe dintre datinele care se tin la aceste ocaziuni prin diferite 
localităţi nu vor fi fiind scrise prin cărţi. Toate însă au aceeași însemnare 
simbolică: intrarea femeii sub stăpânirea bărbatului și a părinţilor lui. 

În Bucovina, socrul cel mare rădică mireasa pe sus și așa o vara în 
casă, fără ca ea să atingă pragul și în satele în care nu-i acest obicei 
mireasa intră în casă păşind pragul. 

Se înţelege că soacra mare ascultă multe epigrame la adresa ei; 
mult glume se fac pe socoteala cinstei ce-o va avea de la noră. 

Numai ce auzi chiuindu-se: 


Bucură-te, soacră mare, 
C4-ti vine pieptănătoare, 
Să te pieptene pe cap 
Cu două lemne de fag ! 


Sau așa; 


Bucură-te, soacră mare, 
Ti-aduc nora ca o floare, 
Ti-a pune de lăutoare 

Si te-a unge cu unsoare 
Si te-a la, te-a pieptăna, 
Cu capul de gard te-a da ! 


În vremea asta vorniceii descarcă zestrea și, puind fiecare lucru si 
chiuind, îl aduc în casă. 

După ce s-a isprăvit de adus zestrea, socrii îşi așează musafirii la 
masă și un frate de-ai mirelui ori un văr sau chiar și un vornicel, jucând 
înaintea miresei cu două varguti verzi de măr sau de păr în mână, la un 
timp îi ridică, de pe fată, cu varguletele, hobotul pe care nu l-a mai 
lepădat de când i l-au pus și mireasa îi dă, în dar, o năframă. 

Mai este obiceiul ca după ce s-a ridicat hobotul miresei i se aduc 
desagii în care este merindea de la părinţi, pe care mireasa o așează pe 
masă, iar dinaintea mirelui pune o găină friptă. 

Colăcerul tine o oratie anumită, după care mirele, rupând găina, o 
împarte tuturor oaspeţilor, gustă şi el, iar mireasa nu, crezându-se că 
dacă ar gusta din acea găină trai bun nu va avea cu bărbatul ei. 

În acest timp mireasa închină un păhar socrului, căruia pentru 
prima oară îi zice tată, iar acesta o numeşte nord; tot aşa cinstește şi 
pe soacră-sa. 

După aceasta oaspeţii se aşează la masă. 

Prin unele locuri însă este obiceiul ca masa mare în casa mirelui să 
se dea a doua zi de cununie. 

Si la această masă mare solemnitatea se începe cu o oratie şi cu 
urări în versuri. 

Oaspetii aduc daruri, care prin Transilvania se numesc cinstea 
miresei. 

După ce mesenii au ospătat bine, bucătărița aduce pe masă o găină 
friptă sau un cucos fript, care se pune înaintea nunilor celor mari şi 
care-i prilej pentru ei de a o cinsti pe bucătăreasă. 

Mirele apoi aduce o strachină şi un pahar cu apă şi le dă nunilor 
mari de spălat, iar mireasa le întinde câte un stergar pentru a-şi şterge 
mânile. Nunii, după ce se şterg cu acest stergur de ndnasd, aruncă un 
ban de argint în strachină. 

Acuma încep a se închina paharele dulci, adică unul dintre meseni, 
care-i mai bun de gură și mai cunoscător de urături, iar două talgere si pe 
unul dintre ele pune două pahare pline cu vin sau cu rachiu îndulcit cu 
miere şi se înfăţişează înaintea mirelui, căruia tine o oratie, pe când 
nevestele tinere joacă şi bat mereu din palme. 

Nunul pune în talgerul gol bani cât îl lasă puterile si tot aşa fac toți 
oaspeţii cărora li se închină pahare dulci. 

Cu modul acesta se adună o sumă de bani mai mare sau mai mică, 
după cum este şi starea nuntasilor; banii se numără în auzul tuturora şi, 
legându-se într-o năframă în care se mai pune pâne şi sare, se dă tinerilor, 
cari au astfel un ajutor la începutul gospodăriei lor. 

După masă tineretul începe a juca si jocul cu glumele si chiuiturile 
tine pînă în zorii zilei, iar uneori până la prânzul cel mare. 

Lumea se împrăștie; în casa mirelui începe liniștea si nuna mare 
conduce pe tineri în camera nuptiala. 

* 
* * 


A doua zi dupa masa mare din casa mirelui socrii, nunii, neamurile 
şi nuntașii toţi se adună iarăși la casa tinerilor, pentru a face uncropul. 

Nuna cea mare îmbroboade pe tânăra nevastă, care de acuma nu 
mai are voie să umble cu capul gol şi pe când se face această găteală, o 
nevastă îi cântă jalnic: 


Tenuta, fătul meu, 

Nu-ti mai para tie rau 
Dupa portisorul tau, 
Portisor de fată mare, 
Unde calcă, iarba-nfloare; 
După ce se logodeste 
Unde calcă, vestejeste, 
Dar dupa ce se cununa 
Unde calca, cade bruma. 
Portisorul de nevasta 
fica bruma de pe coasta: 
Dimineata alb luceste, 
Dând soarele se topește. 
Ca și bruma te-i topi, 

Ca si floarea-i veste ji ! 


Cântând si chiuind, ținându-se de mână si formând un dant, puna 
şi celelalte neveste introduc pe tânăra în odaia unde se află adunaţi 
ceilalți oaspeţi si, pe când un glumet strigă: 


Când va da lapte din piatră 
Atunci m-oi mai face fată, 


& 
înconjoară masa de trei ori şi apoi se aşează în jurul mesei. ;. 
Prin unele locuri este obiceiul ca îndată după aceasta şă se 

aducă niște strachini goale, pe care le înșiră în mijlocul mesei:și în 
ele se toarnă uncropul, adică un bors fierbinte, din care mănâncă 
oaspeţii. | 

* 
* * 


La o săptămână după nuntă, însurăţeii fac părinţilor fetei prima 
vizită ca gosopodari. Această vizită se numește de cale primară. 

De obicei tinerii gospodari se duc de cale primară sâmbătă ori 
duminecă sara şi totdeauna sunt însoţiţi de părinţii bărbatului, de nuni 
şi de vecini de ai lor. 

Tinerii duc părinţilor colaci, adică trei pâni care închipuiesc cei trei 
stâlpi pe care se reazămă pământul; mai duc vin, rachiu, un tulpan si altele. 

Înainte de a intra în casa socrilor, insuratelul sloboade câteva focuri 
de pistol şi socrul ieşind afară, îşi primeşte oaspeţii cu vorbe bune, îi 
pofteste în casă, unde li se întinde masa, la care ospătează si la care sunt 
randuiti după cinste și bătrâneţe. 

Înainte de a începe cinstea cu rachiul, unul dintre oaspeţi descoperă 
colacii din mijlocul mesei şi-i închină socrilor, zicând o oratie asa: 


Bună vremea, 

Bună vremea, 

Cinstiti socri ! 

Iaca se închină fiii dumneavoastră 
Și cu cuscrii şi toţi mesenii 

Cu nişte colăcei de grâu frumos 
Ca si fata lui Hristos 

Si c-o buticică de vin, 

S4 va fie cheful deplin, 

Şi c-o băsmăluţă de mătasă 
Pentru fata dumneavoastră aleasă. 
Colăceii îs cam mici, 

Dar voia lor li-i mare 

Asupra fetelor dumneavoastră. 
Dumnealor se roagă să-i primiţi 
Şi să nu banuiti, 

Că, de vor trai, 

Colăceii îi vor mări. 

De nu credeti, 

Puneti mâna si vedeţi, 

De dânşii parte să aveţi ! 

După ce se închină păharele, se pun mesenii pe cinste si veselie 

La un an după căsătorie, prin unele locuri este obiceiul ca tinerii 
căsătoriţi să ducă şi nunilor colaci, ca mulțămită că i-au cununat. 

Pentru aceasta se alege o zi anumită, precum a doua zi de Crăciun ori 
a doua zi de Bobotează, ori în Lunea Paştilor, când gospodarii cei noi duc 
nunilor colacii acoperiţi cu un tulpan sau altă învălitoare frumoasă şi se 
urmează ceremonialul cunoscut, cu oratii $i închinare de păhare. 


* 
* * 


În acest chip noii gospodari și-au îndeplinit toate datoriile cătră 
acei cari i-au înstărit și i-au așezat la casa lor, urmând ca de acuma 
înainte să-și îndeplinească alte datorii: cătră copiii cari încep a le inveseli 
gospodăria. 


CUPRINS 


Printed and bound in Romania 


by @ punct 


